ആത്മാവിന്റെ സംഗീതം : Interactive\nOctober 18, 2013 By എം. നൗഷാദ്0Comments\nചില സിനിമകള് ജീവിതത്തിന്റെ അനേകം അടരുകള് വായിക്കാന് നമ്മെ അനുവദിക്കുന്നു. അയഞ്ഞ ഒരു കഥാഘടന ഉപയോഗിച്ച് വാചാലമായ കാവ്യാത്മക ആഖ്യാനത്തിലൂടെയാണ് അവരിത് സാധിക്കുന്നത്. ഒരര്‍ത്ഥത്തില് വ്യാഖ്യാനിക്കാന് എളുപ്പവും നിരൂപണം ചെയ്യാന് പ്രയാസകരവുമാണവ. ഏതാണ്ട് അസാധ്യം എന്ന് പറയാം. രൂപഭദ്രതയുടെ സങ്കീര്‍ണതകള്‍ക്കപ്പുറത്ത് ഫ്രെയിമുകളിലേക്ക് നമ്മെ പിടിച്ചിരുത്തുന്ന അപൂര്‍വ്വം സിനിമാക്കാരുടെ വര്‍ഗത്തില്‍പ്പെടുന്നു ടെറന്‍സ് മാലിക്ക്. ‘ബോധധാരാസങ്കേതം’ ഉപയോഗിക്കുന്നതില് ശ്രദ്ധിക്കപ്പെട്ട സിനിമക്കാരനാണ് അദ്ദേഹം. തികഞ്ഞ ആത്മവിശ്വാസത്തോടെയും പലപ്പോഴും പൂര്‍ണമായും വെളിപ്പെടുത്താനാകാത്ത തരത്തിലും നിഗൂഡമായ പ്രഹേളികകള് അദ്ദേഹം തന്റെ സിനിമകളില് ഉപയോഗിച്ചു.\n‘ടു ദി വണ്ടര്’ അദ്ദേഹം നേരത്തെ ചെയ്ത ട്രീ ഓഫ് ലൈഫിനെ ഓര്‍മിപ്പിക്കുന്നു; ചില ഷോട്ടുകള് ആ സിനിമയുടെ തുടര്‍ച്ച കാണുന്ന പ്രതീതിയുളവാക്കുന്നു. പക്ഷേ ഈ സിനിമ ട്രീ ഓഫ് ലൈഫില് നിന്നും തികച്ചും വേറിട്ടു നില്‍ക്കുന്ന ചിത്രമാണ്. എന്നിരുന്നാലും മാറ്റമില്ലാതെ എല്ലാ മാനുഷിക കഥകളും ഒന്നു തന്നെയാണ് എന്ന് നമുക്കറിയാം; അന്വേഷണത്തിന്റെയും കണ്ടെത്തലിന്റെയും കണ്ടെത്താതിരിക്കലിന്റെയും കഥകള്. വിവേകശൂന്യതയോടെ നമ്മള് ഉണ്ടാക്കിയെടുക്കുകയും പരിപാലിക്കുകയും ചെയ്യുന്ന നഗരാരണ്യകങ്ങളുടെയും പ്രകൃതിയുടെയും അനന്തതയെ സ്പര്‍ശിച്ചുകൊണ്ട് തികഞ്ഞ വേദനയും ഹൃദയ നൊമ്പരവും ടെറന്‍സ് മാലിക്ക് തന്റെ ഫ്രെയിമുകളിലേക്ക് കൊണ്ട് വരുന്നു. അദ്ദേഹത്തിന്റെ വൈഡ് ആംഗിള് ഷോട്ടുകളും ധീരമായ മൊണ്ടാഷുകളും, ഏതാണ്ട് എല്ലായ്‌പ്പോഴും അതിരില്ലായ്മയുടെ വാഗ്ദാനവും നിഗൂഡതയുടെയും അര്‍ഥങ്ങളുടെയും മിശ്രണവും സഹിതം, നമ്മളെത്ര മാത്രം ഏകാന്തരും, ചെറിയവരും, അല്‍പ്പമ്മാരും അഞ്ജാനികളുമാണെന്ന് ഓര്‍മപ്പെടുത്തുന്നു. വ്യതിരിക്തവും അനന്യവുമായ സിനിമാ നിര്‍മാണശൈലി സ്വായത്തമായുള്ള ടെറന്‍സ് മാലിക്ക് ക്യാമറയുടെ അറ്റമില്ലാത്തതും അസ്ഥിരവുമായ ചലനങ്ങളുടെ ഉപാസകനാണ്. അദ്ദേഹത്തിന്റെ കട്ടുകള് പ്രകോപനകരാംവിധം അപ്രതീക്ഷിത രീതിയിലുള്ളവയാണ്. മറ്റെല്ലാ മാസ്‌റ്റേഴ്‌സിനെയും പോലെ രൂപാലങ്കാരങ്ങളിലൂടെ അകത്തേക്ക് പ്രവേശിക്കാന് അദ്ദേഹം നമ്മെ അനുവദിക്കുന്നു. അദ്ദേഹത്തിന്റെ ഏറ്റവും മികച്ച രൂപകം, ജാലകങ്ങളിലൂടെയോ വാതിലുകളിലൂടെയോ ഒരാളുടെ മുഖത്തേക്കോ കണ്ണുകളിലേക്കോ ഒരു മുറിയിലേക്കോ, പരന്നു കിടക്കുന്ന ഭൂപ്രകൃതിയിലേക്കോ പ്രവേശിക്കുന്ന പ്രകാശമാണ്. ആര്‍ക്കും അവഗണിക്കാനാവാത്ത വിധം പ്രകടമാണിത്. തിളങ്ങുന്ന സൂര്യന് പച്ചയിലകളിലൂടെയും ഉണങ്ങിയ ശിഖരങ്ങളിലൂടെയും ഒളിഞ്ഞു നോക്കുന്നത് തുടര്‍ച്ചയായി വരുന്ന നിരവധി ഷോട്ടുകളില് നമുക്ക് കാണാം. അല്ലെങ്കില് ലോ ആംഗിളില് ഷൂട്ട് ചെയ്ത ഒരു തെരുവു വിളക്കിന്റെ പലകുറി ആവര്‍ത്തിക്കുന്ന സാന്നിധ്യം.\nമനുഷ്യബന്ധങ്ങള്, വിശ്വാസം, സംശയം, സ്‌നേഹം, അന്വേഷണം, ആഗ്രഹം എന്നിവയെക്കുറിച്ചുള്ള ദ്രിശ്യധ്യാനമാണ് ഈ ചിത്രം. സ്‌നേഹത്തിന്റെ നേട്ടത്തിനും നഷ്ടത്തിനുമിടയിലുള്ള നിരവധി മനുഷ്യരുടെ സംഘര്‍ഷങ്ങള് നിങ്ങള് കാണുന്നു. ജീവിതത്തിനു അര്‍ത്ഥമുണ്ടാക്കുന്നതില് മനുഷ്യരാശിയിലെ ഓരോരുത്തരും വ്യത്യസ്ഥരാണ്. ഒരിടത്ത്, സിനിമയിലെ നായക കഥാപാത്രം രണ്ടു സ്ത്രീകള്‍ക്കിടയില് മാനസിക സംഘര്‍ഷം അനുഭവിക്കുന്നുണ്ട്. എന്നാല് പിന്നീട് അദ്ദേഹം ഒരൊറ്റ സ്ത്രീയോട് തോന്നുന്ന അടുപ്പത്തിനും അകല്‍ച്ചക്കുമിടയില് സംഘര്‍ഷമനുഭവിക്കുന്നു. സിനിമയിലെ നായിക മറീന പുരോഹിതനോട് പറയുന്നത് അവള്‍ക്ക് നീലിന്റെ ഭാര്യയാകണമെന്നാണ്. മറ്റേതൊക്കെയോ സ്ത്രീകള്‍ക്ക് വേണ്ടി അവളെ വളരെ മുന്‍പേ ഉപേക്ഷിച്ച് പോയ ഒരു പുരുഷനുമൊത്തുള്ള അസന്തുഷ്ടമായ ദാമ്പത്യവും അതില് പിറന്ന 10 വയസ്സുള്ള മകളും അവള്‍ക്കുണ്ടായിട്ടും അവള് നീല് തന്റെ ജീവിതത്തില് ഉണ്ടാകണമെന്ന് ആഗ്രഹിച്ചു. അവിശ്വസനീയമാം രീതിയില് സ്‌നേഹമുള്ളവനായിരുന്നു നീല് എന്ന് അവള് ന്യായമായും വിശ്വസിച്ചു. യഥാര്‍ത്ഥത്തില് അത് തന്നെയായിരുന്നു അയാളുടെ പ്രശ്‌നം. തന്റെ പ്രണയം ഒരു സ്ത്രീയിലേക്ക് പരിമിതപ്പെടുത്താന് അയാള്‍ക്ക് കഴിഞ്ഞില്ല. നീല് മേറീനയെ പോകാന് അനുവദിച്ച ഉടനെതന്നെ പോകരുതെന്ന് അയാള് ആവശ്യപ്പെട്ടിരുന്നെങ്കില് അവള് അവിടെത്തന്നെ നിന്നേനെ. അയാള് തന്റെ ഒരു ബാല്യ കാല സ്‌നേഹിതനുമായി പ്രണയത്തിലാകുന്നുണ്ട്. അതാകട്ടെ, അയാള് മറീനയോട് മറച്ചുവെക്കുന്നുമില്ല. ഏതായാലും അതേറെക്കാലം നീണ്ടു നിന്നില്ല. ഭൗതികമായി അകലുന്നതോടു കൂടി ചില ബന്ധങ്ങള് അവസാനിക്കുന്നു.ചില സ്‌നേഹങ്ങള് മറ്റൊരു തരത്തിലാണ്. അസാന്നിധ്യത്തില് അത് വളരും. ദൂരേക്ക് പോകുന്തോറും നിങ്ങള് അടുത്തേക്ക് എത്തും. ജാവിയര് ബര്‍ദെം ഭാവതരളമായി അവതരിപ്പിച്ച ഫാദര് ക്വയ്ന്റാന് എന്ന പുരോഹിതനാണ് ഈ ചിത്രത്തിലെ മറ്റൊരു അവിസ്മരണീയ മനുഷ്യന്.\nവാക്കുകള് കൊണ്ട് ഒരിക്കലും കണിശമായി പറയാനാകാത്ത, അത്യധികം നിഗൂഡമായ സംഘര്‍ഷങ്ങളുണ്ട്. അദ്ദേഹത്തിന്റെ ആത്മാവില്, തന്റെ തൊഴിലും വിശ്വാസവും ഒരു തീര്‍്പ്പിലെത്താന് സഹായിക്കാത്ത തരത്തിലുള്ള ഒരന്വേഷണത്തിലാണ് അദ്ദേഹമെന്നു തോന്നുന്നു. യഥാര്‍ത്ഥത്തില് നമ്മളെയെല്ലാവരെയും പോലെ. തന്റെ പ്രഭാഷണങ്ങളിലൂടെ സ്വയം ആശ്വാസം കണ്ടെത്താനാകുന്നില്ലെങ്കിലും സ്‌നേഹത്തെയും ദാമ്പത്യത്തെയും യേശുവിനെയും കുറിച്ചുള്ള അദ്ദേഹത്തിന്റെ മനോഹരമായ പ്രഭാഷണങ്ങള് കേള്‍വിക്കാരെ സമാധാനത്തിലേക്കും വിവേകത്തിലേക്കും വിമോചിപ്പിക്കുന്നു. അവനവന്റെ ആത്മസത്തയോട് ഏറ്റവും ആത്മാര്‍ഥമായി ചേര്‍ന്നുനില്‍ക്കുന്ന ശബ്ദത്തിലാണ് അദ്ദേഹം സംസാരിക്കുന്നത്. മാലിക്കിന്റെ സിനിമാനിര്‍മാണശൈലിയില് ഈ ആഖ്യാതാവോ അതല്ലെങ്കില് ആഖ്യാതാക്കളുടെ ഒരു പരമ്പരയോ പുതിയ കാര്യമല്ല. അദ്ദേഹം തന്റെ സിനിമകളിലെ കഥാഗതിയെ നിയന്ത്രിക്കുന്നത് ഭാവതരളമായി ഉച്ചരിക്കപ്പെടുന്ന വശ്യമായ ആഖ്യാനങ്ങളിലൂടെയാണ്. തികച്ചും അപ്രതീക്ഷിതമായി നീലിന്റെയും മറീനയുടെയും ജീവിതത്തില് പ്രശ്‌നങ്ങള് ഉടലെടുത്തു. കാരണങ്ങള് വിശദമാക്കുന്നില്ലെങ്കിലും തികച്ചും വിശ്വസനീയമാണവ. മനോഹരമാം വിധത്തില് വികാരതരളിതരാണ് മാലിക്കിന്റെ കഥാപാത്രങ്ങള്, പ്രത്യേകിച്ചും സ്ത്രീ കഥാപാത്രങ്ങള്. വേദനയോടെ മങ്ങാനും സൌകുമാര്യതയോടെ പുനര്‍ജനിക്കാനുമുള്ള സ്‌നേഹത്തിന്റെ അനശ്വരമായ ശേഷിയെക്കുറിച്ച് അദ്ദേഹം സംസാരിക്കുന്നത് അങ്ങനെയാണ്. പുരോഹിതന് ഉദാഹരിക്കുന്ന പുഴ പോലെയാണത്. ‘മഴ പെയ്തില്ലെങ്കില് വരണ്ട് പോകുന്ന അരുവി പോലൊരു സ്‌നേഹമുണ്ട്. എന്നാല് ഭൂമിക്കടിയില് നിന്നും പൊട്ടിയൊഴുകുന്ന ഉറവ പോലൊരു സ്‌നേഹമുണ്ട്. ആദ്യത്തേത് മനുഷ്യസ്‌നേഹം, രണ്ടാമത്തേത് സ്വര്‍ഗത്തില് ഉടലെടുക്കുന്ന ദൈവിക സ്‌നേഹം’. ഇഷ്ടപെട്ടാലും ഇല്ലെങ്കിലും നിങ്ങള് സ്‌നേഹിക്കും എന്നദ്ദേഹം പ്രവചിക്കുന്നു. സിനിമയുടെ തുടക്കത്തില് മറീന പറയുന്ന വാക്കുകള് ഒരു ദിശാസൂചിയാണ്; ‘ നവജാതശിശുവായി ഞാന് കണ്ണുകള് തുറന്നു. അനന്തമായ ഇരുട്ടിലേക്ക് ഞാന് അപ്രത്യക്ഷമായി. ഒരു കൊള്ളിയാന് പോലെ, ഇരുട്ടില് നിന്നും നീയെന്നെ പുറത്തെടുത്തു. ഭൂമിയിലേക്ക് നീയെന്നെ ചേര്‍ത്ത് വെച്ചു. നീയെന്നെ ജീവിതത്തിലേക്ക് തിരിച്ചു കൊണ്ട് വന്നു’. അന്തിമമായി സ്‌നേഹവും അത് തന്നെയാണ് ചെയ്യുന്നത്. നിരാശയും വിമുക്തതയും അശുഭാപ്തിയും അവിശ്വാസവും കൊണ്ട് നമ്മെ വലയം ചെയ്യുന്ന സമുദ്രത്തില് മുങ്ങിത്താഴുന്നതില് നിന്ന് അത് നമ്മെ രക്ഷിക്കുന്നു. ജീവിതം ഒരു സ്വപ്നമാണ്. സ്വപ്നത്തില് ആരും തെറ്റ് ചെയ്യുന്നില്ല എന്നാണ് ഇത് നമ്മെ പഠിപ്പിക്കുന്നത്. പുരോഹിതന് ശക്തമായി ഉപദേശിക്കുന്നത് പോലെ സ്‌നേഹം തിരഞ്ഞെടുക്കാനുള്ള സാധ്യതകള്‍ക്കാണ് ഊന്നല് കൊടുക്കുന്നത്. തിരഞ്ഞെടുപ്പുകളെ നിഷേധിക്കുന്നവര് ഭീരുക്കളാണ്. തിരഞ്ഞെടുക്കുകയെന്നാല് പാപത്തിന്റെയും പരാജയത്തിന്റെയും ഒറ്റിക്കൊടുക്കലിന്റെയും അപകടത്തിനു സ്വയം സന്നദ്ധരാവലാണ്. കാരണം സ്‌നേഹമുള്ള കാലത്തോളം ഭൂമിയില് വെളിച്ചവും പൊറുത്തുകൊടുക്കലുമുണ്ട്. ടെറന്‍സ് മാലിക്കിന്റെ സ്ഥിരം കാവ്യാത്മകതയിലേക്ക് ചേര്‍ത്ത് വെക്കാവുന്ന സിനിമയാണിത്.\nTranslator: രഞ്ജിനി ബാല


Sreejith IPS to pen story foracampus film - Malayalam Filmibeat\nകഥ ശ്രീജിത്ത് ഐപിഎസ്\nജൂണ് 11, 2005\nകോട്ടയം എസ്പി ശ്രീജിത്ത് ഐപിഎസ്സിന്റെ പ്രശസ്തി പൊലീസ് ഓഫീസറെന്ന നിലയില് മാത്രമില്ല. ഗായകനായി കൂടി പേരെടുത്തിട്ടുള്ള ശ്രീജിത്തിന്റെ സംഭാവന സിനിമാരംഗത്തേക്കുമെത്തുകയാണ്.\nശ്രീജിത്തിന്റെ കഥയെ ആസ്പദമാക്കി ഒരു ചിത്രമൊരുങ്ങുന്നു. പൂര്‍ണമായും കാമ്പസിന്റെ പശ്ചാത്തലത്തിലുളള ചിത്രത്തിനാണ് ശ്രീജിത്ത് കഥ രചിച്ചിരിക്കുന്നത്. എഞ്ചിനീയറിംഗ് കോളജ് വിദ്യാര്‍ഥി രജനി എസ്. ആനന്ദിന്റെ ആത്മഹത്യ ചിത്രത്തില് മുഖ്യപ്രമേയമാവുന്നു.\nചിത്രം സംവിധാനം ചെയ്യുന്നത് കൈരളി ടിവിയിലെ പ്രൊഡ്യൂസറായ വിശ്വനാഥന് തിരുവില്വാമലയാണ്. ചിത്രത്തിന്റെ തിരക്കഥയെഴുതുന്നതും വിശ്വനാഥന് തന്നെ. ചിത്രത്തിന് പേരിട്ടിട്ടില്ല. ഓഗസ്റില് കോഴിക്കോട് ചിത്രത്തിന്റെ ഷൂട്ടിംഗ് ആരംഭിക്കും.


രാവിലത്തെ പത്രവാര്‍ത്തകള് ബിജേഷ് നോക്കിയിരിക്കുമ്പോള് ഭാര്യ ഒപ്പം കൂടി. ഏതോ സ്കൂളിന്റെ പരസ്യം അവള് എത്തിനോക്കിയിട്ട് പറഞ്ഞു:\n“ഈ വര്‍ഷത്തെ അഡ്മിഷന് തുടങ്ങിയല്ലോ. ഞാനിന്നലെ പറഞ്ഞ സ്കൂളില് നിങ്ങള് പോയി അന്വേഷിക്കാമെന്ന് പറഞ്ഞിട്ട് എന്തായി? മോളുടെ ഒന്നാം ക്ലാസ്സിലെ കാര്യമാണെന്ന് മറക്കരുത്"\n“ഓ...ഞാന് കേട്ടു. ഇനീം മാസങ്ങള് ഒണ്ടല്ലോ. നീ വെറുതേ ടെന്‍ഷനടിക്കണ്ട. കോട്ടയത്താണോ സ്കൂളിനു പഞ്ഞം?”\n“നല്ല സ്കൂളില് കിട്ടാന് കുറെ ബുദ്ധിമുട്ടും. ബിജേഷ് ഒറ്റയൊരാള് വാശി പിടിച്ചാണ് ടൗണിലെ സ്കൂളില് വിടാതിരുന്നത്, അവിടെയായിരുന്നേല് എല്‍കെജി തൊട്ട് പ്ലസ്ടു വരെ ഒന്നും അറിയണ്ടായിരുന്നു"\n“ഓഹോ..സമ്മതിച്ചു. എന്നാല്, ഞാന് ഇത്തവണ തിരുത്തിയേക്കാം. നീ പണ്ട് പഠിച്ചിടത്ത് കൊച്ചു പഠിക്കട്ടെ. മദാമ്മ സ്ഥാപിച്ച സ്കൂളിന്റെ ചരിത്രവും പാരമ്പര്യവും എല്ലാര്‍ക്കും അറിയാവുന്നതാ"\n“അത്..നമുക്ക് സി.ബി.എസ്.ഇ മതി. കേരളാ വേണ്ട"\n“അതെന്താ, ഇപ്പൊ അങ്ങനെ. നിന്റെ സ്കൂളിനെപ്പറ്റി പറയുമ്പോ നൂറു നാവാണല്ലോ. ഫെയ്സ്ബുക്കിലും വാട്സാപ്പിലുമൊക്കെ നിന്റെ കൂട്ടുകാരൊക്കെ തേനും പാലും ഒഴുക്കും. പക്ഷേ, ഒരാളും പിള്ളേരെ അവിടെ ചേര്‍ക്കുകയുമില്ല"\n“ബിജേഷിന്റെ കൂട്ടുകാരും അങ്ങനെ തന്നെ. നിങ്ങളുടെ നാട്ടിലായിരുന്നെങ്കില് ഇതുതന്നെയാ ബിജേഷും ചെയ്യൂ..ഇനിയുള്ള കാലത്ത് ഇംഗ്ലീഷ് നന്നായി കൈകാര്യം ചെയ്യാനറിയില്ലെങ്കില്...രണ്ടുവര്‍ഷം മുന്‍പ് നിങ്ങളൊരു ഇന്റര്‍വ്യൂ പൊളിഞ്ഞത് മറന്നുപോയോ? മലയാളവും കെട്ടിപ്പിടിച്ച് ഇരുന്നോ.."\nഅവള് എന്തോ പിറുപിറുത്തുകൊണ്ട് അടുക്കളയിലേക്ക് പോയി.\nബിജേഷ് കസേരയിലേക്ക് ചാരിയിരുന്നു-\nശരിയാണ്, അവള് പറഞ്ഞത്. ഇന്റര്‍വ്യൂ സമയത്ത് സ്പോക്കണ്‍ഇംഗ്ലീഷിന് നല്ല ഒഴുക്കു കിട്ടിയില്ല. സത്യത്തില് ആ ജോലിക്ക് മലയാളത്തിന്റെ ആവശ്യമേ ഉള്ളൂ. പക്ഷേ, പറഞ്ഞിട്ടെന്താ കാര്യം. കേരളം അനുഭവിക്കുന്ന ഒരു ദാരിദ്ര്യം മലയാളം എന്ന മാതൃഭാഷയുടെതാകുന്നു. പട്ടണത്തില് മാത്രമല്ല, ഗ്രാമങ്ങളിലെ കടകളുടെ പേരുപോലും ഇംഗ്ലീഷില്! സര്‍ക്കാരും 'Government of Kerala' എന്ന് പല ബോര്‍ഡുകളിലും എഴുതിവച്ചു. ഇംഗ്ലീഷിനു വേണ്ടി 'Keralam' സംസ്ഥാനത്തിന്റെ പേരിലെ 'M' അക്ഷരത്തെ പടിയിറക്കി വിട്ടു. അതായത്, മലയാളത്തിന്റെ ആദ്യാക്ഷരം! അങ്ങനെ, അക്കൂട്ടത്തില് മലയാളഭാഷയും മാതൃവിദ്യാലയങ്ങളും സംസ്കാരവുമെല്ലാം ക്ഷയിച്ചുകൊണ്ടിരിക്കുന്ന ഒരു കാലം.\nബിജേഷിന്റെ അനുവാദം ചോദിക്കാതെ മനസ്സ് അയാളുടെ കുട്ടിക്കാലത്തിലേക്ക് പാഞ്ഞുകയറി..\nബോണിഫസ് പുണ്യാളന്‍റെ അനുഗ്രഹം പേറുന്ന മണ്ണിലെ പഴയ പള്ളിയും പള്ളിക്കൂടവും അവിടെ ഇരമ്പി. അക്കാലം നിറയ്ക്കുന്ന വികാരവിചാരങ്ങളെ വേർതിരിക്കാൻ അത്ര എളുപ്പമല്ലെങ്കിലും ഓരോ സ്കൂൾദിനവും തുടങ്ങുന്നതിനു മുന്‍പ്-\nപള്ളിയിലെ "നിത്യസഹായ മാതേ"... എന്ന പ്രാർഥനാഗാനം മുഴങ്ങിക്കേൾക്കുന്നു..\nആത്മീയമായി കരുത്തു പകരുന്ന അന്തരീക്ഷം..\nലൈബ്രറിയിലെ പുതിയതായി അനുവദിച്ച കഥപുസ്തകങ്ങള്...\nപലതിനും സാക്ഷിയായി നിൽക്കുന്ന സപ്പോട്ടമരം..കുട്ടികൾ അതില് കയറിയിറങ്ങി മൂടുകൾ ഉരച്ച് മരമാകെ പട്ടിന്റെ മിനുസമായിരിക്കുന്നു. മരം അവരുടെ കളികളെല്ലാം മിണ്ടാതെ നിന്ന് ആസ്വദിച്ചിട്ടുണ്ടാവണം. പഴയ രാജപാതയായ എം.സി റോഡ് ചുണങ്ങുപോലത്തെ ടാറും ചെറുകുഴികളും നിറഞ്ഞു കിടന്നതിനാല് കപ്പക്കാ വണ്ടി ഐമൂപ്പച്ചകൊണ്ട് ഓടിച്ചു വന്നിരുന്നത് റോഡിനു നടുവിലൂടെ. കാരണം, ഏതെങ്കിലും വാഹനം വരുന്നുണ്ടെകില് അകലെ നിന്നേ അറിയാം. അയല്‍പക്കത്ത്, ചന്തയില് പോകുന്ന മൂന്നു കാളവണ്ടിയുണ്ടായിരുന്നെങ്കിലും രണ്ടിലും, പിറകിലെ തടിയില് തൂങ്ങാന് പേടിയില്ലായിരുന്നു. തൂങ്ങുമ്പോള് മുന്നില് വലിവ് ഡ്രൈവര്‍ക്ക് അറിയാം-\n"ആരെടാ..തൂങ്ങാതെ പോടാ പിള്ളേരെ.."\nതന്റെ ഏഴാം ക്ലാസ് പഠനവും കഴിഞ്ഞ് ആ യു.പി.സ്കൂളിന്റെ പടികളിറങ്ങുമ്പോൾ അവൻ ഒന്നുറപ്പിച്ചിരുന്നു- എന്റെ കുട്ടികളും ചെങ്കല്ലു നിറത്തിലുള്ള തറയോടു പാകിയ തറയിലൂടെ ഓടിക്കളിക്കണം! മൂന്നാം ക്ലാസ്സിന്റെ തട്ടിൻപുറത്തൂടെ ഒച്ച കേൾക്കുന്ന വിധത്തിൽ ചാടണമെന്ന്! ഗ്രൗണ്ടിലൂടെ പറന്നുനടക്കണമെന്ന്!\nപക്ഷേ, പിന്നീട് അവന്റെ തീരുമാനത്തെ തലേവരയും കാലവും കൂടിച്ചേർന്ന് ദയനീയമായി പരാജയപ്പെടുത്തി. എന്താ കാര്യം? ഒന്നാമതായി താൻ നാട് വിട്ടു പോന്നിരിക്കുന്നു.\nമാത്രമല്ല, കാലം കോന്ത്രപ്പല്ലുകാട്ടി ചിരിച്ചപ്പോൾ ബഹുനില കെട്ടിടങ്ങളും പുതിയ സിലബസുകളും ഭാഷകളും ഷൂസും ടൈയും മറ്റും ഉതിർന്നു വീണു. ഞങ്ങൾ കുട്ടികള് ഓടിത്തിമിർത്ത കളിക്കളമാകട്ടെ, രാജപാതയുടെ വണ്ണം കൂട്ടാനായി യന്ത്രപ്പല്ലുകൾ മാന്തിയെടുത്തിരിക്കുന്നു. കാലത്തിന്റെ മറപറ്റി ഇംഗ്ലീഷ് മീഡിയം സ്കൂളുകൾ മുളച്ചുപൊന്തി. അതിനൊപ്പം, കേന്ദ്ര സിലബസിനെ മാതാപിതാക്കൾ കെട്ടിപ്പുണർന്നപ്പോൾ കുട്ടികൾ അതിനിടയിൽ കിടന്ന് ശ്വാസം മുട്ടി. 'അമ്മേ' എന്നു മലയാളത്തിൽ വിളിക്കാൻ പോലും അനുവദിക്കാത്ത ബാല്യങ്ങൾ 'മമ്മീ' എന്നു നിർവികാരമായി വിളിച്ചു പിടഞ്ഞു. തുണികൊണ്ട് പരിഷ്കാരികൾ കുട്ടികളുടെ കാലിലും കഴുത്തിലും വിലങ്ങണിയച്ചു. തണുപ്പിൽനിന്നും രക്ഷ നേടാൻ പാശ്ചാത്യരാജ്യങ്ങൾ കുട്ടികളെ ഷൂ ധരിപ്പിച്ചതു കേട്ട് മലയാളിമണ്ടന്മാർ വിയർത്തൊലിക്കുന്ന നേരത്തും ടൈയും ഷൂവും ധരിപ്പിച്ച് കേമരെന്നു നടിച്ചു. യൂണിഫോം നിറഞ്ഞു നിൽക്കുന്ന ബാഡ്ജുകൾ, മാലകൾ, റിബണുകൾ, തകിടുകൾ... എന്നിവയുടെ തലക്കനത്താൽ യൂണിഫോം വലിഞ്ഞു തൂങ്ങി.\nപലതരം സിലബസുകൾ കുട്ടികളിൽ തട്ടുതട്ടായി വേർതിരിവ് ഉണ്ടാക്കി. കുട്ടികളും മാതാപിതാക്കളും അനാരോഗ്യകരമായ മത്സരവും അസൂയയും അപകര്‍ഷവും പരസ്പരം കുത്തിവയ്ക്കുകയാണ്. മുന്തിയ സ്കൂള്‍ഫീസ് വിളംബരം ചെയ്തു നടക്കുന്ന ദുഷിച്ച കാലം. ഒരാളുടെ സാമ്പത്തിക നില മനസ്സിലാക്കാനുള്ള തന്ത്രം ഒരു ചോദ്യത്തില് ഒതുക്കുന്നു-\n“പിള്ളേര് ഏതു സ്കൂളിലാ പഠിക്കുന്നത്?”\nഇപ്പോള്, സ്കൂളുകളില് പൂർവ വിദ്യാർഥിസമ്മേളനങ്ങൾ അനേകം നടക്കുന്നുണ്ട്. മുന്തിയ സ്കൂളിൽ വിട്ടിട്ട് പഴയ പെരുമ വിളമ്പി മസിലു വിറപ്പിച്ച്, രോമാഞ്ചംകൊണ്ട്, കണ്ണുകൾ നിറഞ്ഞ്, സ്കൂളിന്റെ മെലിച്ചിൽകണ്ട് മുതലക്കണ്ണീര് ഒഴുക്കിവിടുന്നു. ഒരു നൂറ്റാണ്ടിന്റെ പാരമ്പര്യവും സംസ്കാരവും പേറുന്ന വിദ്യാലയത്തിന് ഇന്ന് തളർച്ച ബാധിച്ചിരിക്കുന്നു. കുട്ടികളെ നിലനിർത്താൻ അധ്യാപകർ പാടുപെടുകയാണ്.\nഒരു പക്ഷേ, പൂർവ വിദ്യാർഥികൾ അവരുടെ സ്കൂളിനോടുള്ള കടപ്പാട് കാട്ടിയിരുന്നുവെങ്കിൽ, ഇന്നു പല പഴയ സ്കൂളുകളിലും കുട്ടികളുടെ ആരവം നിലയ്ക്കില്ലായിരുന്നു.\nബിജേഷ് സ്വയം ന്യായീകരണത്തിനായി ഭാര്യയുടെ പ്രായോഗിക വീക്ഷണം കടമെടുത്തു-\n"നാടോടുമ്പോള് നടുവേ ഓടണം..”\n"ചേര തിന്നുന്ന നാട്ടില് ചെന്നാല് ചേരയുടെ നടുക്കണ്ടം തിന്നണം..”\nഅതിലൊന്നും ആശ്വാസം കാണാതെ ഒടുവില് അയാളുടെ മനസ്സാക്ഷി മന്ത്രിച്ചു-\nഒരു സ്വകാര്യ സ്ഥാപനത്തിലെ ജോലിയും കഴിഞ്ഞ് അയാൾ അഞ്ചര കഴിഞ്ഞ് ഇറങ്ങിയപ്പോൾ തൊണ്ട വരണ്ടു. ഒരു കപ്പ് കാപ്പി കുടിക്കാനായി കോഫീഹൗസ് ലക്ഷ്യമാക്കി ചന്തയിലൂടെ നടന്നപ്പോൾ-\nഅതാ വരുന്നു, തന്റെ പഴയ പ്രൊജക്റ്റിന്റെ തട്ടകമായിരുന്ന കമ്പനിയില്, ഒരേ ഹാളില് ജോലി ചെയ്തിരുന്ന സൂസി എന്ന സൂസമ്മ. കൈയിൽ കുറച്ചു പച്ചക്കറിയല്ലാതെ ജോലിസ്ഥലത്തെ സ്ഥിരം ബാഗ് കണ്ടില്ല.\n"എന്താ, സൂസീ ഒന്നുരണ്ടു വർഷായല്ലോ കണ്ടിട്ട്? ജോലി കഴിഞ്ഞു വരുവായിരിക്കും?"\n"അല്ല. ഞാൻ ചന്തേന്ന് കുറച്ചു സാധനങ്ങൾ... പിന്നെ വേറെ ഒരിടത്ത് കയറണം"\n"ഫ്രണ്ട്സ് ഒക്കെ ജോലി സ്ഥലത്ത് സുഖായിട്ട് ഇരിക്കുന്നോ? എല്ലാരേയും എന്റെ അന്വേഷണം അറിയിക്കണം കേട്ടോ"\n"ഹാ.. ഇതായി നല്ല കൂത്ത്. ഏതു കമ്പനി? എന്തോന്നു ജോലി. ആരും ഇപ്പോ അവിടില്ല"\n"ബിജേഷ്, കാര്യമൊന്നുമറിഞ്ഞില്ലേ? ഞങ്ങളെയെല്ലാം പിരിച്ചുവിട്ടു!"\n"ശ്ശൊ. സൂസി അവിടെ കയറീട്ട് പത്തുവർഷത്തിനു മേലായില്ലെ. നിങ്ങളില്ലാതെങ്ങനാ അവിടത്തെ വർക്ക് നടക്കുന്നത്?"\n"ഓ...ഞങ്ങൾടെ കഷ്ടപ്പാട് പുറത്താരാ അറിയുന്നത്? ഈ കമ്പനിയില് ആയിരുന്നപ്പോള് പുറത്തുള്ള കുറെ പീസ്-വര്‍ക്കും ആ ലേബലില് കിട്ടുമായിരുന്നു. എന്നിട്ടിപ്പോള്, കറിയിലെ കറിവേപ്പില പോലെ. അല്ലാണ്ടെന്താ.."\nപെട്ടെന്ന് അവളുടെ കണ്ണുനിറഞ്ഞു.\n"മോന് ജോലി കിട്ടീതുകൊണ്ട് ഭാഗ്യായി. അല്ലെങ്കിൽ, ഞങ്ങളു രണ്ടും പട്ടിണി കിടന്ന് ചത്തേനെ!"\n'ഞങ്ങളു രണ്ടും' എന്നു പറയാൻ ഒരു സംഗതിയുണ്ട്- സൂസിയെയും കുഞ്ഞിനെയും പണ്ടെങ്ങോ ഭർത്താവ് ഉപേക്ഷിച്ചു വേറെ സംബന്ധം കൂടി സ്ഥലം വിട്ടത്രെ!\nനിമിഷനേരത്തിൽ, സൂസി കരച്ചിലിന്റെ വക്കോളമെത്തി.\nഇനി ഇവിടെ നിന്നാൽ ആപത്താണ്! തന്റെ കഷ്ടകാലത്തിന് ഏതെങ്കിലും പരദൂഷണഭൂതങ്ങൾ കണ്ടാൽ? അവർക്കു പറ്റിയ ചന്ത സ്ഥലം. കുടത്തിൽനിന്ന് തുറന്നുവിട്ട കുട്ടിച്ചാത്തനെപ്പോലെ അതങ്ങ് പറന്നുപോയി ലോകമെങ്ങും വേണ്ടാതീനം വിളമ്പും.\nകാരണമെന്താ? മലയാളികൾ ഏറ്റവും കൂടുതൽ ഏഷണി പറയാൻ ഇഷ്ടപ്പെടുന്ന ഗണത്തിൽ ഈ പാവം സ്ത്രീയും ഉൾപ്പെടുന്നു- ഭർത്താവ് ഉപേക്ഷിക്കപ്പെട്ട സ്ത്രീ!\nചിലയിടങ്ങളില്, ഗൾഫുകാരുടെയും പട്ടാളക്കാരുടെയും ഭാര്യമാരും, വിധവകളും പരദൂഷണത്തിന് ഇരയാകാറുണ്ട്. സത്യത്തിൽ, അവരെയൊക്കെ വളയ്ക്കാൻനോക്കി പരാജയപ്പെട്ടവർ കൊതികുത്തിയിട്ട് നാവുവളച്ച് അശ്ലീലം ഉണ്ടാക്കുന്നതാകാം.\nബിജേഷ് വേഗം കളം കാലിയാക്കി കോഫീഹൗസിൽ അഭയം പ്രാപിച്ചു.\n"സാർ, എന്താ വേണ്ടത്?"\nജോലിയുടെ ഭാഗമായെങ്കിലും തന്നെ സാറെന്നു തെറ്റിവിളിക്കുന്ന ഇങ്ങനെയും അപൂർവം ചിലർ ഈ ദുനിയാവിലുണ്ട്.. ഓർത്തപ്പോൾ അയാളുടെ ഉള്ളിലൊരു പൊട്ടൻചിരി പിറന്നു. താമസിയാതെ ചൂടുകാപ്പി വന്ന് മേശയിലിടിച്ചു. ചൂടേറിയ കാപ്പിയില് ആവി പൊങ്ങുന്നതിനിടയിൽ പഴയകാല ചിന്തകൾക്കും ചൂടുപിടിച്ചു-\nതാൻ പ്രൊജക്റ്റ് ചെയ്യുന്ന കാലത്ത് സൂസി അവിടെ ഡി.ടി.പി. ചെയ്യുന്നുണ്ട്. അനേകം പ്രസിദ്ധീകരണങ്ങൾ അച്ചടിക്കുന്ന വലിയൊരു കമ്പനി.\nഅതിൽ കനത്ത ശമ്പളവും ആനുകൂല്യങ്ങളും പറ്റുന്നവരാണ് ഭൂരിഭാഗവും. എന്നാൽ, അതിനിടയിൽ നോക്കുകുത്തികൾപോലെ ചില ദിവസക്കൂലിക്കാരും കരാറുകാരും പ്രൊജക്റ്റുകാരുമൊക്കെയുണ്ട്. അവരുടെ സേവനം കമ്പനിക്കു വേണം, വേഗം ജോലി തീർത്ത് സഹായിക്കാനായി വലിയ ഉദ്യോഗസ്ഥർക്കിടയിൽ ഇരുത്തുകയും വേണം. ഉദാഹരണത്തിന്, നൂറുകൂട്ടം ജോലിയുള്ളപ്പോൾ ടൈപ്പിംഗ് മൂലമുള്ള സമയം കളയുന്നതിനാൽ ഡി.റ്റി.പി ചെയ്യുന്നവരിൽ പ്രധാനിയാണ് സൂസി.\nഇംഗ്ലീഷും മലയാളവും ടൈപ് ചെയ്യുന്നതു നമ്മുടെ കണ്ണുകൾക്ക് കാണാനാവില്ല! ചലിക്കുന്നതായി പോലും കാണാൻ പറ്റാത്ത വേഗത്തിലാണ് ആ മാന്ത്രിക വിരലുകൾ!\nഒരേ സമയം, തലച്ചോറിന്റെ രണ്ടു ജോലികൾ ഒരുമിച്ചു ചെയ്യുന്നതിന്റെ ഏറ്റവും നല്ല ഉദാഹരണമായി ശാസ്ത്രലോകം ടൈപ്പിങ്ങിനെ കാണുന്നു. ഇവിടെ കീബോർഡ് കണ്ണുകൊണ്ടു നോക്കാതെ ബ്രെയിൻ നേരിട്ട് വിരലുകളിലൂടെ മനസ്സിലാക്കി ചെയ്യുകയാണ്!\nപക്ഷേ, ജോലിയുടെ മാസക്കൂലിയോ? നിസ്സാരമായ 2500 രൂപ! അതിനുവേണ്ടി പുറത്തുള്ള സ്ഥാപനമാണ് ജോലിക്കാരെ ഇങ്ങോട്ടു വിടുന്നത്.\nമറ്റൊരു ദുര്യോഗവുമുണ്ട്- കമ്പനിയുടെ കന്റീനിൽ സ്ഥിരംജോലിക്കാർക്ക് ബിരിയാണി വിളമ്പുമ്പോൾ അതിനിടയിൽ താൽക്കാലിക ജോലിക്കാർ പൊതിച്ചോറുമായി ഇരുന്ന് ഭക്ഷണം കഴിക്കേണ്ട ഗതികേട്. ചില ദിവസം കന്റീനിൽ ഇരുന്നു കഴിക്കാനും പറ്റില്ലെന്ന് മുകളിൽനിന്ന് ഉത്തരവ് വരും!\nഎന്നാൽ, ഒരു തവണ ഏതോ അവാർഡ് കിട്ടിയ വകയിൽ ഇക്കൂട്ടരേയും വിളിച്ചു-പക്ഷേ, ഒരു നിബന്ധന-\n'മറ്റുള്ളവരെല്ലാം പോയിട്ട് ഒന്നേകാൽമണി കഴിഞ്ഞ് കഴിക്കാൻ വന്നാൽ മതി!'\nഅതേസമയം, കമ്പനിചെലവിൽ കുടവയറും ദുർമേദസ്സും അവാർഡും വീടുമൊക്കെ കിട്ടിയവർ ഒരു സത്യം മറന്നു- നേട്ടങ്ങളിൽ ഒരു ചെറിയ പങ്ക് ഇത്തരം ജീവനക്കാർക്കുമുണ്ടെന്ന്.\nഅങ്ങനെ, യാതൊരു ആനുകൂല്യങ്ങളുടെയും ഭാരമില്ലാതെ ഒരു സുപ്രഭാതത്തിൽ ആ സ്ത്രീ പടിയിറങ്ങേണ്ടി വന്ന കാര്യം കുറച്ചു മുൻപു പറഞ്ഞപ്പോൾ കരച്ചിലിന്റെ വക്കിലെത്തിയതിൽ തെറ്റുപറയാനാകുമോ?\n"സാർ, ബില്ല് "\nഅപ്പോഴാണ് ബിജേഷ് ചിന്തകളിൽനിന്ന് ഉണർന്നത്. യാന്ത്രികമായി കാപ്പിയൊക്കെ എപ്പോഴോ ഇതിനിടയിൽ തീർത്തിരുന്നു.\nസാമ്പത്തിക സുരക്ഷ നൽകുന്ന ജോലി സന്തോഷം പകരുന്ന ഒന്നാണ്. പക്ഷേ, ഒരേ സ്ഥാപനത്തിൽത്തന്നെ ദിവസക്കൂലി, കരാർജോലി, താൽക്കാലികജോലി എന്നിങ്ങനെ ജോലി ചെയ്യുന്നവർ ലോകമെമ്പാടുമുണ്ട്. സ്ഥാപനങ്ങളുടെയും സ്ഥിരജോലിക്കാരുടെയും ഉയർച്ചയ്ക്കു പിന്നിൽ അവരുടെ ശ്രമങ്ങളെ എല്ലാവരും പുച്ഛിച്ചു തള്ളുന്നു. ആയുസ്സിന്റെ നല്ല സമയം ബലിയർപ്പിക്കുന്ന ഇവർ ജീവിതപ്രകാശം എന്നു കരുതി കത്തിയെരിയുന്ന വിളക്കിലേക്കു പറന്നടുക്കുന്ന ഈയാംപാറ്റകൾ മാത്രം!\nകയ്യെത്തും ദൂരത്ത്, ഒരേ കൂരയ്ക്കു കീഴില് ജോലി ചെയ്യുന്ന സഹജീവനക്കാര് മാന്യമായ ശമ്പളത്തിനായി ബുദ്ധിമുട്ടുമ്പോഴും പലതരം ന്യായങ്ങള് ഉദ്യോഗസ്ഥരുടെ മുന്‍പിലെത്തും-\n"യോഗ്യത കുറഞ്ഞ ജോലിക്കാര്‍ക്ക് എവിടെയും ഇങ്ങനത്തെ ജോലികളേ ലഭിക്കൂ. മറ്റുള്ളവരുടെ ജോലിക്കാര്യം അന്വേഷിക്കാനല്ല ഞങ്ങളെ സ്ഥാപനം ജോലിക്കെടുത്തിരിക്കുന്നത്. സ്വന്തം സ്ഥാപനം പലതും വെട്ടിച്ചുരുക്കി ലാഭം കൊയ്യട്ടെ. അതിന്റെ ആനുകൂല്യം സ്ഥിരം ജോലിക്കാര്‍ക്കാണ്. ആരും നിര്‍ബന്ധിച്ചിട്ടല്ല, തനിയെ വ്യവസ്ഥകള് അറിഞ്ഞുവന്നവര് അനുഭവിക്കട്ടെ. ആരെയും പിടിച്ചുവച്ചിട്ടില്ലല്ലോ. അവര്‍ക്ക് വേറെ ജോലിക്ക് പോകാന് വയ്യേ?"\nബന്യാമിന്റെ വാക്കുകൾ കടമെടുത്തു പറഞ്ഞാൽ- "നാം അനുഭവിക്കാത്ത ജീവിതങ്ങളെല്ലാം നമുക്ക് വെറും കെട്ടുകഥകൾ മാത്രമാണ്!”


പെരിയ: സർക്കാർ നടപടി കേരളത്തിന്‍റെ നെഞ്ചുതകര്‍ത്തെന്ന് ഉമ്മന് ചാണ്ടി – Jaihind TV\nപെരിയ: സർക്കാർ നടപടി കേരളത്തിന്‍റെ നെഞ്ചുതകര്‍ത്തെന്ന് ഉമ്മന് ചാണ്ടി\nതിരുവനന്തപുരം: പെരിയ ഇരട്ടക്കൊലക്കേസില് സിബിഐ അന്വേഷണത്തിന് ഉത്തരവിട്ട ഹൈക്കോടതി ഡിവിഷന് ബെഞ്ചിന്‍റെ വിധിക്കെതിരേ സുപ്രീം കോടതിയില് അപ്പീല് നല്‍കിയ സര്‍ക്കാരിന്‍റെ നടപടി കേരളത്തിന്‍റെ നെഞ്ചുതകര്‍ത്തെന്ന് മുന്‍മുഖ്യമന്ത്രി ഉമ്മന് ചാണ്ടി. ഈ സര്‍ക്കാരില് നിന്ന് ഒരു നീതിയും പ്രതീക്ഷിക്കേണ്ടെന്ന് ഒരിക്കല്‍ക്കൂടി വ്യക്തമായി.\nഒന്നരവര്‍ഷമായി മക്കളെ നഷ്ടപ്പെട്ട ശരത്‌ലാലിന്റെയും കൃപേഷിന്‍റെയും കുടുംബം നീതിക്കുവേണ്ടി നിലവിളിക്കുകയാണ്. അതു വീണ്ടും കൊട്ടിയടക്കുകയാണ് സര്‍ക്കാര് ചെയ്തത്. കേസ് സിബിഐക്കുവിട്ട ഹൈക്കോടതി വിധിക്കെതിരേ ഇടതുസര്‍ക്കാര് രംഗത്തുവന്നത് എല്ലാവരെയും വേദനിപ്പിച്ചിരുന്നു. മോദി സര്‍ക്കാരിന്റെ സോളിസിറ്റര് ജനറല് മനീന്ദര് സിംഗ്, അഡീഷണല് സോളിസിറ്റര് ജനറല് രഞ്ജിത് കുമാര് എന്നിവര്‍ക്ക് ഖജനാവില് നിന്ന് 88 ലക്ഷം രൂപയാണ് നല്കിയത്. സുപ്രീംകോടതിയില് കേസു നടത്താന് ലക്ഷങ്ങള് ഇനിയും വേണ്ടിവരും. രണ്ടു ചെറുപ്പക്കാരെ നിഷ്ഠൂരമായി കൊന്നശേഷം പാര്‍ട്ടിക്കൊലയാളികളെ സംരക്ഷിക്കാന് നികുതിപ്പണം ചെലവഴിക്കുന്നത് അധാര്‍മികമാണെന്ന് ഉമ്മന് ചാണ്ടി പറഞ്ഞു.


Congress's Vikaspuri Candidate Mukesh Sharma Accepts Defeat Even Before Early Trends Trickle in | "തോൽവി ഞാൻ സമ്മതിക്കുന്നു"; വോട്ടെണ്ണൽ പൂർത്തിയാക്കുംമുമ്പ് തോൽവി സമ്മതിച്ച് കോൺഗ്രസ് സ്ഥാനാർത്ഥി: മുഖ്യമന്ത്രി കസേരയിൽ ഹാട്രിക് നേട്ടത്തിനായി അരവിന്ദ് കെജ്രിവാൾ; ആം ആദ്മി ആസ്ഥാനത്ത് സ്റ്റേജ് വരെ തയ്യാറാക്കി ആപ്പ് പ്രവർത്തകർ; ലീഡ് നില മെച്ചപ്പെടുത്തി ബിജെപി - MarunadanMalayali.com\nFebruary 11, 2020 | 10:35 AM IST | Permalink\nന്യൂഡൽഹി: ഡൽഹി നിയമസഭാ തെരഞ്ഞെടുപ്പിലെ വോട്ടെണ്ണൽ തുടരുകയാണ്. പോസ്റ്റൽ വോട്ടുകൾ എണ്ണിത്തുടങ്ങിയപ്പോൾ ലീഡെടുത്ത ആം ആദ്മി പ്രവർത്തകർ വോട്ടിങ് മെഷീൻ എണ്ണുമ്പോഴും കുതിപ്പു തുടരുകയാണ്. എക്സിറ്റ് പോളുകളെ ശരിവെക്കുന്ന വിധത്തിലേക്കാണ് തെരഞ്ഞെടുപ്പ് ഫലം പോകുന്നത്. അതേസമയം ബിജെപി നിലമെച്ചപ്പെടുത്തി കഴിഞ്ഞ തവണത്തേക്കൾ മുന്നേറ്റം നടത്തുമ്പോൾ കോൺഗ്രസ് ചിത്രത്തിലേ ഇല്ല. കൂടാതെ, വേട്ടെണ്ണൽ പൂർത്തിയാക്കും മുമ്പ് തോൽവി സമ്മതിക്കുന്നതായി അറിയി്ച്ച് കോൺഗ്രസ് നേതാവ് മുകേഷ് ശർമ. തോൽവി സമ്മതിക്കുകയാണെന്നും എല്ലാ വോട്ടർമാർക്കും നന്ദി പറയുകയാണെന്നും മുകേഷ് ശർമ പറഞ്ഞു. വികാസ്പുരി മണ്ഡലത്തിൽ നിന്നാണ് മുകേഷ് ശർമ ജനവിധി തേടിയത്. മണ്ഡലത്തിലെ എല്ലാ മേഖലകളിലും വികസനമുണ്ടാകുമെന്ന് താൻ പ്രതീക്ഷിക്കുന്നതായി മുകേഷ് ശർമ ട്വീറ്റ് ചെയ്തു. ഡൽഹിയുടെ വികസനത്തിനു വേണ്ടി ഞാൻ ഇനിയും പോരാട്ടം തുടരുമെന്നും അദ്ദേഹം കൂട്ടിച്ചേർത്തു.\nഭരണത്തുടർച്ചയാണ് ആം ആദ്മി ലക്ഷ്യമിടുന്നത്. തുടർച്ചയായി മൂന്നാം തവണയും ഡൽഹിയിൽ സർക്കാർ രൂപീകരിക്കാൻ തയ്യാറായി ആം ആദ്മി തയ്യാറായി, കൂടാതെ പാർട്ടി ആസ്ഥാനത്തേക്ക് അണികളുടെ ആഹ്ലാദപ്രകടം തുടരുകയാണ്. എക്സിറ്റ് പോൾ ഫലങ്ങൾ എല്ലാം ഫലത്തിൽ വരുനന്ന കാഴ്ചയാണ് ഇപ്പോൾ ഡൽഹിയിൽ നിന്നും വരുന്നത്. കൂടാതെ ബിജെപി നിലമെച്ചപ്പെടുത്തി. മുഖ്യമന്ത്രി കസേരയിൽ ഹാട്രിക് നേട്ടം കുറിക്കാം എന്ന വിശ്വാസത്തിലാണ് അരവിന്ദ് കേജ്രിവാൾ. വികസനത്തിലൂന്നിയ പ്രചാരണമാണ് ആം ആദ്മി ഡൽഹിയിൽ നയിച്ചത്.\nസംസ്ഥാനമൊട്ടാകെ 244 വോട്ടെണ്ണൽ കേന്ദ്രങ്ങൾ; തത്സമയ വിവരം അറിയിക്കാൻ ട്രെൻഡ് സംവിധാനം: തദ്ദേശ തെരഞ്ഞെടുപ്പ് ഫലപ്രഖ്യാപനത്തിന് വിപുല ഒരുക്കങ്ങളുമായി കമ്മീഷൻ\nഅണ്ണാജീക്ക് വീഴ്ച പറ്റി; ഹസാരെയുടെ ഗ്രാമമല്ല ഇന്ത്യ; തങ്ങൾ സിപിഐ(എം) വിരുദ്ധരല്ല: എഎപി കൺവീനർ മനോജ് പത്മനാഭൻ മറുനാടൻ മലയാളിയോട്\n2015ൽ നടന്ന തിരഞ്ഞെടുപ്പിൽ 70 അംഗ നിയമസഭയിൽ 67 സീറ്റും തൂത്തുവാരിയാണ് അരവിന്ദ് കേജ്രിവാളിന്റെ ആം ആദ്മി പാർട്ടി അധികാരത്തിലെത്തിയത്. ബിജെപി അന്ന് മൂന്ന് സീറ്റുകൾ സ്വന്തമാക്കിയപ്പോൾ കോൺഗ്രസ് ചിത്രത്തിൽ പോലുമില്ലാതെ നാണംകെട്ട തോൽവി ഏറ്റുവാങ്ങിയിരുന്നു. നാളെ രാവിലെ എട്ട് മുതൽ തിരഞ്ഞെടുപ്പ് ഫലം പുറത്തുവരും. ഫെബ്രുവരി എട്ടിനാണ് 70 നിയമസഭാ മണ്ഡലങ്ങളിലേക്ക് വോട്ടെടുപ്പ് നടന്നത്.\nഅതേസമയം വിജയം ഉറപ്പിച്ചെന്ന വിധത്തിൽ കെജ്രിവാളിന് പാർട്ടി പ്രവർത്തകരെ അഭിസംബോധന ചെയ്യാൻ ആം ആദ്മി ആസ്ഥാനത്ത് സ്റ്റേജ് വരെ തയ്യാറാക്കിയിട്ടുണ്ട്. വമ്പൻ ലീഡിലേക്കാണ് ആം ആദ്മി മുന്നേറുന്നത്. ന്യൂഡൽഹിയിൽ മുഖ്യമന്ത്രി അരവിന്ദ് കെജ്രിവാളും പട്പട്ഗഞ്ചിൽ ഉപമുഖ്യമന്ത്രി മനീഷ് സിസോദിയയും ലീഡു ചെയ്യുന്നുണ്ട് എന്നാണ് പുറത്തുവരുന്ന വിവരം. അതേസമയം കഴിഞ്ഞ തവണത്തേക്കാൾ നില മെച്ചപ്പെടുത്തുമെന്ന സൂചനയാണ് ഫലം പുറത്തുവരുമ്പോൾ ബിജെപിക്കുള്ളത്.


തൃശൂർ ജില്ലയിൽ സമ്പൂർണ്ണ ലോക്ക്ഡൗൺ? യാഥാർഥ്യം ഇതാണ് - Samakalika Malayalam\nതൃശൂർ ജില്ലയിൽ സമ്പൂർണ്ണ ലോക്ക്ഡൗൺ? യാഥാർഥ്യം ഇതാണ്\nBy സമകാലിക മലയാളം ഡെസ് | Published: 25th June 2020 07:47 PM |\nLast Updated: 25th June 2020 07:47 PM | A+A A- |\nതൃശൂർ: ജില്ലയിൽ സമ്പൂർണ ലോക്ക്ഡൗൺ ആണെന്ന രീതിയിലുളള പ്രചാരണങ്ങൾ വാസ്തവ വിരുദ്ധമാണെന്ന് ജില്ലാ കലക്ടർ എസ് ഷാനവാസ് അറിയിച്ചു. കണ്ടെയ്ൻമെന്റ് സോണുകളായി പ്രഖ്യാപിച്ച സ്ഥലങ്ങളിൽ മാത്രമാണ് നിയന്ത്രണങ്ങളുളളത്. ഇത് കർശനമായി പാലിക്കാനാണ് പോലീസിന് നിർദ്ദേശം നൽകിയിട്ടുളളത്. ഇതുമായി പൊതുജനങ്ങൾ സഹകരിക്കണമെന്നും അദ്ദേഹം വ്യക്തമാക്കി.\nമറ്റുളള സ്ഥലങ്ങളിൽ നിലവിൽ സംസ്ഥാനത്ത് കോവിഡ് പ്രോട്ടോക്കോൾ പ്രകാരമുളള നിയന്ത്രണങ്ങൾ മാത്രമാണ് ബാധകം. മറിച്ചുളള പ്രചാരണങ്ങൾ വാസ്തവ വിരുദ്ധമാണ്. ജില്ലയിൽ നിലവിൽ ആശങ്കാജനകമായ സാഹചര്യമില്ലെന്നും എന്നാൽ ജാഗ്രത കൈവിടരുതെന്നും കലക്ടർ പറഞ്ഞു.\nതൃശൂരിൽ നഗരസഭാ ജീവനക്കാരിക്ക് സമ്പർക്കത്തിലൂടെ കോവിഡ് സ്ഥിരീകരിച്ചു. കോർപറേഷനിലെ ആരോഗ്യ വിഭാഗം ജീവനക്കാരിയാണ് ഇവർ. നേരത്തെ രോഗം സ്ഥിരീകരിച്ച ആരോഗ്യ പ്രവർത്തകയുടെ സമ്പർക്ക പട്ടികയിൽ ഇവർ ഉൾപ്പെട്ടിരുന്നു.\nജില്ലയിൽ ഇന്ന് 10 പേർക്കാണ് കോവിഡ് സ്ഥിരീകരിച്ചത്. വിദേശത്ത് നിന്നെത്തിയ ഏഴ് പേർക്കും തമിഴ്‌നാട് ഗുജറാത്ത് എന്നിവിടങ്ങളിൽ നിന്നെത്തിയ ഓരോ ആൾക്ക് വീതവുമാണ് രോഗം കണ്ടെത്തിയത്. ഇതിന് പുറമെയാണ് സമ്പർക്കത്തിലൂടെ നഗരസഭാ ജീവനക്കാരിക്ക് രോഗം സ്ഥിരീകരിച്ചത്.\nപൊയ്യ സ്വദേശിനിയായ ആരോഗ്യ വിഭാഗത്തിലെ ഓഫീസ് ജീവനക്കാരി (33 വയസ്) ക്കാണ് സമ്പർക്കത്തിലൂടെ രോഗം സ്ഥിരീകരിച്ചത്. മൂന്ന് പേർക്ക് രോഗം ഭേദമാവുകയും ചെയ്തു.\nലോക്ക്ഡൗൺ ജില്ലാ കലക്ടർ കണ്ടെയ്ൻമെന്റ് പൊതുജനങ്ങൾ കോവിഡ് പ്രോട്ടോക്കോൾ പ്രചാരണങ്ങൾ ജാഗ്രത സമ്പർക്ക പട്ടിക


വാക്‌സിനേഷൻ നിരക്ക് കുറഞ്ഞ ജില്ലകളിൽ പ്രത്യേക ശ്രദ്ധ വേണം : മുഖ്യമന്ത്രി - Sarkardaily : Breaking News | Latest Malayalam News | Latest English News\nവാക്‌സിനേഷൻ നിരക്ക് കുറഞ്ഞ പാലക്കാട്, മലപ്പുറം, കോഴിക്കോട് ജില്ലകളിൽ അത് വർധിപ്പിക്കാൻ പ്രത്യേക ശ്രദ്ധ പുലർത്തണമെന്ന് മുഖ്യമന്ത്രി പിണറായി വിജയൻ കോവിഡ് അവലോകനയോഗത്തിൽ ബന്ധപ്പെട്ട ജില്ലാ കലക്ടർമാർക്ക് നിർദ്ദേശം നൽകി. സംസ്ഥാനത്ത് 97 ശതമാനം പേർ ആദ്യ ഡോസ് വാക്‌സിനും 70 ശതമാനം പേർ രണ്ടാം ഡോസ് വാക്‌സിനും സ്വീകരിച്ചിട്ടുണ്ട്. 70 ലക്ഷം പേർക്ക് രണ്ടാം ഡോസ് നൽകാനുണ്ട്. അത് എത്രയും വേഗം പൂർത്തീകരിക്കാൻ മുഖ്യമന്ത്രി ആരോഗ്യ വകുപ്പിനോട് നിർദ്ദേശിച്ചു.\nഒമിക്രോൺ പശ്ചാത്തലത്തിൽ ക്ലസ്റ്ററുകൾ രൂപപ്പെടുന്നത് കണ്ടെത്തണം. അവിടങ്ങളിൽ ജനിതക സീക്വൻസിംഗ് വർദ്ധിപ്പിക്കണം. എറണാകുളത്ത് ഒമിക്രോൺ സ്ഥിരീകരിച്ച രോഗിയുമായി ബന്ധപ്പെട്ട 36 പേരും ഐസൊലേഷനിലാണ്.\nനിർബന്ധമായും മാസ്‌ക് ധരിക്കണം. മൂന്ന് ലെയർ മാസ്‌കോ എൻ 95 മാസ്‌കോ ധരിക്കാൻ ശ്രദ്ധിക്കണം.\nസ്‌കൂളുകളിൽ എത്തുന്ന കുട്ടികൾക്ക് കോവിഡ് രോഗ ലക്ഷണങ്ങൾ കണ്ടാൽ ഉടൻ ആരോഗ്യപരിരക്ഷ നൽകാൻ നടപടി എടുക്കണം. കോവിഡാനന്തര രോഗങ്ങളെക്കുറിച്ച് അധ്യാപകരിൽ പൊതു ധാരണ ഉണ്ടാക്കണം. സ്‌കൂളുകൾ പൂർണതോതിൽ തുറക്കുന്ന കാര്യം ഇപ്പോൾ പരിഗണനയിലില്ല. കോവിഡ് ധനസഹായം സമയബന്ധിതമായി പൂർത്തീകരിക്കാൻ ജില്ലാ കലക്ടർമാരോട് മുഖ്യമന്ത്രി നിർദ്ദേശിച്ചു.\nTags: പിണറായി വിജയൻ, മുഖ്യമന്ത്രി, വാക്‌സിനേഷൻ\nHustle for Vijay Hazare Trophy


Mashrafe Mortaza registers win in Bangladesh elections - Malayalam MyKhel\n» തെരഞ്ഞെടുപ്പില് വമ്പന് ജയം; ക്രിക്കറ്റ് സൂപ്പര്‍താരം പാര്‍ലമെന്റിലേക്ക്\nUpdated: Tuesday, January 1, 2019, 8:38 [IST]\nധാക്ക: ബംഗ്ലാദേശ് ക്രിക്കറ്റ് സൂപ്പര്‍താരം മഷ്റഫെ മൊര്‍താസ പാര്‍ലമെന്റിലേക്ക് നടന്ന തെരഞ്ഞെടുപ്പില് ജയിച്ചു. മണ്ഡലത്തിലെ മുഴുവന് വോട്ടില് 96 ശതമാനവും സ്വന്തമാക്കിയാണ് ഏകദിന ടീം നായകന് മഷ്റഫെ മൊര്‍താസ പാര്‍ലമെന്റിലെത്തുന്നത്. ഭരണകക്ഷിയായ അവാമി ലീഗ് സ്ഥാനാര്‍ഥിയായ മൊര്‍താസയ്ക്ക് 274,418 വോട്ട് ലഭിച്ചു. അതേസമയം, എതിര് സ്ഥാനാര്‍ഥി ഫരീദുസ്മാന് 8,006 വോട്ടുകള് മാത്രമാണ് ലഭിച്ചത്.\nറാങ്കിങ്ങില് പുതുവര്‍ഷവും കോലി തന്നെ ഒന്നാം നമ്പര്; ബുംറയ്ക്കും പന്തിനും വമ്പന് മുന്നേറ്റം\n35 കാരനായ മൊര്‍താസ ബംഗ്ലാദേശിന്റെ മികച്ച പേസര്‍മാരിലൊരാളാണ്. സമീപകാലത്ത് ബംഗ്ലാദേശ് കൈവരിച്ചിട്ടുള്ള കുതിപ്പില് മൊര്‍താസയ്ക്കും വലിയ പങ്കുണ്ട്. ക്രിക്കറ്റ് കളിക്കുന്നതിനൊപ്പം തന്നെ രാഷ്ട്രീയത്തില് ഇറങ്ങുന്നതിനും ബംഗ്ലാദേശില് വിലക്കില്ല. ഇലക്ഷനില് മത്സരിക്കുകയെന്നത് ഭരണഘടന ഉറപ്പു നല്‍കിയ സ്വാതന്ത്ര്യമാണ്. മൊര്‍താസയ്ക്ക് മുന്‍പ് ക്രിക്കറ്റ് താരം നയ്മൂര് റഹ്മാന് ബംഗ്ലാദേശ് പാര്‍ലമെന്റില് എത്തിയിരുന്നു.\nഷെയ്ക്ക് ഹസീന തുടര്‍ച്ചയായ മൂന്നാം തവണയും ബംഗ്ലാദേശില് അധികാരത്തിലെത്തിയിട്ടുണ്ട്. 2019 ഏകദിന ക്രിക്കറ്റ് ലോകകപ്പിന് ശേഷം മൊര്‍താസ വിരമിക്കുമെന്നാണ് സൂചന. താരം 2009ല് ടെസ്റ്റില് നിന്നും വിരമിക്കല് പ്രഖ്യാപിച്ചിരുന്നു. പിന്നീട് ടി20യില്‍നിന്നും വിരമിച്ചു. പാര്‍ലമെന്റിലെത്തിയെങ്കിലും വരാനിരിക്കുന്ന ലോകകപ്പില് താരം കളിച്ചേക്കുമെന്നാണ് റിപ്പോര്‍ട്ട്.\nമുന് ബംഗ്ലാദേശ് നായകന് മഷറഫെ മൊര്‍ത്താസയുടെ പുതിയ കോവിഡ് ഫലം നെഗറ്റീവ്\nമുന് ബംഗ്ലാദേശ് ക്യാപ്റ്റന് മഷറഫെ മൊര്‍ത്താസയുടെ രണ്ടാം കോവിഡ് പരിശോധനയും പോസിറ്റീവ്\nഷാക്വിബിന്റെ ഐപിഎല് ഇലവന്- രോഹിത്തും ധോണിയുമല്ല, നയിക്കാന് ഗംഭീര്!\nക്രിക്കറ്റിനെ വിറപ്പിച്ച് വീണ്ടും കൊവിഡ്, അഫ്രീഡിക്ക് പിന്നാലെ മൊര്‍ത്തസയ്ക്കും സ്ഥിരീകരിച്ചു\nരമേഷ് പവാറിനും ഫാന്‍സ്! ട്രോളല്ല, തന്റെ ഹീറോ അദ്ദേഹമെന്നു ബംഗ്ലാദേശ് താരം\nതമീം കണക്കിന് കൊടുത്തു, കോലിയുടെ സ്ലെഡ്ജിങ് അതോടെ നിന്നു!!-വെളിപ്പെടുത്തി ബംഗ്ലാദേശ് താരം\ncovid-19: ബംഗ്ലാദേശ് ക്രിക്കറ്റ് ടീമിന് ഞെട്ടല്! കോച്ചിന് വൈറസ് ബാധ സ്ഥിരീകരിച്ചു\n13 hrs ago ക്യാപ്റ്റന്‍സിയില് കപിലും ധോണിയും ഒരേ തട്ടില്, ഗാംഗുലി വേറെ ലെവല്!- പുകഴ്ത്തി മുന് താരം\n14 hrs ago സര്‍ഫറാസ് മാത്രമല്ല, വാട്ടര് ബോയ് ആയ ക്യാപ്റ്റന്‍മാര് വേറെയുമുണ്ട്- ധോണിയും കോലിയും കൂട്ടത്തില്!\nRead more about: bangladesh election cricket ബംഗ്ലാദേശ് ക്രിക്കറ്റ്\nStory first published: Tuesday, January 1, 2019, 8:33 [IST]


ഇരട്ട സെഞ്ചുറിക്ക് ഒരു റണ് അകലെ ഫാഫ് മടങ്ങി; ലങ്കയ്‌ക്കെതിരെ ആദ്യ ടെസ്റ്റില് ദക്ഷിണാഫ്രിക്കയ്ക്ക് മേല്‍ക്കൈ | South Africa in driving seat vs Sri Lanka in first test\nഇരട്ട സെഞ്ചുറിക്ക് ഒരു റണ് അകലെ ഫാഫ് മടങ്ങി; ലങ്കയ്‌ക്കെതിരെ ആദ്യ ടെസ്റ്റില് ദക്ഷിണാഫ്രിക്കയ്ക്ക് മേല്‍ക്കൈ\nCenturion, First Published Dec 28, 2020, 10:48 PM IST\nമറുപടി ബാറ്റിങ് ആരംഭിച്ച ശ്രീലങ്ക മൂന്നംദിനം സ്റ്റംപെടുക്കുമ്പോല് രണ്ടിന് 65 എന്ന നിലയിലാണ്. ദക്ഷിണാഫ്രിക്കയെ ഇനിയും ബാറ്റിങ്ങിന് അയക്കണമെങ്കില് ശ്രീലങ്ക 160 റണ്‍സ് കൂടി കൂട്ടിച്ചേര്‍ക്കണം.\nസെഞ്ചൂറിയന്: ശ്രീലങ്കയ്‌ക്കെതിരായ ആദ്യ ടെസ്റ്റില് ദക്ഷിണാഫ്രിക്കയ്ക്ക ജയസാധ്യത. ആദ്യ ഇന്നിങ്‌സില് ശ്രീലങ്ക നേടിയ 396നെതിരെ ദക്ഷിണാഫ്രിക്ക ആറിന് 621 എന്ന നിലയില് ഡിക്ലയര് ചെയ്തു. 225 റണ്‍സിന്റെ ഒന്നാം ഇന്നിങ്‌സ് ലീഡാണ് ദക്ഷിണാഫ്രിക്ക നേടിയത്. മറുപടി ബാറ്റിങ് ആരംഭിച്ച ശ്രീലങ്ക മൂന്നംദിനം സ്റ്റംപെടുക്കുമ്പോല് രണ്ടിന് 65 എന്ന നിലയിലാണ്. ദക്ഷിണാഫ്രിക്കയെ ഇനിയും ബാറ്റിങ്ങിന് അയക്കണമെങ്കില് ശ്രീലങ്ക 160 റണ്‍സ് കൂടി കൂട്ടിച്ചേര്‍ക്കണം.\nഇരട്ട സെഞ്ചുറിക്ക് ഒരു റണ്‍സ് അകലെ വിക്കറ്റ് കളഞ്ഞ ഫാഫ് ഡു പ്ലെസിസ് ആയിരുന്നു ദക്ഷിണാഫ്രിക്കന് ഇന്നിങ്‌സിലെ ആകര്‍ഷണം. 276 പന്തില് 24 ബൗണ്ടറികളുടെ സഹായത്തോടെയാണ് വെറ്ററന് താരം 199 റണ്‍സെടുത്തത്. വാനിഡു ഹസരംഗയുടെ പന്തില് ദിമുത് കരുണാരത്‌നെ ക്യാച്ചെടുത്തതോടെ ഫാഫിന് നിരാശനായി മടങ്ങേണ്ടിവന്നു. ഡീന് എല്‍ഗാര് (95), കേശവ് മഹാരാജ് (73), തെംബ ബവൂമ (71), എയ്ഡന് മാര്‍ക്രം (68) എന്നിവരാണ് ടീമിന്റെ പ്രധാന സ്‌കോറര്‍മാര്. ഹസരംഗ ലങ്കയ്ക്കായി നാല് വിക്കറ്റ് വീഴ്ത്തി. വിശ്വ ഫെര്‍ണാണ്ടോ മൂന്നും ദസുന് ഷനക രണ്ടും വിക്കറ്റ് വീഴ്ത്തി.\nമറുപടി ബാറ്റിങ്ങില് കരുണാരത്‌നെ (6), കുശാല് മെന്‍ഡിസ് (0) എന്നിവരുടെ വിക്കറ്റുകളാണ് ശ്രീലങ്കയ്ക്ക് നഷ്ടമായത്. കുശാല് പെരേര (33), ദിനേശ് കാര്‍ത്തിക് (21) എന്നിവരാണ് ക്രീസില്. ലുംഗി എന്‍ഗിഡിയാണ് രണ്ട് വിക്കറ്റും വീഴ്ത്തിയത്.\nLast Updated Dec 28, 2020, 10:48 PM IST


ലാവ്ലിന്: ഗൂഢാലോചനയിൽ പിണറായിയും | Gramajyothi News\nലാവ്ലിന്: ഗൂഢാലോചനയിൽ പിണറായിയും\nDecember 21, 2017 7:53 pm Published by : Web Desk\nതിരുവനന്തപുരം: സംസ്ഥാന രാഷ്ട്രീയത്തില് ഏറെ വിവാദങ്ങള്‍ക്ക് ഇടയാക്കിയ എസ്.എന്.സി ലാവ്ലിന് കേസില് മുഖ്യമന്ത്രി പിണറായി വിജയനെതിരെ കൂടുതല് ആരോപണവുമായി സി.ബി.ഐ. കേസില് പിണറായി ഉള്‍പ്പെടെയുള്ള പ്രതികളെ കുറ്റവിമുക്തരാക്കിയ ഹൈക്കോടതി വിധിക്കെതിരെ സുപ്രീം കോടതിയില് സമര്‍പ്പിച്ച അപ്പീലിലാണ് കടുത്ത ആരോപണങ്ങളുള്ളത്.\nകേസില് പിണറായി വിജയന് അടക്കമുള്ള പ്രതികള്‍ക്കെതിരെ വ്യക്തമായ തെളിവുകളുണ്ട്. ലാവ്ലിന് കരാറുമായി ബന്ധപ്പെട്ട് നടന്ന ഗൂഢാലോചനയില് പിണറായി വിജയന് അടക്കമുള്ളവര് പങ്കെടുത്തിരുന്നു. പിണറായിയെ പ്രതിപ്പട്ടികയില് നിന്ന് ഒഴിവാക്കിയത് കേസിന്റെ വിചാരണയെ സാരമായി ബാധിക്കും. അതിനാല് ഹൈക്കോടതി വിധി റദ്ദ് ചെയ്യണമെന്നും അപ്പീലില് ആവശ്യപ്പെടുന്നു.\nപിണറായിക്ക് പുറമേ മുന് ഊര്‍ജ സെക്രട്ടറി കെ. മോഹനചന്ദ്രന്, ഊര്‍ജ വകുപ്പ് മുന് ജോയിന്റ് സെക്രട്ടറി എ. ഫ്രാന്‍സിസ് എന്നിവരേയും ഹൈക്കോടതി കുറ്റവിമുക്തരാക്കിയിരുന്നു. എന്നാല്, കെ.എസ്.ഇ.ബി മുന് ചെയര്‍മാന് ആര്. ശിവദാസന്, മുന് ചീഫ് അക്കൗണ്ട്സ് ഓഫീസര് കെ.ജി. രാജശേഖരന് നായര്, മുന് ചീഫ് എന്‍ജിനിയര് കസ്തൂരിരംഗ അയ്യര് എന്നിവര് വിചാരണ നേരിടണമെന്നും കോടതി വിധിച്ചിരുന്നു.


Troop deploymentasecurity measure, no knowledge of change in constitutional provisions | ഭരണഘടനാ മാറ്റത്തെക്കുറിച്ച് അറിവില്ല: സൈനിക വിന്യാസം സുരക്ഷയ്ക്കെന്ന് ഗവര്‍ണര് - Malayalam Oneindia\n22 min ago ഏപ്രിൽ 14ന് ശേഷവും ബെംഗളൂരുവിൽ ലോക്ക് ഡൌൺ: കൊവിഡ് 19 റെഡ് സോണുകളിൽ കർശന നിയന്ത്രണമെന്ന് മന്ത്രി\n1 hr ago വരുന്ന ആഴ്ചകളിൽ രോഗ ബാധിതരുടെ എണ്ണം രണ്ട് ലക്ഷത്തിലെത്തിയേക്കും: സൌദി മന്ത്രിയുടെ മുന്നറിയിപ്പ്\n2 hrs ago അപൂർവ്വ പ്രതിഭാസം കാണാനൊരുങ്ങി ലോകം: 2020ലെ ഏറ്റവും വലിയ സൂപ്പർമൂൺ ഏപ്രിൽ ഏഴിന്!!\nUpdated: Sat, Aug 3, 2019, 17:34 [IST]\nശ്രീനഗര്: ജമ്മുകശ്മീരിലെ സംഭവവികാസങ്ങളില് പ്രതികരണവുമായി ഗവര്‍ണര് സത്യപാല് മാലിക്. സംസ്ഥാനത്ത് അധിക സേനയെ വിന്യസിച്ച് സുരക്ഷാ മാനദണ്ഡങ്ങള് മുന്‍നിര്‍ത്തിയാണ്. ഭരണഘടനാ മാറ്റത്തെക്കുറിച്ച് അറിവില്ലെന്നുമാണ് നാഷണല് കോണ്‍ഫറന്‍സ് അംഗങ്ങളോട് വ്യക്തമാക്കിയത്. നിലവിലെ സുരക്ഷാ മുന്നൊരുക്കങ്ങള് ഭരണഘടനാ മാറ്റവുമായി ചേര്‍ത്ത് വായിക്കേണ്ടതില്ലെന്നും അദ്ദേഹം പറയുന്നു. ഏത് പ്രദേശത്താണ് ഭീകരാക്രമണം ഉണ്ടാകുക എന്നത് ആളുകള്‍ക്ക് അറിയില്ല. എല്ലാ പൗരന്മാര്‍ക്കും സുരക്ഷയൊരുക്കുക എന്നത് സംസ്ഥാനത്തിന്റെ കടമയാണ്. ഇതിന് വേണ്ടിയാണ് അമര്‍നാഥ് തീര്‍ത്ഥാടകരോടും വിനോദസഞ്ചാരികളോടും മടങ്ങിപ്പോകാന് ആവശ്യപ്പെട്ടിട്ടുള്ളത്. അവര്‍ക്കെതിരെ ഭീകരാക്രമണം ഉണ്ടാവരുതെന്ന് കരുതിയാണ് അത് ചെയ്തിട്ടുള്ളതെന്നും അദ്ദേഹം പറയുന്നു.\nജമ്മു കശ്മീരിലെ സര്‍ക്കാര് ആശുപത്രികളിലെ ജീവനക്കാരോട് അധികൃതരുടെ അനുമതിയില്ലാതെ അവധിയില് പ്രവേശിക്കരുതെന്ന് നിര്‍ദേശിച്ചിട്ടുണ്ട്. സംസ്ഥാനത്തെ സൈനിക സ്ഥാപനങ്ങളെല്ലാം അതീവ ജാഗ്രതയിലാണുള്ളത്. അതിര്‍ത്തികളിലും ദുര്‍ബല പ്രദേശങ്ങളിലും കൂടുതല് സൈന്യത്തെ വിന്യസിക്കാനും നിര്‍ദേശമുണ്ട്. കശ്മീരിലെ നിലവിലെ സ്ഥിതിയെക്കുറിച്ച് പ്രധാനമന്ത്രി പാര്‍ലമെന്റില് പ്രസ്താവന പുറത്തിറക്കമെന്നാണ് കോണ്‍ഗ്രസ് ആവശ്യപ്പെടുന്നത്.\nഒമര് അബ്ദുള്ള- ഗവര്‍ണര് കൂടിക്കാഴ്ച\nജമ്മുകശ്മീരില് അധിക സേനയെ വിന്യസിച്ചതിനും വിനോദസഞ്ചാരികളെയും അമര്‍നാഥ് തീര്‍ത്ഥാടകരെയും തിരിച്ചയച്ചതും സംബന്ധിച്ച് കേന്ദ്രം പ്രതികരിക്കണമെന്നാണ് ജമ്മു കശ്മീര് നാഷണല് കോണ്‍ഫറന്‍സ് വൈസ് പ്രസിഡന്റ് ഒമര് അബ്ദുള്ള ആവശ്യപ്പെടുന്നത്. എന്താണ് സംഭവിക്കുന്നത് എന്നത് സംബന്ധിച്ച അറിയില്ലെന്നും ഒമര് പറയുന്നു. കശ്മീരിന് പ്രത്യേക പദവി നല്‍കുന്ന ഇന്ത്യന് ഭരണഘടനയിലെ ആര്‍ട്ടിക്കിള് 35എ, ആര്‍ട്ടിക്കിള് 370 എന്നിവ നീക്കം ചെയ്യുന്നത് സംബന്ധിച്ച അഭ്യൂഹങ്ങളെക്കുറിച്ച് ഗവര്‍ണറോട് ചോദിച്ചു. എന്നാല് അത്തരത്തിലൊന്നും സംഭവിക്കില്ലെന്നാണ് അദ്ദേഹം ഉറപ്പുനല്‍കിയത്. രാജ്ഭവനിലെത്തി ഗവര്‍ണറെ കണ്ടതിന് പിന്നാലെയാണ് പ്രതികരിച്ചത്. കേന്ദ്ര ആഭ്യന്തര മന്ത്രാലയം അധികമായി 100 കമ്പനി സൈന്യത്തെ കൂടി വിന്യസിച്ചതോടെയാണ് സംസ്ഥാനത്ത് പരിഭ്രാന്തി പരന്നത്.\nഅമര്‍നാഥ് യാത്രക്ക് നേരെ ഭീകരാക്രമണ ഭീഷണിയുണ്ടെന്നല്ലാതെ മറ്റൊരു വിവരവും ലഭ്യമല്ല. നിയന്ത്രണ രേഖയില് പാക് ഷെല്ലാക്രമണം ഉണ്ടായെന്നും ഇന്ത്യന് സൈന്യം തിരിച്ചടിച്ചെന്നും ഗവര്‍ണര് പറയുന്നു. ഭീകരാക്രമണ ഭീഷണിയുടെ തോത് അനുസരിച്ച് അടിയന്തര നടപടി ആവശ്യമായി വന്നുവെന്നും അദ്ദേഹം കൂട്ടിച്ചേര്‍ത്തു.\nഅമര്‍നാഥ് തീര്‍ത്ഥാടനം റദ്ദാക്കി\nപ്രതിവര്‍ഷം നടത്തിവരുന്ന അമര്‍നാഥ് തീര്‍ത്ഥാടനം റദ്ദാക്കിയതായി വിശ്വഹിന്ദു പരിഷത്ത് ശനിയാഴ്ച അറിയിച്ചിരുന്നു. പാകിസ്താന് കേന്ദ്രീകരിച്ച് പ്രവര്‍ത്തിക്കുന്ന ഭീകരരില് നിന്ന് തീര്‍ത്ഥാടകര്‍ക്ക് ഭീഷണി നിലനില്‍ക്കുന്ന സാഹചര്യത്തിലാണിത്. പത്ത് ദിവസം നീണ്ടുനില്‍ക്കുന്ന തീര്‍ത്ഥാടനം ആഗസ്റ്റ് ആറിന് തുടങ്ങാനിരിക്കെയാണ് സുരക്ഷാ ഭീഷണി ഉയരുന്നത്. ജമ്മു കശ്മീരിലെ പൂഞ്ച് ജില്ലയിലാണ് അമര്‍നാഥ് തീര്‍ത്ഥാടനം. അമേരിക്കന് നിര്‍മിത സ്നിപ്പര് റൈഫിളും ലാന്‍ഡ് മൈനുകളും അമര്‍നാഥ് യാത്രമാര്‍ഗ്ഗത്തില് നിന്ന് കണ്ടെടുത്തതോടെ ബുദ്ധ അമര്‍നാഥിലേക്കുള്ള യാത്ര റദ്ദാക്കുകയാണെന്നും വിഎച്ച്പി സ്റ്റേറ്റ് പ്രസിഡന്റ് ലീല കരന് ശര്‍മ അറിയിച്ചു. ശനിയാഴ്ച 363 പേരുള്‍പ്പെട്ട തീര്‍ത്ഥാടക സംഘത്തെയാണ് തിരിച്ചയച്ചത്. അമര്‍നാഥിന് പുറമേ മച്ചൈല് തീര്‍ത്ഥാടനവും റദ്ദാക്കിയിട്ടുണ്ട്. തീര്‍ത്ഥാടകരെ ഉദ്ധംപൂരില് വച്ച് തിരിച്ചയക്കുകയായിരുന്നു.\nജമ്മുകശ്മീരില് നിന്ന് വിനോദസഞ്ചാരികളോടും അമര്‍നാഥ് തീര്‍ത്ഥാടകരോടും തിരിച്ച് പോകാന് ആവശ്യപ്പെട്ടതോടെ നിരവധി പേരാണ് റെയില്‍വേ സ്റ്റേഷന്, എയര്‍പോര്‍ട്ട്, ബസ് സ്റ്റാന്‍ഡ് എന്നിവിടങ്ങളില് കുടുങ്ങിക്കിടക്കുന്നത്. ജമ്മു കശ്മീരില് 2.50 ലക്ഷം വര്‍ക്കിംഗ് ക്ലാസ് വിഭാഗത്തില്‍പ്പെട്ടവരാണ് താമസിക്കുന്നത്. ഇതില് യുപിയില് നിന്നും ബിഹാറില് നിന്നുമുള്ളവരുണ്ട്. ഇവരെല്ലാം സംസ്ഥാനം വിട്ട് പോകുകയാണ്. കശ്മീര് പോളിടെക്നിക് കോളേജിലെ വിദ്യാര്‍ത്ഥികളോട് ഹോസ്റ്റലില് നിന്ന് തിരിച്ചുപോകാനാണ് കോളേജ് അധികൃതര് നല്‍കിയ നിര്‍ദേശം. ശ്രീ നഗര് എന്‍ഐടിയും ക്യാമ്പസില് നിന്ന് വിദ്യാര്‍ത്ഥികളെ ഒഴിപ്പിച്ചിട്ടുണ്ട്.\nകശ്മീരിലേക്ക് പോകുന്നവര്‍ക്ക് മുന്നറിയിപ്പ്\nജമ്മുകശ്മീരിലെ നിലവിലെ സ്ഥിതി കണക്കിലെടുത്ത് ജര്‍മനിയും ബ്രിട്ടീഷ് സര്‍ക്കാരും തങ്ങളുടെ പൗരന്മാര്‍ക്ക് മുന്നറിയിപ്പ് നല്‍കിയിട്ടുണ്ട്. കശ്മീരിലേക്ക് പോകരുതെന്നാണ് നിര്‍ദേശം. കശ്മീര് സര്‍ക്കാര് സുരക്ഷാ ഭീഷണി സംബന്ധിച്ച മുന്നറിയിപ്പ് നല്‍കിയതോടെ സംസ്ഥാനത്തുള്ളവര് ഉടന് മടങ്ങാന് നിര്‍ദേശിച്ചിട്ടുണ്ട്. ബ്രിട്ടീഷ് പൗരന്മാര് കശ്മീരിലേക്ക് പോകരുതെന്നാണ് ബ്രിട്ടന്റെ ഉത്തരവ്. പഹല്‍ഗാം,ഗുല്‍മാര്‍ഗ്, സോനാ മാര്‍ഗ്ഗ് എന്നിവിടങ്ങളിലേക്ക് പോകരുതെന്നും പ്രത്യേകം പരാമര്‍ശിച്ചിട്ടുണ്ട്.\njammu kashmir pilgrim tourists army police government governor srinagar ജമ്മു കശ്മീര് തീര്‍ത്ഥാടകര് സൈന്യം വിനോദസഞ്ചാരികള് സര്‍ക്കാര് ഗവര്‍ണര് ശ്രീനഗര് uk germany ബ്രിട്ടന് ജര്‍മനി omar abdullah\nTroop deploymentasecurity measure, no knowledge of change in constitutional provisions


adani rpg group ipl പുതിയ ടീമുകളെ അദാനിയും ആർപിജി\nഅടുത്ത സീസൺ ഐപിഎലിലെ പുതിയ രണ്ട് ടീമുകൾ അദാനി ഗ്രൂപ്പും ആർപിജി ഗ്രൂപ്പും സ്വന്തമാക്കിയേക്കുമെന്ന് സൂചന. ശതകോടീശ്വരനായ അദാനിക്ക് നേരത്തെ ക്രിക്കറ്റിൽ താത്പര്യമുണ്ടായിരുന്നു. അതേസമയം, മുൻപ് റൈസിംഗ് പൂനെ സൂപ്പർ ജയൻ്റിൻ്റെ ഉടമസ്ഥനായിരുന്ന സഞ്ജീവ് ഗോയങ്ക വീണ്ടും ഒരു ടീം സ്വന്തമാക്കാൻ കച്ചകെട്ടി ഇറങ്ങിയിട്ടുണ്ടെന്നാണ് സൂചന. അതുകൊണ്ട് തന്നെ അദാനി, ആർപിജി ഗ്രൂപ്പുകൾ തന്നെ പുതിയ ഐപിഎൽ ടീമുകളെ സ്വന്തമാക്കാനാണ് സാധ്യത. (adani rpg group ipl)\nRead Also : ഐപിഎൽ: പുതിയ ടീമുകൾക്കായുള്ള ലേലം അടുത്ത മാസം\nStory Highlight: adani rpg group ipl teams


ഇടുക്കി, മുല്ലപ്പെരിയാര് ഡാമുകളുടെ ഇപ്പോഴത്തെ അവസ്ഥ - Oneindia Malayalam\nPublished : August 09, 2019, 01:00\nഇടുക്കി, മുല്ലപ്പെരിയാര് ഡാമുകളുടെ ഇപ്പോഴത്തെ അവസ്ഥ\nസംസ്ഥാനത്തിന്റെ വിവിധ ഭാഗങ്ങളില് മഴ തിമിര്‍ത്ത് പെയ്തതോടെ പ്രളയ സമാന സാഹചര്യമാണ് ഉടലെടുത്തിരിക്കുന്നത്. ദുരിതപെയ്ത്തില് ഇന്ന് മാത്രം എട്ട് പേര് മരിച്ചെന്നാണ് റിപ്പോര്‍ട്ട്. മഴ കനത്തതോടെ പല അണക്കെട്ടുകളിലും ജലനിരപ്പ് ഉയര്‍ന്നിട്ടുണ്ട്. മുല്ലപ്പെരിയാറില് ഇപ്പോള് ജല നിരപ്പ് 123 അടിയായി. 142 അടിയാണ് അനുവദനീയമായ ജലനിരപ്പ്. ഇന്നലെ മാത്രം മുല്ലപ്പെരിയാറിയിലേക്ക് ഏഴ് അടി വെള്ളമാണ് ഒഴുകിയെത്തിയിരിക്കുന്നത്.


മലയാളികള്‍ക്കുമുന്നില് രക്ഷയുടെ വാതിലുകള് തുറന്ന ഗള്‍ഫുകാര് - താഹ മാടായി | TrueCopy Think\nചരിത്രത്തില് ആദ്യമായി ഇന്ന് നാം കാണുകയും കേള്‍ക്കുകയും ചെയ്യുന്ന ക്വാറന്റയ്ന്, ഐസലോഷന് തുടങ്ങിയ അനുഭവങ്ങളിലൂടെ വേറൊരു ജീവിതാര്‍ഥത്തില് കടന്നു പോയവരാണ് പ്രവാസികള് എന്ന തൊഴിലാളിവര്‍ഗം\n'ഏകാകിയായ മനുഷ്യന്' എന്നത് ആഗോള പൗരയാഥാര്‍ഥ്യമായി മാറി എന്നതാണ് കോവിഡ്- 19 ഉയര്‍ത്തിയ യാഥാര്‍ഥ്യം. വാസ്തവത്തില് ഇത്രയും അവാസ്തവതകളോ എന്ന് ഓരോ ആളും ഏകാന്തമായ തീവ്രതയോടെ അനുഭവിച്ചു തുടങ്ങി. മലയാളികള്‍ക്ക് പോലും ഈ കടുത്ത വാസ്തവം അംഗീകരിക്കേണ്ടിവന്നു.\n'അനുഭവരാഹിത്യമുള്ള ജനത' എന്ന് പ്രണയ പുസ്തകങ്ങള്‍ക്ക് ആമുഖമെഴുതാറുള്ള നിരൂപകരുടെ വിശേഷങ്ങള് പ്രളയത്താലും കൊറോണയിലും അറംപറ്റി ഒഴുക്കിക്കളയുകയാണ് മലയാളികള്. ഈ ശാരീരിക അകലം / മാനസിക അടുപ്പം എന്ന കോറോണ കാല പ്രതിരോധ കല ഏറ്റവും തീവ്രമായ മാനസികാഘാതമായി അനുഭവിക്കുന്നവര് അടിത്തട്ടിലെ മനുഷ്യരും ഗള്‍ഫ് തൊഴിലാളികളുമാണ്.\n'തൊഴിലാളി വര്‍ഗം' എന്ന് നാം ഒരിക്കലും സംബോധന ചെയ്തിതിട്ടില്ലാത്ത ഗള്‍ഫ് / യൂറോപ്യന് മലയാളി കുടിയേറ്റ കുടുംബങ്ങളാണ് ഇപ്പോള് ഏറെ വിരസവും വേദനാജനകവുമായ അനുഭവത്തിലൂടെ കടന്നുപോകുന്നത്.\n'വിദേശത്തുനിന്ന് വരുന്നവരാണ് രോഗവാഹകര്' എന്നത് ഈ രോഗകാലസന്ദര്‍ഭത്തില് ഒരു യാഥാര്‍ഥ്യമായി നിലനില്‍ക്കുമ്പോള് തന്നെ, അത് അവരില് സൃഷ്ടിക്കുന്ന അന്യതാ ബോധം ഏറെ ആഴത്തിലുള്ളതാണ്. കോറോണ ആ നിലയില് വലിയൊരു അപരത്വ നിര്‍മിതി നടത്തിയിട്ടുണ്ട്.\n70 കള് കേരളത്തിലെ സാമൂഹിക ജീവിതത്തില് രണ്ടുതരം ഉള്ളടക്കങ്ങളാണ് കൊണ്ടുവന്നത്. രാഷ്ട്രീയമായ ചില പുനരെഴുത്തുകള് ആ കാലത്ത് സംഭവിച്ചു. ഇടതുപക്ഷം / വലതുപക്ഷം എന്ന വിഭജന രേഖകള്‍ക്കിടയില് അവ്യവസ്ഥമായ ചില വരകള് കൂടി അപ്പോഴുണ്ടായി.\n'വിദേശത്തുനിന്ന് വരുന്നവരാണ് രോഗവാഹകര്' എന്നത് രോഗകാലസന്ദര്‍ഭത്തില് യാഥാര്‍ഥ്യമായി നിലനില്‍ക്കുമ്പോള് തന്നെ, അത് അവരില് സൃഷ്ടിക്കുന്ന അന്യതാ ബോധം ഏറെ ആഴത്തിലുള്ളതാണ്.\n'സന്ദേഹിയായ ഒരു രാഷ്ട്രീയ ഇടതന്' കേരളത്തില് രൂപപ്പെടുന്നത് ആ കാലത്താണ്. ചരിത്രത്തിന് പുതിയ ഭാഷയും ചിഹ്നങ്ങളും അവര് സമ്മാനിച്ചു. പിന്നീടുണ്ടായ മാധ്യമ ചരിത്രത്തില് ഏറെ കവര്‍സ്റ്റോറികള് ആ ഹ്രസ്വകാലത്തെക്കുറിച്ചുണ്ടായി. അതേകാലത്തു തന്നെയാണ് മലയാളികളുടെ അന്നം തേടിയുള്ള ഹിമാലയന് യാത്രകള് ആരംഭിക്കുന്നത്.\nമലയാളി ആദ്യം കീഴടക്കിയ 'ഹിമാലയം' മരുഭൂമിയാണ്. ജീവിതത്തിലേക്കുള്ള ഉയരം താണ്ടലുകളായിരുന്നു അവ. ഏറെ സഞ്ചാര / ജീവിത സാഹിത്യങ്ങള് ആ കാലത്തെക്കുറിച്ച് എഴുതപ്പെട്ടിട്ടുമില്ല.\nബെന്യാമിനും (ആടുജീവിതം), വി. മുസഫര് അഹമ്മദുമാണ് ശ്രദ്ധേയമായ ചില എഴുത്തുകള് നടത്തിയത്. 'ആടുജീവിത'ത്തിലെ നജീബ് അപ്പോഴേക്കും ഏറെ മാറിപ്പോയ ഗള്‍ഫില് ഒരു ആര്‍ക്കൈവ് ചിത്രമായിട്ടാണ് വായിക്കപ്പെട്ടത്.\nബഷീറിന്റെ 'പാത്തുമ്മയുടെ ആടും' ബെന്യാമിന്റെ 'ആടുജീവിത'വും ഒരേ സമുദായത്തെക്കുറിച്ചുള്ള രണ്ടു തരം താരതമ്യങ്ങളാണ്. വലിയ സഞ്ചാരങ്ങള്‍ക്കുശേഷം വീട്ടില് തിരിച്ചെത്തിയ ബഷീറിന്റെ വിശ്രാന്തിയിലേക്കാണ് പാത്തുമ്മയും ആടും കടന്നുവരുന്നത്. അതില് സ്ത്രീയും ആടും സ്വാതന്ത്ര്യത്തിന്റെ സഞ്ചാരപഥങ്ങള് തീര്‍ക്കുന്നു.\nബഷീര് ഏറെ അലച്ചിലുകള്‍ക്കു ശേഷം വന്നതുകൊണ്ടാവാം, അത്രയും സ്വാതന്ത്ര്യം ആഗ്രഹിക്കുന്നില്ലെന്നു മാത്രമല്ല അതില് അസ്വസ്ഥപ്പെടുന്നുമുണ്ട്.\n'ആടുജീവിത'ത്തിലെ കഥാപാത്രത്തിന് ഇത്തരം സഞ്ചാരപഥങ്ങള് ഇല്ല. വരണ്ടതും ഭയാനകവുമായ അവസ്ഥയിലൂടെ അയാള് കടന്നുപോകുന്നു. ഗള്‍ഫ് കുടിയേറ്റക്കാര് ആത്മാവില്‍നിന്ന് അത്തരം ഭാരങ്ങള് ഇറക്കിവെക്കുന്ന കാലത്താണ് ബെന്യാമിന്റെ നോവല്‍പ്രകാശനം. ഈ നോവല്‍കാലമാവുമ്പോഴേക്കും വിഷാദം, വിരഹം, ഏകാന്തത തുടങ്ങിയ വൈയക്തിക കടമ്പകള് അവര് ബ്രേക്ക് ചെയ്തു തുടങ്ങിയിരുന്നു.\nവിഷാദ മധുരമായ കാല്‍പനിക ഭാഷയില് വി. മുസഫര് അഹമ്മദ് 'മരുമരങ്ങള്' കാവ്യാത്മമായി രേഖപ്പെടുത്തി. ഭാഷ അതില് തസ്ബീഹ് മാലയിലെ മുത്തുപോലെ തിളങ്ങി.\nഅപ്പോഴും, പ്രവാസികള് ഒരു 'തൊഴിലാളി വര്‍ഗമായി' രേഖപ്പെടുത്തപ്പെട്ടില്ല. അവര്‍ക്കു വേണ്ടിയുള്ള മുദ്രാവാക്യങ്ങളുമുണ്ടായില്ല. ലോകത്തെ തന്നെ ഏറ്റവും പ്രധാനപ്പെട്ട 'ടെക്‌നോ സാക്ഷര'നാണ്, ഗള്‍ഫ് പ്രവാസി എന്ന കുടിയേറ്റ തൊഴിലാളി.\nശബ്ദകലയിലെ ആദ്യ ഡിവൈസുകളില് ഒന്നായ ടേപ്പ് റെക്കോര്‍ഡര് / കാസെറ്റ് നമുക്ക് പരിചിതമാക്കിയത് അവരാണ്. കത്തുപാട്ടുകളിലൂടെ അവര്, ശാരീരികമായ അകലത്തെ കാതു കൊണ്ടടുപ്പിച്ചു, വൈകാരികമായ വാക്കുകളുടെ ഇന്ദ്രജാലം കൊണ്ടലിയിച്ചു കളയാന് ശ്രമിച്ചു.\nപിന്നീട് നാം കണ്ട, സ്റ്റാറ്റസ് സിംബലുകള്, ഇന്ന് സാര്‍വത്രികമായ എ.സി., ഫോണ്, സിഗരറ്റ്, ലിക്വര്, സ്വിസ് കോട്ടണ്, ചൈനീസ് സില്‍ക്, വ്യത്യസ്ത ഡിസൈനുകളിലുള്ള കര്‍ട്ടനുകള് തുടങ്ങി നിത്യ മധുരമായ ചോക്ലേറ്റുകളും അവരുടെ ഉപലബ്ദികളായി നാം അനുഭവിച്ചു.\nഎടുപ്പിലും നടപ്പിലും ഒരു പുതുക്കം കൊണ്ടുവന്നു. പയറും പരിപ്പും കഴിച്ച് ഗ്യാസ് ടാങ്കുകള് പോലെയുള്ള മലയാളി വയറുകള് പുതിയ ഇനം ഭക്ഷണങ്ങള് കൊണ്ടുനിറഞ്ഞു. നന്നായി സമ്പാദിക്കുന്ന മനുഷ്യര് നല്ല ആരോഗ്യത്തെക്കുറിച്ചും ദീര്‍ഘായുസിനെക്കുറിച്ചും ആലോചിക്കും. അലഞ്ഞവര് ഇരുന്ന് പഠിക്കുന്ന സ്വന്തം മക്കളെക്കുറിച്ച് ഭാവി പദ്ധതികള് ആസൂത്രണം ചെയ്യും. അത്തരം പദ്ധതികള് ആശുപത്രികളായും സ്‌കൂളുകളായും രൂപപ്പെട്ടു. ലുബ്നായ മലയാളിയില് നിന്ന് ചെലവാക്കുന്ന മലയാളിയായി അവര് മാറി.\nതെങ്ങുകയറ്റക്കാരനായ കുഞ്ഞിരാമേട്ടന്റെ ഐ.ഡി ഏണിയാണ്. പെയ്ന്റ് അടിക്കുന്ന ഹസ്സന്റെ ഐ.ഡി ബ്രഷും, ഇതുപക്ഷെ, ഒരു പാസ് ആയി കൊണ്ടു നടക്കാനാവില്ല. എല്ലാ പൗരന്മാര്‍ക്കും ഒരു സന്ദിഗ്ദ്ധഘട്ടത്തില് ഒരേ ഐ.ഡി ആയിരിക്കണം.\nസവര്‍ണമായ എട്ടുകെട്ട് / നാലുകെട്ടിനുപകരം പുതിയ ഗൃഹനിര്‍മ്മിതികള് കൊണ്ടുവന്ന് ധനാത്മകമായ പുതിയ വംശമായി അവര് മാറി എന്നത് സത്യം. വമ്പിച്ച തൊഴില് സാധ്യത ഉണ്ടാക്കിയപ്പോഴും പ്രകൃതിയുടെ സീമാതീതമായ ചൂഷണങ്ങള് അത് ഉണ്ടാക്കിയിട്ടുണ്ട്.\nജീവിതത്തിലുള്ള എളിമ നിര്‍മിതിയില് അവര് പ്രകടിപ്പിച്ചില്ല. അത് പ്രകൃതിയുടെ ശത്രു എന്ന ചീത്തപ്പേരുണ്ടാക്കും വിധം വിസ്തൃതമായ ഒരു ദുരുപയോഗം തന്നെയായിരുന്നു.\nഅപ്പോഴും, അവരുടെ കൈയില് നമ്മുടെ, സര്‍ക്കാര് ഉദ്യോഗം നയിക്കുന്ന മനുഷ്യരുടെ കൈയിലുള്ള അത്രയും അധികാരമോ ഗര്‍വിഷ്ഠമായ ഭാഷാചിഹ്നങ്ങളോ ഇല്ല.\nഇപ്പോള് ലോക്ഡൗണ് കാലത്ത് പുറത്തുപോകാന് ഐ.ഡി കാണിച്ചാല് മതി എന്ന് പറയുന്നുണ്ട്. ഈ പ്രിവിലേജിന് പുറത്താണ് കീഴാള / സാധാരണ തൊഴിലാളികളും പ്രവാസികളും ആത്മാഭിമാനികളായ കൃഷിക്കാരും അസംഘടിത തൊഴിലാളികളും.\nചിലപ്പോഴെങ്കിലും തെരുവില് ഇപ്പോള് പൊലീസില്‍നിന്ന് അടി വാങ്ങിക്കൂട്ടിയ / ഏത്തമിടീക്കല് എന്ന മനുഷ്യവിരുദ്ധ ശിക്ഷാമുറയ്ക്കിരയായ മനുഷ്യര്. ഐ.ഡി കീശയിലിട്ടിരിക്കുന്നവരാണ് ആത്മാഭിമാനത്തിന് ക്ഷതമേറ്റ ഈ മനുഷ്യരെ വാക്കുകള് കൊണ്ട് മുറിവേല്‍പ്പിക്കുന്നത്. ലോകം അവസാനിക്കുന്നതിന്റെ തലേന്നും തന്റെ അക്കൗണ്ടില് സാലറി വന്നു വീഴും എന്ന് ഉറപ്പുള്ളവര്.\nതെങ്ങുകയറ്റക്കാരനായ കുഞ്ഞിരാമേട്ടന്റെ ഐ.ഡി ഏണിയാണ്. പെയ്ന്റ് അടിക്കുന്ന ഹസ്സന്റെ ഐ.ഡി ബ്രഷും, ഇതുപക്ഷെ, ഒരു പാസ് ആയി കൊണ്ടു നടക്കാനാവില്ല. എല്ലാ പൗരന്മാര്‍ക്കും ഒരു സന്ദിഗ്ദ്ധഘട്ടത്തില് ഒരേ ഐ.ഡി ആയിരിക്കണം. കൊറോണ മനുഷ്യരെ തുല്യതയെക്കുറിച്ച് പഠിപ്പിക്കാന് ശ്രമിക്കുമ്പോള്, നാം ഓദ്യോഗിമായ വിഭാഗീയത പഠിപ്പിക്കുന്നു.\nചരിത്രത്തില് ആദ്യം ഇന്ന് നാം കാണുകയും കേള്‍ക്കുകയും ചെയ്യുന്ന ക്വാറന്റയ്ന്, ഐസൊലേഷന്- ഇത്തരം അനുഭവങ്ങളിലൂടെ വേറൊരു ജീവിതാര്‍ഥത്തില് കടന്നു പോയവരാണ് പ്രവാസികള് എന്ന തൊഴിലാളിവര്‍ഗം.\nകുടുംബത്തെ വിട്ട് ഒറ്റപ്പെട്ട അവസ്ഥയില് അവര് ജീവിച്ചു. ഏകാന്തമായ ആ തൊഴില് / 'ഐസലേറ്റഡ്' ജീവിതങ്ങളിലൂടെ അവര് മലയാളികളുടെ കൂട്ടാന്ത ജീവിതങ്ങളെ അന്നം കൊണ്ടും അര്‍ഥം കൊണ്ടും പ്രചോദിപ്പിച്ചു.\nഇന്ന് ദല്‍ഹിയില് കാണുന്ന വിഭജനാനന്തര കാലത്തെ ഓര്‍മിപ്പിക്കുന്ന മഹാ മനുഷ്യപലായനങ്ങളില് നിന്ന് മലയാളികളെ രക്ഷിച്ചു.\nമലയാളികള്‍ക്കുമുന്നില് രക്ഷയുടെ വാതിലുകള് തുറന്ന ആ മനുഷ്യര്, തീവ്രമായ ദു:ഖാനുഭത്തിലൂടെ കടന്നുപോവുകയാണ്. എഡ്ഗാര് അലന് പോ എഴുതിയ എക്കാലത്തെയും ക്ലാസിക് കഥയായ 'The fall of the house of usher' ആണ് ഈ ഇരുണ്ടതും ഭയാനകവുമായ കാലത്ത് വായിക്കേണ്ടത്.\nക്രൂരമായ ഒരു വിഭ്രാന്തിയിലൂടെയാണ് മനുഷ്യര് കടന്നുപോവുന്നത്. ഭയചകിതമായ കാലം. അതിലെ കഥാപാത്രം പറയുന്നു: ഭാവി സംഭവങ്ങളെ ഞാന് ഭയപ്പെടുന്നത്, അവയുടെ സ്വരൂപത്താല് അല്ല; അവയുടെ പരിസമാപ്തിയിലാണ്.\nഅഷര് ബംഗ്ലാവ് ഈ ലോകമാണ്. വിഭ്രാന്തിയുടെ ഒരു പുസ്തകമാണ് നാമിപ്പോള് വായിച്ചുകൊണ്ടിരിക്കുന്നത്. ഡയസ്‌പോറ ആ അനുഭവത്തെയും കടന്നുപോകും. ഇപ്പോള് പലായനം ചെയ്യുന്ന, നീണ്ടവരിയില് നില്‍ക്കുന്ന മനുഷ്യര്, അവരുടെ ഉറുമ്പു ജീവിതം തുടരുകയും ചെയ്യും, നിശ്ശബ്ദവും വേദനാജനകവുമായ സഹനം.\n18 Jul 2020, 09:31 AM\nതെങ്ങ് കയറ്റക്കാരനും പെയിന്റ് പണിക്കാരനും ഐഡി ഉണ്ടെന്നും ഒരു പകർച്ചവ്യാധി ഉണ്ടാകുന്ന സമയത്ത് മുൻകാലത്തെ പോലെ അതും ഒരു പ്രധാനപ്പെട്ട "ഐഡി " ആയി സ്വീകരിച്ചു അവരെ എല്ലാ യാത്രകൾക്കും മറ്റുള്ള സർക്കാർ ഉത്തരവാദിത്തങ്ങൾ നിർവഹിക്കുന്നവരുടെ ഐഡിയുമായി തുല്യത കൊണ്ടുവരണമെന്ന് വാദിക്കുന്നതൊക്കെ കേവലം ബാലിശമായ അവസരവാദമാണ്. താങ്കളുടെ വീടിന്റെ പരിസരത്ത് പകർച്ച വ്യാധി പടർന്നു പിടിക്കുന്ന സാഹചര്യത്തിൽ താങ്കളുടെ പറമ്പിലെ തേങ്ങ പറിക്കാനും വീട് പെയിന്റ് ചെയ്യാനും താങ്കൾ മേല്പറഞ്ഞ ഐഡി യുള്ള തൊഴിലാളികളെ അനുവദിക്കുമെന്ന് പ്രദീക്ഷിച്ചു കൊള്ളട്ടെ..\n17 Jul 2020, 09:03 PM\nനല്ല വിലയിരുത്തൽ ഗൾഫു കാരുടെ ഈ ജീവിതം മലയാളിയുടെ അവസ്ഥയാണ്. യുറോപ്പിൽ അമേരിക്കയിൽ പോയവർ വേറിട്ടു നില്കുന്നില്ല. കൃഷി നഷ്ടപ്പെട്ടു ജാതി ബല പെട്ടു, കൂലി കൂടി എന്നാൽ തൊഴിൽ എടുക്കാതെ ജീവിക്കാൻ പറ്റാതായി. മാർക്ക് കൂടി സ്ത്രീകളുടെ അന്തസ്സ് ഇടിഞ്ഞു. മുഖ്യമന്ത്രിയുടെ ഓഫീസ് കള്ളകടത്തു മാഫിയ താവളമായി. പ്രകൃതി അപകടത്തിലായി. നമുക്ക് ഇരുന്നു ചർച്ച ചെയ്യാം.\n18 Apr 2020, 09:36 AM\nഈ ശാരീരിക അകലം / മാനസിക അടുപ്പം എന്ന കോറോണ കാല പ്രതിരോധ കല ലോക്ഡൗണ് കാലത്ത് പുറത്തുപോകാന് ഐ.ഡി കാണിച്ചാല് മതി എന്ന് പറയുന്നുണ്ട്. ഈ പ്രിവിലേജിന് പുറത്താണ് കീഴാള / സാധാരണ തൊഴിലാളികളും പ്രവാസികളും ആത്മാഭിമാനികളായ കൃഷിക്കാരും അസംഘടിത തൊഴിലാളികളും. തെങ്ങുകയറ്റക്കാരനായ കുഞ്ഞിരാമേട്ടന്റെ ഐ.ഡി ഏണിയാണ്. പെയ്ന്റ് അടിക്കുന്ന ഹസ്സന്റെ ഐ.ഡി ബ്രഷും, ഇതുപക്ഷെ, ഒരു പാസ് ആയി കൊണ്ടു നടക്കാനാവില്ല. എല്ലാ പൗരന്മാര്‍ക്കും ഒരു സന്ദിഗ്ദ്ധഘട്ടത്തില് ഒരേ ഐ.ഡി ആയിരിക്കണം your wring is good as usual\n10 Apr 2020, 08:41 PM\nജീവിതം കരഞ്ഞുകരഞ്ഞ് കലങ്ങിതീരാനുള്ളതാണ് പലര്‍ക്കും. ദുരിതം ജീവിതത്തിന്റെ കണ്ണുപൊത്തുന്നതിന് പറയുന്ന പേരാണ് പ്രവാസം.\n10 Apr 2020, 12:52 AM\n"പ്രവാസകള് എന്ന തൊഴിലാളിവര്‍ഗം" പദപ്രയോഗത്തില് ഒളിച്ചിരിക്കുന്ന നിലപാടിനെ നമിക്കുന്നു.\nഷരീഫ് എ . പി\n9 Apr 2020, 05:01 PM\nപ്രവാസിയെ തൊട്ടറിഞ്ഞ വരികൾ . നന്നായി എത്ര അനുഭവിച്ചാലും പഠിക്കാത്ത പ്രവാസി വെറും ഒരു പ്രവാസി\nMusthafa E Purayil\n9 Apr 2020, 02:33 PM\nഎന്നും ഏതെങ്കിലും തരത്തിലുള്ള നോവനുഭവിച്ചിരുന്ന കൊറോണക്കാലത്തു വലിയ നോവായി മാറിയ പ്രവാസിയെക്കുറിച്ചുള്ള താഹ മാടായിയുടെ കുറിപ്പ് ഹൃദ്യമായി ! K\n9 Apr 2020, 12:33 PM\nപ്രവാസിയുടെ അനുഭവതീവ്രത ചോർന്നെങ്കിലും നന്നായി എഴുതി.ദേവ പ്രകാശ് ചിത്രം എഴുത്തിനെ തീവ്രമാക്കുന്നു.\n9 Apr 2020, 10:12 AM\nപ്രവാസം പലതും പഠിപ്പിച്ചിട്ടുണ്ട്. ഇനിയും പഠിക്കാനുമുണ്ട്. സമകാലിക സാഹചര്യങ്ങൾക്കിടയിൽ ഏറെ ഹൃദയ സ്പൃക്കായ നിരീക്ഷണം\n9 Apr 2020, 06:31 AM\nതൊഴിലാളി വർഗമായി ഒരിക്കലും മനസിലാക്കപ്പെടാത്ത അത്തറ് പൂശിയ പ്രവാസി, പത്രാസുള്ള അമേരിക്കൻ നേഴ്സ് അമ്മമാർ അവരുടെ ഒക്കെ പണത്തിന് വലിയ വില ഉണ്ടായിരുന്നു. പക്ഷെ നാട്ടിലെത്തിയാൽ ഇവരെപ്പോ തിരിച്ചു പോകും എന്ന് സ്വന്തക്കാർ പോലും തിടുക്കപ്പെടുന്ന, തങ്ങളുടെ സ്വാതന്ത്ര്യങ്ങൾക്കു കത്തിവെക്കുന്ന കോറന്റൈൻ ചെയ്യേണ്ട വിഭാഗമായി മുൻപും കരുതപ്പെട്ടിരുന്ന പ്രവാസികളുടെ അനുഭവങ്ങൾ കൊറോണകാലത്തും കൂടുതൽ തീവ്രമാകുന്നതിനെക്കുറിച്ച് കൃത്യമായ നിരീക്ഷണങ്ങൾ


ക്രിസ്തുമസ് പ്രകാശത്തിന്റെ ഉത്സവം – സുനിൽ കെ.ബേബി മാത്തൂർ\n“ഇന്ന് നമുക്ക് ഒരു ശിശു ജനിച്ചിരിക്കുന്നു, ഇന്ന് നമുക്ക് ഒരു പുത്രൻ നൽകപ്പെട്ടിരിക്കുന്നു, ആധിപത്യം അവന്റെ തോളിൽ ഇരിക്കും.അവൻ അത്ഭുതമന്ത്രി, വീരനാംദൈവം, നിത്യപിതാവ്, സമാധാന പ്രഭു എന്ന് പേർവിളിക്കപ്പെടും”.\nവീണ്ടും ഒരു ക്രിസ്തുമസ് കൂടി വന്നണയുകയായി. ആർഭാട ലഹരിയിൽ ആഘോഷങ്ങളായി മാത്രം മാറിയിരിക്കുന്ന ഈകാലഘട്ടത്തിൽ ക്രിസ്തുമസിന്റെ പ്രസക്തി വളരെയാണ്. സഹജീവികളെ സ്നേഹിക്കുവാനും അവർക്കായി ഉരുകി തീരുവനുംതന്റെ പ്രവർത്തിയിലൂടെ നമ്മെ പഠിപ്പിച്ച ലോക രക്ഷകന്റെ തിരുപിറവി വെറും ആഘോഷമായി മാറുമ്പോൾ നാം ഒരുപുനർവിചിന്തനം നടത്തേണ്ട സമയമാണ്. യേശു ക്രിസ്തു ജനിക്കേണ്ടത് നമ്മുടെ ഉള്ളിലാണ്. എങ്കിൽ മാത്രമേ ക്രിസ്ത്യാനി എന്നപേരിനു നമുക്ക് അര്ഹതയുള്ളൂ. അങ്ങനെ ആകുമ്പോൾ ക്രിസ്തുവിനായി ജീവിതം മാറ്റപ്പെടും. ക്രിസ്തുവിന്റെ അനുകാരി എന്നലേബലിൽ കവിഞ്ഞു അദ്ദേഹം നയിച്ച ജീവിതത്തിന്റെ ഒരംശമെങ്കിലും സ്വാംശീകരിക്കുവാനും പ്രാവർത്തികമാക്കാനുംസാധിക്കുന്നുണ്ടോ? ആത്മപരിശോധന നടത്തേണ്ട സമയമാണിത്. പാപത്തിൽ കഴിഞ്ഞിരുന്ന ലോകജനതയെ രക്ഷിക്കുവാനായിപാവപ്പെട്ടവരിൽ പാവപ്പെട്ടവനായി ജന്മമെടുത്തു. അവരുടെ പാപങ്ങൾ ഏറ്റെടുത്തു തന്റെ ജീവൻ മറുവിലയായി നൽകിമാനവരാശിയെ വീണ്ടെടുത്തു. ഇത്ര വലിയ സ്നേഹം എവിടെ കാണാൻ സാധിക്കും! തന്റെ ഏകജാതനായ പുത്രനെ നൽകുവാൻതക്കവണ്ണം പിതാവായ ദൈവം ലോകത്തെ സ്നേഹിച്ചു. പ്രസംഗവും പ്രവർത്തിയും തമ്മിൽ യാതൊരു ബന്ധവുമില്ലാത്തഇക്കാലത്ത്, പ്രവർത്തിയിലൂടെ പ്രസംഗിച്ച അരുമനാഥന്റെ മാതൃക നാം സ്വീകരിക്കേണ്ടതാണ്.\nക്രിസ്തുമസ് എന്നത് പ്രകാശത്തിന്റെ ഉത്സവമാണ്. അന്ധകാരത്തിൽ കഴിഞ്ഞിരുന്ന ജനതയെ പ്രകാശത്തിലേക്ക് നയിച്ചമഹോത്സവം. യേശുവിന്റെ ജനനത്തിന്റെ ആദ്യ സാക്ഷികൾ ആകാശത്തിൽ ഉദിച്ച നക്ഷത്രങ്ങളാണ്. ആ നക്ഷത്രത്തിന്റെപ്രകാശത്തിലൂടെ കടന്നു വന്നവരാണ് ശിശുവിനെ ആദ്യം കണ്ടതും തിരിച്ചറിഞ്ഞതും. ഇരുളിലും മരണ നിഴലിലും കഴിഞ്ഞ ജനത,പ്രകാശം കണ്ടു എന്നാണ് സുവിശേഷ സാക്ഷ്യം. ആകാശത്ത് തെളിയുന്ന നക്ഷത്രങ്ങളുടെ അസ്തമിക്കാത്ത പ്രകാശം ജീവിതലക്ഷ്യവുംമാർഗവുമാക്കുന്നതിനാണ് ഭൂമിയിൽ നക്ഷത്ര വെളിച്ചം തൂകി യേശുവിന്റെ ജനനത്തെ നാം വരവേൽക്കുന്നത്. ഭൂമിയിൽ,യേശുവിന്റെ ജീവിത സാക്ഷ്യം മറ്റുള്ളവരുടെ മുൻപിൽ കാണിച്ചു കൊടുക്കുക എന്നതാണ് ക്രൈസ്തവന്റെ ദൌത്യം. അത് അത്രഎളുപ്പമുള്ള കാര്യമല്ല. വാതിൽ ഞെരുക്കമുള്ളതും വഴി ഇടുങ്ങിയതുമാണ്. ഇതിനുള്ള പരിശീലനമാണ് നോമ്പുകാലം. ആഹാരനിയന്ത്രണത്തിലുപരി ജീവിതത്തിൽ അടുക്കും ചിട്ടയും വരുത്തി ആന്തരികവും ബാഹ്യവുമായ ജീവിതത്തെ ഒരുക്കിയെടുക്കുന്നകാലമാണത്.\nപുറത്ത് പ്രകാശവും അകത്തു ഇരുട്ടും നിറഞ്ഞ വെള്ള തേച്ച ശവക്കല്ലറകളായി നാം മാറരുത്. പുറം പോലെ അകവും പ്രകാശപൂർണ്ണമായിരിക്കണം. ആ പ്രകാശം നമ്മുടെ പ്രവർത്തിയിലൂടെ മറ്റുള്ളവർക്ക് കാണിച്ചു കൊടുക്കണം. അപ്പോഴാണ് നമ്മുടെപ്രകാശം പൂർണ്ണമാകുന്നത്. “നിങ്ങൾ ലോകത്തിന്റെ വെളിച്ചമാകുന്നു” എന്ന വേദവാക്യത്തിന്റെ പ്രസക്തി ഇവിടെയാണ്. “അവങ്കലേക്ക് നോക്കിയവർ പ്രകാശിതരായി, അവരുടെ മുഖം ലജ്ജിച്ചു പോയതുമില്ല”. പ്രകാശത്തിലേക്ക് നാം കടന്നു വരുമ്പോൾനാമും പ്രകാശിതരായി തീരും. വിശക്കുന്നവനു ആഹാരവും, ദാഹിക്കുന്നവനു കുടിനീരും, ഏകാകിക്ക് ചെങ്ങാതിയും, രോഗിക്ക്ആശ്വാസവും പ്രദാനം ചെയ്യുന്നതാണ് യഥാർത്ഥ ക്രിസ്ത്യാനിയുടെ കർമ്മം. നമ്മുടെ തീന്മേശ സമൃദ്ധമായിരിക്കുകയും,അയൽക്കാരൻ വിശന്നു മരിക്കുകയും ചെയ്യുമ്പോൾ നാം യഥാർത്ഥത്തിൽ യേശുവിനെ തള്ളി പറയുകയാണ്.\nസന്തോഷിക്കുന്നവനോടൊപ്പം സന്തോഷിക്കുവാനും, ദു:ഖിക്കുന്നവനോടൊപ്പം ദു:ഖിക്കുവാനും നമുക്ക് സാധിക്കണം. അതാണ്ക്രിസ്തുമസ് നൽകുന്ന ദൂത്. പ്രസംഗമല്ല പ്രവർത്തിയാണ് പ്രധാനം.\n» പുതുവത്സരമേ സ്വാഗതം : സുനിൽ കെ.ബേബി മാത്തൂർ


Neha Khan to make her Mollywood debut as an army officer - Malayalam Filmibeat\nമോഹന്‍ലാലിനൊപ്പം ആര്‍മി ഒാഫീസറായി നേഹ ഖാന്, മറാത്തിയില് നിന്നും മലയാളത്തിലേക്ക്\n| Updated: Thursday, March 9, 2017, 9:55 [IST]\nമേജര് രവി മോഹന്‍ലാല് കൂട്ടുകെട്ടില് പുറത്തിറങ്ങുന്ന 1971 ബിയോണ്ട് ബോര്‍ഡേഴ്‌സിലൂടെ മലയാളത്തില് അരങ്ങേറാന് തയ്യാറെടുക്കുകയാണ് നേഹ ഖാന്. മറാത്തി അഭിനേത്രിയായ നേഹ ചിത്രത്തില് ആര്‍മി ഓഫീസറായാണ് വേഷമിടുന്നത്. അല്ലു അര്‍ജുന്റെ സഹോദരന് അല്ലു സിരിഷ്, പ്രിയങ്ക അഗര്‍വാള് തുടങ്ങിയവരും ചിത്രത്തില് വേഷമിടുന്നുണ്ട്.\nആര്‍മിയിലെ പബ്ലിക് റിലേഷന്‍സ് ഓഫീസറായാണ് നേഹ പ്രത്യക്ഷപ്പെടുന്നത്. രാജസ്ഥാനിലും ജോര്‍ജിയയിലുമായാണ് തന്റെ കഥാപാത്രത്തിന്റെ ഷൂട്ടിങ്ങെന്നും നേഹ പറഞ്ഞു. മോഹന്‍ലാല് കഥാപാത്രത്തിന് പത്രസമ്മേളനം ഒരുക്കുന്നതിനുള്ള സംവിധാനം ചെയ്തു കൊടുക്കുന്ന കഥാപാത്രമാണ് തന്റേതെന്നും മറാത്തി അഭിനേത്രി വ്യക്തമാക്കി.\nഷാരൂഖ് ഖാനോടൊപ്പം ചെയ്ത പരസ്യ ചിത്രം കണ്ട സുഹൃത്താണ് മേജര് രവിയോട് നേഹയുടെ കാര്യം സൂചിപ്പിച്ചത്. ബിയോണ്ട് ദി ബോര്‍ഡേഴ്‌സിലെ കഥാപാത്രത്തെ അവതരിപ്പിക്കുന്നതിനായി താരങ്ങളെ തേടുന്ന സമയത്തായിരുന്നു അത്. അങ്ങനെയാണ് മറാത്തിയില് നിന്നും നേഹ മലയാളത്തിലേക്കെത്തിയത്.\nതന്റെ കഥാപാത്രം സംസാരിക്കുന്നത് ഹിന്ദിയിലായതിനാല് തനിക്ക് ഭാഷാപ്രശ്‌നം അനുഭവപ്പെട്ടില്ലെന്നും നേഹ പറഞ്ഞു. ടൈംസ് ഓഫ് ഇന്ത്യയ്ക്കു നല്‍കിയ അഭിമുഖത്തിലാണ് അഭിനേത്രി കാര്യങ്ങള് വ്യക്തമാക്കിയത്.\nമലയാള സിനിമയിലെ സൂപ്പര് താരമായ മോഹന്‍ലാലിനൊപ്പം അഭിനയിക്കാന് കഴിഞ്ഞത് വലിയ ഭാഗ്യമായാണ് നേഹ കാണുന്നത്. ലെജന്റ് ആക്ടറിനോടൊപ്പം വര്‍ക്ക് കഴിഞ്ഞത് തുടക്കക്കാര്‍ക്ക് കിട്ടുന്ന വലിയൊരു അവസരമാണ്.\nമോഹന്‍ലാല് നല്‍കിയ ഉപദേശം\nവ്യത്യസ്ത രൂപഭാവ ഭേദങ്ങളിലൂടെ ഇന്ത്യന് സിനിമയില്‍ത്തന്നെ തന്റേതായ ഇടം നേടിയെടുത്ത അതുല്യ കലാകാരനാണ് മോഹന്‍ലാല് .നിരീക്ഷണപാടവത്തിലൂടെയാണ് അബിനേതാവ് രൂപപ്പെടുന്നത്. അദ്ദേഹത്തിന്റെ ടിപ്പുകള് സീനുകള് പൂര്‍ത്തിയാക്കാന് തന്നെ സഹായിച്ചു. സംവിധായകന് മേജര് രവിയും നന്നായി പിന്തുണ നല്‍കിയെന്നും നേഹ വ്യക്തമാക്കി.\nഷാജി എന് കരുണിന്റെ ഷെര്‍ലിന് ചോപ്ര എന്ന ചിത്രത്തിലൂടെയാണ് നേഹ മലയാളത്തില് തുടക്കം കുറിച്ചത്. എന്നാല് ചിത്രം ഇതുവരെയും റിലീസ് ചെയ്യാത്തതിനാല് നേഹയെക്കുറിച്ചും ആരും അറിഞ്ഞില്ല. അഴകിയ കാതല് ബ്യൂട്ടിഫുള് ലവ് എന്ന പേരില് ചിത്രം ഉടന് റിലീസ് ചെയ്യും.\nമേജറും സംഘവും വീണ്ടും\nഒരേസമയം മലയാളത്തിലും തെലുങ്കിലുമായി ചിത്രീകരിക്കുന്ന 1971 ബിയോണ്ട് ബോര്‍ഡേഴ്സ് സിനി മയുടെ സംവിധായകന് മേജര് രവിയാണ്. കീര്‍ത്തി ചക്ര, കാണ്ഡഹാര് എന്നീ ചിത്രങ്ങള്‍ക്കു ശേഷം മോഹന്‍ലാല് വീണ്ടും മേജര് മഹാദേവനായി എത്തുന്ന ചിത്രം കൂടിയാണിത്. 1971 ലെ ഇന്ത്യാ- പാക് യുദ്ധകാലത്ത് നടന്ന യഥാര്‍ത്ഥ സംഭവങ്ങളെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. രാജസ്ഥാന്, കാശ്മീര് എന്നിവിടങ്ങളിലാണ് കൂടുതല് ഭാഗവും ഷൂട്ട് ചെയ്തിട്ടുള്ളത്.\nRead more about: malayalam film malayalam cinema malayalam movie malayalam mohanlal major ravi film actor 1971 beyond borders neha khan മോഹന്‍ലാല് മേജര് രവി സിനിമ നടന് മലയാളം നേഹ ഖാന്\n1971: Beyond Borders has several actors from other industries, including Arunoday Singh, Allu Sirish and Priyanka Agrawal. And joining them now is Marathi actress Neha Khan, who would be playing an army officer.


Prithviraj forgives his imposter on Clubhouse, asks him to ‘dream big, work hard’ - Movies Blogs Latest Bollywood , Hollywood News, Movies Reviews\nPrithviraj forgives his imposter on Clubhouse, asks him to ‘dream big, work hard’\nഓഡിയോ മാത്രം ആപ്ലിക്കേഷൻ ക്ലബ് ഹ .സിൽ തന്റെ പേരിൽ വ്യാജ അക്കൗണ്ട് സൃഷ്ടിച്ച വ്യക്തിയോട് ക്ഷമിച്ച് മലയാള നടനും ചലച്ചിത്ര നിർമ്മാതാവുമായ പൃഥ്വിരാജ് സുകുമാരൻ ചൊവ്വാഴ്ച പ്രസ്താവന ഇറക്കി. തന്റെ വഞ്ചകനെ പരസ്യമായി വിളിച്ച് ഒരു ദിവസം കഴിഞ്ഞാണ് താൻ ചെയ്യുന്നത് “കുറ്റവാളി” എന്ന് വിശേഷിപ്പിക്കുന്നത്.\nഎന്നിരുന്നാലും, സംശയാസ്‌പദമായ മനുഷ്യൻ താരത്തെ സമീപിച്ച് തന്റെ പ്രവർത്തനത്തിൽ ഭേദഗതി വരുത്തിയതായി തോന്നുന്നു. തന്റെ വഞ്ചകന് സംശയത്തിന്റെ ആനുകൂല്യം നൽകുമ്പോൾ, അനുകരണത്തോടുള്ള അഭിനിവേശം തുടരാൻ പൃഥ്വിരാജും അദ്ദേഹത്തെ പ്രേരിപ്പിച്ചു.\n“പ്രിയ സൂരജ്. സാരമില്ല. ഇതെല്ലാം നിരുപദ്രവകരമായ ഒരു തമാശയാണെന്ന് ഞാൻ മനസ്സിലാക്കുന്നു. എന്നാൽ ഇതുപോലുള്ള എന്തെങ്കിലും വളരെ ഗുരുതരമായ പ്രത്യാഘാതങ്ങൾ ഉണ്ടാക്കുമെന്ന് നിങ്ങൾ ഇപ്പോൾ മനസ്സിലാക്കിയിട്ടുണ്ടെന്ന് ഞാൻ പ്രതീക്ഷിക്കുന്നു. ഒരു ഘട്ടത്തിൽ, 2500 ൽ അധികം ആളുകൾ നിങ്ങളെ ശ്രദ്ധിക്കുന്നുണ്ടെന്നും അവരിൽ ഭൂരിഭാഗവും ഇത് ഞാൻ സംസാരിക്കുന്നുവെന്ന് കരുതുന്നുവെന്നും ഞാൻ വിശ്വസിക്കുന്നു. വ്യവസായത്തിനകത്തും പുറത്തുമുള്ള നിരവധി ആളുകളിൽ നിന്ന് എനിക്ക് ആവർത്തിച്ചുള്ള കോളുകളും സന്ദേശങ്ങളും ഉണ്ടായിരുന്നു, ഞാൻ അത് ഉടനടി നിർത്തേണ്ടത് അത്യാവശ്യമാണ്. അത് ഒരു തെറ്റാണെന്ന് നിങ്ങൾ സമ്മതിച്ചതിൽ എനിക്ക് സന്തോഷമുണ്ട്. മിമിക്രി ഒരു അത്ഭുതകരമായ കലാരൂപമാണ്, മലയാള സിനിമയിലെ എക്കാലത്തെയും മഹാന്മാർ മിമിക്രി ലോകത്ത് നിന്ന് വ്യവസായ രംഗത്തേക്ക് കടന്നുവന്നിട്ടുണ്ടെന്ന് നിങ്ങൾക്കറിയാമെന്ന് എനിക്ക് ഉറപ്പുണ്ട്. വലുതായി സ്വപ്നം കാണുക, കഠിനാധ്വാനം ചെയ്യുക, ഒരിക്കലും പഠനം നിർത്തരുത്. നിങ്ങൾക്ക് ഒരു മികച്ച കരിയർ മുന്നിലുണ്ടെന്ന് ഞാൻ പ്രതീക്ഷിക്കുന്നു, നിങ്ങൾക്ക് ഏറ്റവും മികച്ചത് നേരുന്നു (sic), ”പൃഥ്വിരാജ് പ്രസ്താവനയിൽ പറഞ്ഞു.\n– പൃഥ്വിരാജ് സുകുമാരൻ (rit പൃഥ്വിഓഫീഷ്യൽ) ജൂൺ 8, 2021\n“PS: എന്റെ എല്ലാ അഭ്യുദയകാംക്ഷികൾക്കും മറ്റുള്ളവർക്കും ഞാൻ ഓൺലൈൻ ദുരുപയോഗം ക്ഷമിക്കില്ല. അതിനാൽ ദയവായി ഇത് നിർത്തുക. ഒരിക്കൽ കൂടി..ഞാൻ ക്ലബൗസിൽ ഇല്ല (sic), ”അദ്ദേഹം കൂട്ടിച്ചേർത്തു.\nസോഷ്യൽ മീഡിയയിൽ ഞാനാണെന്ന് അവകാശപ്പെടുന്നത് ഒരു കാര്യമാണ്. ഞാനാണെന്ന് അവകാശപ്പെടുന്നത്, ശബ്‌ദം അനുകരിക്കുക, എന്റെ ഇൻസ്റ്റാ ഹാൻഡിലിനോട് സാമ്യമുള്ള ഒരു ഐഡി ഉപയോഗിക്കുന്നത് എല്ലാം കുറ്റകരമാണ്. ഇത് നിർത്തുക. ഞാൻ ക്ലബ്‌ഹ OU സിൽ ഇല്ല! pic.twitter.com/nUlxGyzv9H\n– പൃഥ്വിരാജ് സുകുമാരൻ (rit പൃഥ്വിഓഫീഷ്യൽ) ജൂൺ 7, 2021\nവലിയ മലയാള താരങ്ങളുടെ പേരിൽ നിരവധി വ്യാജ അക്കൗണ്ടുകൾ ഈയിടെ ക്ലബ് ഹ house സിൽ വളർന്നു. നേരത്തെ, പോലും നിവിൻ പോളി ഒപ്പം ദുൽക്കർ സൽമാൻ ക്ലബ്‌ഹ .സിലെ വഞ്ചകർക്കെതിരെ ആരാധകർക്ക് മുന്നറിയിപ്പ് നൽകുന്നതിനിടയിലും അവരുടെ അതൃപ്തി പ്രകടിപ്പിച്ചു.\nSee also Prithviraj tests negative for COVID-19, to stay in isolation for another week\nLoki character guide: Here are all the major characters in MCU series


സി. ചരിത്രത്തിന്റെ ഏകാക്ഷരം\nസമാനതകളില്ലാത്തതും പുതിയ തലമുറക്ക് അവിശ്വസനീയവുമായ സംഭവഗതികള് നിറഞ്ഞതുമായിരുന്നു സി കണ്ണന്റെ ഏഴരപ്പതിറ്റാണ്ട് നീണ്ട പൊതുജീവിതം. നിശ്ശബ്ദത്യാഗത്തിന്റെയും സഹനങ്ങളുടെയും തിളക്കമാര്‍ന്ന അധ്യായങ്ങള്.\nകണ്ണൂര് സിറ്റിക്കടുത്ത കണ്ണൂക്കരയിലെ ദരിദ്രതൊഴിലാളി കുടുംബത്തില് ജനിച്ച കണ്ണന് വീട്ടിലെ കടുത്ത കഷ്ടപ്പാടുകള് കാരണം പഠനം ഉപേക്ഷിച്ച് പതിനൊന്നാം വയസ്സില് തന്നെ ബീഡിത്തൊഴിലാളിയാകേണ്ടിവന്നു.\nടി ആമുവിന്റെ കമ്പനിയില് പരിശീലനം നേടിയ ശേഷം 1930ല് കക്കാട്ടെ കെ ടി ബീഡി കമ്പനിയില് ചേര്‍ന്നു. തുടഋന്ന് എം.കെ. കൃഷ്ണന്റെ കമ്പനി. 1934ല് ലക്ഷ്മി ബീഡിക്കമ്പനിയിലേക്ക് മാറി. ഇക്കാലത്താണ് ട്രേഡ് യൂണിയന് പ്രവര്‍ത്തനങ്ങളില് സജീവമാകുന്നത്.\n1928 മുതല് സി ഖദര് ധരിച്ചുതുടങ്ങി. ആ വര്‍ഷം പയ്യന്നൂരില് നടന്ന നാലാം കോണ്‍ഗ്രസ് സമ്മേളനം മലബാറിലെ മറ്റു യുവവിപ്ലവകാരികളെയെന്നപോലെ കണ്ണനിലും ആവേശത്തിന്റെ അലകളുയര്‍ത്തി. ഗാന്ധിജിയുടെ വചനങ്ങളും കോണ്‍ഗ്രസ് മുന്നേറ്റങ്ങളും ഉപ്പുസത്യാഗ്രഹമടക്കമുള്ള സമരപരിപാടികളും ആഴത്തില് സ്വാധീനിച്ചു. 1930 മാര്‍ച്ച് 23ന് ഭഗത്സിങ്ങിനെയും മറ്റും തൂക്കിലേറ്റിയ സംഭവം ജീവിതം തന്നെ മാറ്റിമറിച്ചു. കോണ്‍ഗ്രസ് നേതൃത്വത്തിലുള്ള കള്ളുഷാപ്പ് പിക്കറ്റിങ്ങിലും മറ്റും പോത്തേരി മാധവന് വക്കീല്, എ.കെ.ജി., കെ.പി. ഗോപാലന് എന്നിവരോടൊപ്പം ആവേശത്തോടെ പങ്കെടുത്തു തുടങ്ങി. സര്‍ദാര് ചന്ദ്രോത്തിന്റെ നേതൃത്വത്തില് ആരംഭിച്ച വളണ്ടിയര് പരിശീലനത്തിലും ഭാഗഭാക്കായി. 1933ല് ഗാന്ധിജിയുടെ സന്ദര്‍ശനത്തോട൹ബന്ധിച്ച് പോത്തേരി മാധവന് ക്യാപ്്റ്റനായി രൂപീകരിച്ച വളണ്ടിയര് സേനയില് അംഗമായിരുന്നു. 32 മുതല് പൊതുജനസേവാസംഘം, വായനശാലാ പ്രസ്ഥാനം എന്നിവയുടെയും സജീവപ്രവര്‍ത്തകന്.\n1934ല് ലക്ഷ്മി ബീഡിക്കമ്പനിയില് കൂലിക്കൂടുതല് ആവശ്യപ്പെട്ടു നടന്ന പണിമുടക്കിന് നേതൃത്വം നല്‍കിയ സി തുടഋന്ന് ജോലിയുപേക്ഷിച്ച് മുഴുവന് സമയ ട്രേഡ് യൂണിയന് പ്രവര്‍ത്തകനായി. ആ വര്‍ഷം ആഗസ്ത് 4ന് പോത്തേരി മാധവന് പ്രസിഡന്റും കോട്ടായി കൃഷ്ണന് സെക്രട്ടറിയുമായി കണ്ണൂരില് ആദ്യമായി രൂപീകരിച്ച ബീഡിത്തൊഴിലാളി യൂണിയന്റെ ജോയിന്റ് സെക്രട്ടറി. ചൊവ്വ, ചിറക്കല്, അഴീക്കോട്, കക്കാട്, അലവില്, പള്ളിക്കുന്ന് എന്നിവിടങ്ങളില് നെയ്ത്തുതൊഴിലാളികള് പ്രാദേശികമായി സംഘടിപ്പിക്കപ്പെട്ടപ്പോള് അദ്ദേഹം നെയ്ത്തുതൊഴിലാളി യൂണിയന്റെയും പ്രധാന നേതാവായി.\n1934ല് കോണ്‍ഗ്രസ് സോഷ്യലിസ്റ്റ് പാര്‍ട്ടിയിലെത്തിയപ്പോഴും ട്രേഡ് യൂണിയന് രംഗത്ത് കേന്ദ്രീകരിച്ചു. 1937 ആഗസ്ത് 22ന് നടന്ന ബീഡി തൊഴിലാളി യൂണിയന് മൂന്നാംവാര്‍ഷിക സമ്മേളനത്തോടെ നേതൃരംഗത്തെ സജീവ സാന്നിദ്ധ്യമായി. ആ വര്‍ഷം ഡിസംബാര് ആറുമുതല് കൂലിക്കൂടുതല് ആവശ്യപ്പെട്ട് ബീഡിത്തൊഴിലാളികള് നടത്തിയ പണിമുടക്കിന് നേതൃത്വം നല്‍കി. മലബാറിലെ ട്രേഡ് യൂണിയന് പ്രസ്ഥാനത്തിന്റെ ചരിത്രത്തിലെ നാഴികക്കല്ലാണ് 36 ദിവസം നീണ്ടുനിന്ന പ്രസ്തുത പണിമുടക്കം. ഇതോടെ ഹോസിയറി, കാര്‍പ്പന്ററി, ബാര്‍ബാര്, ലതര് വര്‍ക്സ് തുടങ്ങിയ രംഗങ്ങളിലേക്കും യൂണിയന് പ്രവര്‍ത്തനം വ്യാപിപ്പിക്കാനായി.\n1939 ഡിസംബറിലെ പൊന്നാനി ബീഡിത്തൊഴിലാളി പണിമുടക്കുമായി ബന്ധപ്പെട്ട പ്രവര്‍ത്തനങ്ങളില് മുഴുകിയതിനാല് സി ക്ക് 1939ലെ ഐതിഹാസികമായ പിണറായി-പാറപ്രം സമ്മേളനത്തില് പങ്കെടുക്കാനായില്ല. കെ. ദാമോദരന്റെ നിര്‍ദ്ദേശപ്രകാരമാണ് അദ്ദേഹം പൊന്നാനിയിലെത്തിയത്. ആദ്യ അറസ്റ്റിലേക്കും ജയില്‍വാസത്തിലേക്കുമാണ് ഇത് നയിച്ചത്. 1939 ഡിസംബാര് 3ന് സി കണ്ണ൹ം കെ. ദാമോദര൹ം ഉള്‍പ്പെടെ 14 പേര് അറസ്റ്റുചെയ്യപ്പെട്ടു. ആദ്യം രണ്ടുമാസം റിമാന്‍ഡ്. അതുകഴിഞ്ഞ് 14 മാസത്തെ തടവുശിക്ഷ. കോയമ്പത്തൂര് ജയിലിലായിരുന്നു ആദ്യം. പിന്നീട് ആന്ധ്രയിലെ രാജമുണ്‍ഡ്രി ജയിലിലേക്ക് മാറ്റി. 1941 ജ൹വരിയില് ജയില്‍മോചിതനായി.\nരണ്ടാംലോക മഹായുദ്ധവേള. 1941 ജൂണ് 22ന് ഹിറ്റ്ലര് റഷ്യയെ ആക്രമിച്ചതോടെ കമ്മ്യൂണിസ്റ്റ് പാര്‍ട്ടി ജനകീയയുദ്ധനയം പ്രഖ്യാപിച്ചു. 23ന് തന്നെ പ്രധാന നേതാക്കളെല്ലാം അറസ്റ്റിലായി. വെല്ലൂര് സെന്‍ട്രല് ജയിലിലായിരുന്നു സി ഇത്തവണ. ഇവിടെ നിന്നാണ് 1941 സപ്തംബാര് 26ന് എ കെ ജിയോടൊപ്പമുള്ള ചരിത്രപ്രസിദ്ധമായ ജയില്‍ചാട്ടം. 1942 ആഗസ്ത് 14ന് വീണ്ടും അറസ്റ്റുചെയ്യപ്പെട്ടു. ജയില്‍ചാടിയ കുറ്റത്തിന് ആറുമാസം ശിക്ഷിച്ചു. ആദ്യം ബെല്ലാരിയിലെ ആലിപ്പൂര് ജയിലില്. തുടഋന്ന് വെല്ലൂര്, തഞ്ചാവൂര്, രാജമുണ്‍ഡ്രി ജയിലുകളിലേക്ക് മാറ്റി.\n1944ല് പുറത്തുവന്നശേഷം ഒളിവില് കഴിഞ്ഞ് വീണ്ടും മുഴുവന്‍സമയ കമ്മ്യൂണിസ്റ്റുപാര്‍ട്ടി - ട്രേഡ് യൂണിയന് പ്രവര്‍ത്തനം. പി കൃഷ്ണപ്പിള്ളയുടെ നിര്‍ദ്ദേശപ്രകാരം പാപ്പിനിശ്ശേരിയിലെ ആറോണ് മില് തൊഴിലാളികളെ സംഘടിപ്പിച്ചു. 1944ല് ഐതിഹാസികമായ ആറോണ്‍മില് സമരം. പി കൃഷ്ണപ്പിള്ളയുടെ വീരോചിതനേതൃത്വത്തില് നടന്ന സമരത്തില് യൂണിയന് പ്രസിഡന്റെന്ന നിലയില് സിയും മുഖ്യ പങ്കുവഹിച്ചു.\n1946ല് പ്രകാശം സര്‍ക്കാര് കമ്മ്യൂണിസ്റ്റുകാരെ മുഴുവന് തൂത്തുവാരി ജയിലിലടച്ചപ്പോള് സി, എന് സി ശേഖറോടൊപ്പം മംഗലാപുരത്ത് ഒളിവില് പ്രവര്‍ത്തിച്ചു. സ്വാതന്ത്ര്യലബ്ധിയുടെ മുന്നോടിയായി 1947 ആഗസ്ത് 12ന് രാഷ്ട്രീയ തടവുകാരെ വിട്ടയക്കാ൹ം വാറണ്ടുകള് പിന്‍വലിക്കാ൹ം തീരുമാനമുണ്ടായപ്പോഴാണ് പുറത്തുവന്നത്.\n1948ല് കോണ്‍ഗ്രസ് ഗുണ്ടകള് അഴിച്ചുവിട്ട ഭീകരതാണ്ഡവങ്ങള്‍ക്കിടെ മാര്‍ച്ച് 17ന് ഡി ഐ ആര് അ൹സരിച്ച് സി യെ വീണ്ടും അറസ്റ്റുചെയ്തു. അഴീക്കോടന് രാഘവന്റെ തെക്കിബസാറിലെ വീട്ടില് വെച്ചായിരുന്നു അറസ്റ്റ്. കണ്ണൂരിലും സേലത്തും തടവിലിട്ടശേഷം ഒക്ടോബറില് വിട്ടയച്ചു. പുറത്തിറങ്ങിയ ഉടന് ഒളിവില് പോയി. ബാംഗ്ലൂരിലും മുംബൈയിലും മറ്റും ഒളിവില് കഴിഞ്ഞശേഷം മൈസൂരിലെത്തി. 49 ഏപ്രില് ഒടുവില് അവിടെ മെയ്ദിനാചരണത്തി൹ള്ള ഒരുക്കം നടത്തുന്നതിനിടെ മറ്റു ഒമ്പതുപേരോടൊപ്പം അറസ്റ്റുചെയ്യപ്പെട്ടു. കേസില് ആറുമാസം തടവിന് ശിക്ഷിച്ചു. മേല് കോടതിയില് അപ്പീല് നല്‍കിയെങ്കിലും വിധി വരുന്നതി൹മുമ്പുതന്നെ സിയടക്കം അഞ്ചുപേരെ നാടുകടത്തി.\nഇതിനിടെ 1946ലെ ബീഡിത്തൊഴിലാളി സമരവുമായി ബന്ധപ്പെട്ട് രണ്ടുമാസം തളിപ്പറമ്പ് സബ്ജയിലില് റിമാന്‍ഡ് ചെയ്തു. 49 ഡിസംബറില് ഈ കേസില് ആറുമാസത്തെ തടവി൹ ശിക്ഷിച്ച് സേലം ജയിലിലടച്ചു.\n1950 ഫിബ്രവരി 11ന് നടന്ന സേലം ജയില് വെടിവെപ്പില് തലനാരിഴയ്ക്കാണ് രക്ഷപ്പെട്ടത്. തലയിലും നെഞ്ചിലും വെടിച്ചീളുകള് തറച്ച് ഗുരുതരമായി പരിക്കേറ്റ് സേലം ആശുപത്രിയില് ഒരു മണിക്കൂറിലധികം നീണ്ട ശസ്ത്രക്രിയയിലൂടെ നെഞ്ചിലെ വെടിച്ചീളുകള് നീക്കം ചെയ്തെങ്കിലും തലയിലേത് അന്ത്യം വരെയും അവശേഷിച്ചു. വെടിവെപ്പില് 22 പേര് രക്തസാക്ഷിത്വം വരിച്ചു. 1951 ജ൹വരിയില് ശിക്ഷ കഴിഞ്ഞെങ്കിലും വെടിവെപ്പ് കേസില് പ്രതിയായതിനാല് വിട്ടയച്ചില്ല. 1951 മെയില് ആ കേസ് പിന്‍വലിച്ചു.\n1952ല് ആദ്യത്തെ പൊതുതെരഞ്ഞെടുപ്പില് കണ്ണൂര് മണ്ഡലത്തില് എ കെ ജിയുടെ തെരഞ്ഞെടുപ്പു കമ്മിറ്റി സെക്രട്ടറി. 1955 മുതല് 1980 വരെ കണ്ണൂര് മുനിസിപ്പല് കൗണ്‍സിലര്. 1957ല് കണ്ണൂര് മണ്ഡലത്തില് നിന്ന് ആദ്യ കേരള നിയമസഭയിലേക്ക് തെരഞ്ഞെടുക്കപ്പെട്ട സി, 1965ലും 1967ലും എടക്കാട് മണ്ഡലത്തില് നിന്നും വിജയിച്ചു. 1960ല് കണ്ണൂരിലും 1970ല് എടക്കാടും മത്സരിച്ചു.\n1964ല് ചൈനാചാരത്വം ആരോപിച്ച് വീണ്ടും അറസ്റ്റുചെയ്തു. 10 മാസം തടവില്. ജയില്‍വാസത്തിനിടെ 1965ല് എടക്കാടുനിന്ന് നിയമസഭയിലേക്ക് തെരഞ്ഞെടുക്കപ്പെട്ടെങ്കിലും ആ സഭ വിളിച്ചുചേര്‍ത്തിരുന്നില്ല.\n1939ല് കേരളത്തില് കമ്മ്യൂണിസ്റ്റ്പാര്‍ട്ടി രൂപീകരിച്ചതുമുതല് പാര്‍ട്ടി അംഗമായ സി 1952 മുതല് മലബാര് കമ്മിറ്റി അംഗമായി. 1945 മുതല് 48 വരെ മാടായി ഫര്‍ക്കാ സിക്രട്ടറിയായി പ്രവര്‍ത്തിച്ചിട്ടുണ്ട്. സി പി ഐ എം ന്റെ സംസ്ഥാന കമ്മിറ്റി അംഗമായും അവസാനം വരെ പ്രവര്‍ത്തിച്ചു.\nസി ഐ ടി യുവിന്റെ രൂപീകരണം മുതല് സംസ്ഥാന പ്രസിഡന്റായിരുന്ന സി ആലപ്പുഴയില് നടന്ന സംസ്ഥാന സമ്മേളനത്തിലാണ് ആ സ്ഥാനത്തുനിന്നൊഴിഞ്ഞത്. അഖിലേന്ത്യാ വൈസ് പ്രസിഡന്റ്, ബീഡി ആന്റ് സിഗാര് വര്‍ക്കേഴ്സ് ഫെഡറേഷന് സംസ്ഥാന ജനറല് സെക്രട്ടറി, കണ്‍സ്ട്രക്ഷന് വര്‍ക്കേഴ്സ് ഫെഡറേഷന് സംസ്ഥാന പ്രസിഡന്റ്, ടുബേക്കോ വര്‍ക്കേഴ്സ് യൂണിയന് പ്രസിഡന്റ് എന്നീ നിലകളിലും പ്രവര്‍ത്തിച്ചു. ബീഡി ആന്റ് സിഗാര് ഫെഡറേഷന് അഖിലേന്ത്യാ പ്രസിഡന്റായിരുന്നു. വെസ്റ്റേണ് ഇന്ത്യാ പ്ലൈവുഡ്സ്, പവര്‍ലൂം, മുനിസിപ്പല് വര്‍ക്കേഴ്സ്, ടെക്സ്്റ്റെയില് മില് വര്‍ക്കേഴ്സ് ഫെഡറേഷന് തുടങ്ങി മറ്റനേകം യൂണിയ൹കളുടെ ഭാരവാഹിയായും ദീര്‍ഘകാലം പ്രവര്‍ത്തിച്ചു.\nജീവിതം കൊണ്ടും രാഷ്ട്രീയ പ്രവര്‍ത്തങ്ങള് കൊണ്ടും താന് ഒരു യഥാര്‍ത്ഥ "കമ്മ്യൂണിസ്റ്റ്" ആയിരുന്നു എന്ന് പറയാതെ പറഞ്ഞ സഖാവ് ആയിരുന്നു സി.കണ്ണന്. ആശയത്തില് നിന്നും വ്യതിചലിച്ചു പോകുന്ന ഇന്നത്തെ കമ്മ്യൂണിസ്റ്റ് (?) നേതാക്കള് സഖാവിന്റെ ജീവിതം മനപ്പാഠം ആക്കട്ടെ..\nപോസ്റ്റിനും (പേരറിയാത്ത)ബ്ലോഗ്ഗെര്‍ക്കും ആശംസകള്... ലാല് സലാം..\nവളരെ നല്ല ചിത്രം. ഈ ചിത്രം താങ്കളുടെ സ്വന്തമാണെങ്കിൽ വിക്കിപീഡിയയിലേയ്ക്ക് സംഭാവന നൽകാൻ വിരോധമുണ്ടോ?


കനത്ത മഴ, മുംബൈയിൽ ഇരുനില കെട്ടിടം തകർന്നുവീണു;9മരണം; നിരവധി പേർക്ക് പരിക്ക്; പലരും കുടുങ്ങിക്കിടക്കുന്നതായി സൂചന :: KuruppampadyNews.com\nകനത്ത മഴ, മുംബൈയിൽ ഇരുനില കെട്ടിടം തകർന്നുവീണു;9മരണം; നിരവധി പേർക്ക് പരിക്ക്; പലരും കുടുങ്ങിക്കിടക്കുന്നതായി സൂചന\nമുംബൈ: മുംബൈയുടെ ഭാഗമായ മലാഡിൽ ഇരുനില കെട്ടിടം തകർന്ന് 11 പേർ മരിച്ചു. 18 പേർക്ക് പരിക്കേറ്റിട്ടുണ്ട്. കെട്ടിടാവശിഷ്ടങ്ങൾക്കിടയിൽ പലരും കുടുങ്ങിയിട്ടുണ്ടെന്നാണ് നിഗമനം. പോലീസും അഗ്നിശമന സേനാ വിഭാഗവും തിരച്ചിൽ തുടരുകയാണ്.\nഅടുത്തടുത്ത് കെട്ടിടങ്ങളുള്ള മേഖലയിലാണ് ഇരുനിലകെട്ടിടം നിലംപൊത്തിയത്. അപകടം നടന്നയുടനെ സമീപത്തെ മൂന്ന് ബഹുനില കെട്ടിടങ്ങളിൽ നിന്നും താമസക്കാരെ ഒഴിപ്പിക്കുന്ന തിരക്കിലാണ് പോലീസ്. കനത്തമഴ തുടരുന്ന മുംബൈയിൽ രക്ഷാപ്രവർത്തനം ഊർജ്ജിതമാണ്.\nറോഡുകൾ വെള്ളക്കെട്ടിലായതോടെ പഴയ കെട്ടിടങ്ങളുടെ തറ താഴേക്കിരിക്കുന്ന സംഭവങ്ങളും ആവർത്തിക്കുകയാണ്. കെട്ടിട അപകടങ്ങൾ മുംബൈ നഗരത്തിൽ വലിയ ആശങ്ക പരത്തുകയാണ്. 50 വർഷത്തിലേറെ പഴക്കമുള്ള പഴയകാല ബഹുനില കെട്ടിടങ്ങൾ മുംബൈയിൽ നിരവധിയാണ്. സുരക്ഷാ പ്രശ്‌നം ചൂണ്ടിക്കാട്ടി നിരന്തരം നോട്ടീസുകൾ നൽകിയാലും കെട്ടിടം ഒഴിയാതെ താമസക്കാർ തങ്ങുന്നതും അധികൃതർക്ക് തലവേദനയാണ്.\nTags: Flat Accident, Kuruppampady News, Mumbai Rain\nPrevious കുറുപ്പംപടി പ്രൈവറ്റ് ബസ്സ്റ്റാൻഡിന് കിഴക്കുവശത്തുള്ള വെള്ളക്കെട്ടിന് ശമനം\nNext പെണ്‍കുട്ടിയെ പത്ത് വര്‍ഷത്തോളം യുവാവ് വീട്ടില് ഒളിപ്പിച്ച് താമസിപ്പിച്ചു\n← കുറുപ്പംപടി പ്രൈവറ്റ് ബസ്സ്റ്റാൻഡിന് കിഴക്കുവശത്തുള്ള വെള്ളക്കെട്ടിന് ശമനം ← പെണ്‍കുട്ടിയെ പത്ത് വര്‍ഷത്തോളം യുവാവ് വീട്ടില് ഒളിപ്പിച്ച് താമസിപ്പിച്ചു


എ.ടി.എം പഴയപടിയാകാന് മൂന്നാഴ്ച; ഖേദം പ്രകടിപ്പിച്ച് മന്ത്രി | Itsamassive operation: FM Arun Jaitley on demonetisation issue. | Madhyamam\ndate_range 12 Nov 2016 3:35 PM GMT\nഎ.ടി.എം പഴയപടിയാകാന് മൂന്നാഴ്ച; ഖേദം പ്രകടിപ്പിച്ച് മന്ത്രി\nന്യൂഡല്‍ഹി: എ.ടി.എമ്മുകളുടെ പ്രവര്‍ത്തനം സാധാരണ നിലയിലാകാന് രണ്ടു, മൂന്നാഴ്ച വേണ്ടിവരുമെന്ന് ധനമന്ത്രി അരുണ് ജെയ്റ്റ്ലി. ജനങ്ങളുടെ ബുദ്ധിമുട്ടില് മന്ത്രി ഖേദം പ്രകടിപ്പിച്ചു.എ.ടി.എമ്മുകളില്‍നിന്ന് 2000 രൂപയുടെ നോട്ട് കിട്ടാന് സമയമെടുക്കും. അതു നല്‍കാന് പാകത്തില് എ.ടി.എമ്മുകളില് മാറ്റം വരുത്തേണ്ടതുണ്ട്. അതുവരെ 100 രൂപയുടെ നോട്ടാണ് എ.ടി.എമ്മില്‍നിന്ന് കിട്ടുക. രഹസ്യ സ്വഭാവമുള്ള നടപടിയാണ് ഇതെന്നിരിക്കെ എ.ടി.എമ്മില് മുന്‍കൂട്ടി ക്രമീകരണം ചെയ്യാന് കഴിയുമായിരുന്നില്ല. മന്ത്രിസഭാ തീരുമാനം വരെ കാത്തിരിക്കേണ്ടതുണ്ടായിരുന്നു. നേരത്തേ എ.ടി.എമ്മില് ക്രമീകരണം നടത്തിയിരുന്നുവെങ്കില് വിവരങ്ങള് ചോര്‍ന്നേനെ. നോട്ടുമാറ്റ പ്രക്രിയയാകെ അര്‍ഥശൂന്യമായി മാറിയേനെയെന്ന് അദ്ദേഹം പറഞ്ഞു.\nനോട്ടുകള് മാറ്റാന് ബാങ്കിലേക്ക് തിരക്കിട്ട് ഓടരുതെന്ന് ധനമന്ത്രി അഭ്യര്‍ഥിച്ചു. ബാങ്കുകളുടെ പ്രവര്‍ത്തനം സാധാരണനിലയിലാകാന് തക്ക ക്ഷമ കാണിക്കണം. സാധാരണ ദിവസങ്ങളില് ബാങ്ക് സന്ദര്‍ശിക്കുന്നവരുടെ എണ്ണത്തിന്‍െറ നൂറു മടങ്ങ് ജനക്കൂട്ടമാണ് ഏതാനും ദിവസമായി ബാങ്കുകളില് എത്തുന്നത്. 14 ലക്ഷം കോടി രൂപയുടെ കറന്‍സി പ്രചാരത്തിലുണ്ട്. ഒറ്റ രാത്രി കൊണ്ട് രൂപ മാറ്റാന് കഴിയില്ളെന്ന് സര്‍ക്കാറിന് ബോധ്യമുണ്ടായിരുന്നു. എല്ലാ ആവശ്യങ്ങളും നിറവേറ്റാന് ആവശ്യമായ പണം റിസര്‍വ് ബാങ്കിന്‍െറ പക്കലുണ്ട്. ഇതൊരു വലിയ പ്രവര്‍ത്തനമാണ്. അത് തുടങ്ങിയിട്ടേയുള്ളൂ.\nഇന്ത്യയിലെ ബാങ്കിങ് പ്രവര്‍ത്തനങ്ങളില് 30 ശതമാനം വരെ നിര്‍വഹിക്കുന്നത് സ്റ്റേറ്റ് ബാങ്കുകളാണ്. രണ്ടര ദിവസത്തിനുള്ളില് 2.28 കോടി രൂപയുടെ ഇടപാടുകള് അവര് നടത്തി. 47,868 കോടി രൂപയുടെ നിക്ഷേപം എസ്.ബി.ഐക്ക് കിട്ടിയിട്ടുണ്ട്.\nNews Summary - Itsamassive operation: FM Arun Jaitley on demonetisation issue.


റിയൽ‌മി6പ്രോ, റിയൽ‌മി6വിൽ‌പന മാർച്ച് 22 വരെ തുടരും: വില, സവിശേഷതകൾ | Realme6Pro, Realme6Sale Continues Till March 22: Check Price, Features - Malayalam Gizbot\n8 hrs ago ജ്വല്ലറി ഡിസൈനുള്ള ഫിറ്റ്ബിറ്റ് ലക്സ് സ്മാർട്ട് വാച്ച് അവതരിപ്പിച്ചു: വിലയും, സവിശേഷതകളും\n13 hrs ago ഹുവാവേയുടെ ഇലക്ട്രിക് വാഹനങ്ങൾ ഈ വർഷം തന്നെ പുറത്തിറങ്ങും\n14 hrs ago മികച്ച ഡിസ്കൗണ്ട് വിലയ്ക്ക് ആപ്പിൾ ഐഫോൺ 11 സ്വന്തമാക്കുവാൻ നിങ്ങൾക്ക് ഇതാ ഒരവസരം\n15 hrs ago മൂന്ന് പിൻ ക്യാമറകളുമായി ഓപ്പോ എ74 5ജി ഇന്ത്യൻ വിപണിയിൽ അവതരിപ്പിച്ചു; വില, സവിശേഷതകൾ\n| Published: Thursday, March 19, 2020, 15:00 [IST]\nസ്മാർട്ട്‌ഫോൺ നിർമാതാക്കളായ റിയൽ‌മി അതിന്റെ ഏറ്റവും പുതിയ വിൽ‌പന ഇവന്റ് "റിയൽ‌മി ഡെയ്‌സ്" ആരംഭിച്ചു. വിൽപ്പനയുടെ ഭാഗമായി ഉപയോക്താക്കൾക്ക് അടുത്തിടെ അവതരിപ്പിച്ച സ്മാർട്ട്‌ഫോണുകൾ വാങ്ങാൻ കഴിയും. കൂടാതെ, മറ്റ് റിയൽ‌മി സ്മാർട്ട്‌ഫോണുകളിലും മറ്റ് ആക്‌സസറികളിലും ശ്രദ്ധേയമായ കിഴിവുകൾ കമ്പനി വാഗ്ദാനം ചെയ്യുന്നു. റിയൽ‌മി6പ്രോ, റിയൽ‌മി6സ്മാർട്ഫോണുകൾ ഉൾപ്പെടെ ഏറ്റവും പുതിയ റിയൽ‌മി6സീരീസുകളിൽ വാങ്ങുന്നവർക്ക് കൈകോർത്താനാകും.\nരണ്ട്.കോം എന്നിവയിൽ വിൽപ്പനയ്ക്ക് ലഭ്യമാണെന്ന് കമ്പനി വെളിപ്പെടുത്തി. രണ്ട് സ്മാർട്ഫോണുകളുടെയും സവിശേഷതകളെയും വിലയെയും കുറിച്ച് ഇവിടെ അറിയാവുന്നതാണ്. എന്നിരുന്നാലും, പ്രധാനപ്പെട്ട എല്ലാ വിശദാംശങ്ങളും നമുക്ക് വീണ്ടും മനസ്സിലാക്കാം.\nറിയൽ‌മി6പ്രോയും ഇന്ത്യയിലെ വിലയും സവിശേഷതകളും\nറിയൽ‌മി6പ്രോയുടെയും റെഗുലർ6ന്റെയും വിലനിർണ്ണയ വിശദാംശങ്ങളെക്കുറിച്ച് സംസാരിക്കാം. പതിവ് പതിപ്പ് കോമെറ്റ് വൈറ്റ്, കോമെറ്റ് നീല വർണ്ണ ഓപ്ഷനുകളിൽ ലഭ്യമാണ്.4ജിബി റാം + 64 ജിബി സ്റ്റോറേജിന് 12,999 രൂപയും6ജിബി റാം + 128 ജിബി സ്റ്റോറേജിൽ 14,999 രൂപയുമാണ് വില. കൂടാതെ, 8 ജിബി റാം + 128 ജിബി സ്റ്റോറേജ് വേരിയൻറ് 15,999 രൂപയിൽ ലഭ്യമാണ്.\nറീയൽമി പ്രോ പതിപ്പ് മൂന്ന് വേരിയന്റുകളിൽ വരുന്നു.6ജിബി റാം + 64 ജിബി സ്റ്റോറേജുള്ള റീയൽമി6പ്രോയ്ക്ക് 16,999 രൂപയും6ജിബി റാം + 128 ജിബി സ്റ്റോറേജിൽ 17,999 രൂപയുമാണ് വില. 8 ജിബി റാം + 128 ജിബി സ്റ്റോറേജ് മോഡലിനെക്കുറിച്ച് പറയുമ്പോൾ ഞങ്ങൾ 18,999 രൂപ നൽകേണ്ടിവരും. മുൻകാലങ്ങളിൽ സൂചിപ്പിച്ചതുപോലെ, റീയൽമി6പ്രോ ഇന്ത്യയുടെ സ്വന്തം ജി‌പി‌എസ് സംവിധാനമായ നവിക് ഉപയോഗിച്ച് വരുന്നു.\nറിയൽമി5സ്മാർട്ട്‌ഫോണിന് സമാനമായ 6.5 ഇഞ്ച് ഡിസ്‌പ്ലേയാണ് റിയൽമി6വരുന്നത്. സ്മാർട്ഫോണിൻറെ പാനൽ പൂർണ്ണ എച്ച്ഡി + റെസല്യൂഷനെ പിന്തുണയ്‌ക്കുകയും കോർണിംഗ് ഗോറില്ല ഗ്ലാസ്5പരിരക്ഷിക്കുകയും ചെയ്യുന്നു. ഈ മിഡ് റേഞ്ച് ഫോൺ 90 ഹെർട്സ് ഡിസ്‌പ്ലേയെയും 30W ചാർജറുള്ളവയേയും പിന്തുണയ്ക്കുന്നു. റിയൽമി 6, റിയൽമി6പ്രോ എന്നിവ പൂർണമായി ചാർജ് ചെയ്യാൻ 60 മിനിറ്റ് മാത്രമേ എടുക്കൂ എന്ന് കമ്പനി വെളിപ്പെടുത്തി.\nമീഡിയടെക് ഹീലിയോ ജി 90 ടി SoC ആണ് ഇത് പ്രവർത്തിപ്പിക്കുന്നത്, ഇത് ഷവോമിയുടെ റെഡ്മി നോട്ട് 8 പ്രോ ഹാൻഡ്‌സെറ്റിലും കണ്ടെത്തും. പ്രോ പതിപ്പ് ഒരു പുതിയ സ്നാപ്ഡ്രാഗൺ 720 ജി പ്രോസസറിൽ നിന്ന് അതിന്റെ ശക്തി ആകർഷിക്കുന്നു. ക്യാമറകളെ സംബന്ധിച്ചിടത്തോളം, രണ്ട് റിയൽമി സ്മാർട്ഫോണുകളിലും ക്വാഡ് റിയർ ക്യാമറ സജ്ജീകരണം ഉണ്ട്. സ്റ്റാൻഡേർഡ് പതിപ്പിൽ 64 മെഗാപിക്സൽ സാംസങ് ജിഡബ്ല്യു 1 സെൻസർ, 8 മെഗാപിക്സൽ അൾട്രാ വൈഡ് ആംഗിൾ ലെൻസ്, ഒരു മാക്രോ, ഡെപ്ത് സെൻസർ എന്നിവ ഉൾപ്പെടുന്നു.\nമുൻവശത്ത് 16 മെഗാപിക്സൽ ക്യാമറയുണ്ട്. 64 മെഗാപിക്സൽ സാംസങ് ജിഡബ്ല്യു 1 സെൻസറും റിയൽമി6പ്രോയിൽ ഉണ്ട്. ഈ ഫോണിലെ ക്വാഡ് റിയർ ക്യാമറ സജ്ജീകരണത്തിൽ 12 മെഗാപിക്സൽ ടെലിഫോട്ടോ ലെൻസ്, 8 മെഗാപിക്സൽ അൾട്രാ വൈഡ് ആംഗിൾ ക്യാമറ,2മെഗാപിക്സൽ മാക്രോ ലെൻസ് എന്നിവ ഉൾപ്പെടുന്നു. 20x ഹൈബ്രിഡ് സൂമിനും ഇത് പിന്തുണ നൽകുന്നു. കമ്പനിയുടെ അഭിപ്രായത്തിൽ മെച്ചപ്പെട്ട നൈറ്റ്സ്കേപ്പ് 3.0 മോഡ്, ട്രൈപോഡ് മോഡ് എന്നിവയും സ്മാർട്ട്‌ഫോണുകളിലുണ്ട്.\nറിയൽമി 6, റിയൽമി6പ്രോ എന്നിവയ്ക്ക് 4,300 എംഎഎച്ച് ബാറ്ററിയുണ്ട്. സുരക്ഷയ്‌ക്കായി, രണ്ട് റിയൽമി ഉപകരണങ്ങളിലും ഒരു വശത്ത് ഘടിപ്പിച്ച ഫിംഗർപ്രിന്റ് സെൻസർ ഉണ്ട്. ആൻഡ്രോയിഡ് 10 അടിസ്ഥാനമാക്കിയുള്ള റിയൽമി യുഐ ഉപയോഗിച്ചുള്ള രണ്ട് ഹാൻഡ്‌സെറ്റുകളും ജിപിഎസ്, യുഎസ്ബി ടൈപ്പ്-സി, ബ്ലൂടൂത്ത് എന്നിവയും ഉൾപ്പെടുന്നു. ഓൺ‌ബോർഡിലെ സെൻസറുകളിൽ ആക്‌സിലറോമീറ്റർ, ആംബിയന്റ് ലൈറ്റ് സെൻസർ, ഗൈറോസ്‌കോപ്പ്, പ്രോക്‌സിമിറ്റി സെൻസർ, കോമ്പസ് / മാഗ്നെറ്റോമീറ്റർ എന്നിവ ഉൾപ്പെടുന്നു.\nറിയൽ‌മി സി21 സ്മാർട്ട്ഫോണിന്റെ ആദ്യ വിൽപ്പന ഇന്ന്: വില, സവിശേഷതകൾ\nറിയൽമി സി20 സ്മാർട്ട്ഫോണിന്റെ ആദ്യ വിൽപ്പന ഇന്ന്; വിലയും ഓഫറുകളും\nThe company is also offering impressive discounts on other Realme smartphones and other accessories. Buyers can get their hands on the latest Realme6series including the Realme6Pro and Realme6devices. The company revealed that both the devices are available on sale till March 22, 2020, on Flipkart and Realme.com.\nStory first published: Thursday, March 19, 2020, 15:00 [IST]


പ്രവാചക ജീവിതത്തില് നിങ്ങള്‍ക്ക് മാതൃകയുണ്ട്’ എന്നാണ് ഖുര്‍ആന് വിശ്വാസിസമൂഹത്തോട് പറയുന്നത്. ആസ്തിക്യത്തിന്റെ അടയാളങ്ങള് മനുഷ്യര്‍ക്ക് കാണിച്ചുകൊടുക്കുക, അവരുടെ മനസ്സുകളെ സംസ്‌കരിക്കുക, അവര്‍ക്ക് വേദവും യുക്തിജ്ഞാനവും പഠിപ്പിക്കുക എന്നിങ്ങനെ നിരവധി കാര്യങ്ങള് പ്രവാചകനിയോഗത്തിന്റെ ലക്ഷ്യങ്ങളായി ഖുര്‍ആന് പരിചയപ്പെടുത്തുന്നുമുണ്ട്. പ്രവാചക ജീവിതം, അവിടുത്തെ പ്രിയപത്‌നി ആഇശ(റ) വിശദീകരിച്ച പോലെ, ഖുര്‍ആനികാശയങ്ങളുടെ ജീവിക്കുന്ന സാക്ഷ്യവും അവയുടെ മനോഹരമായ ആവിഷ്‌കാരവുമായിരുന്നു. മറ്റൊരു വാക്കില് പറഞ്ഞാല്, ഇഹലോക-പരലോക ജീവിതങ്ങള് തമ്മിലുള്ള യഥാര്‍ഥ സന്തുലനം പുനഃസ്ഥാപിക്കുകയാണ് പ്രവാചകന് ചെയ്തത്. ശരീരത്തിന്റെയും ആത്മാവിന്റെയും ആഗ്രഹങ്ങളും അഭിലാഷങ്ങളും ഒരേസമയം ന്യായയുക്തമായി അവിടെ അഭിസംബോധന ചെയ്യപ്പെടുന്നു. രാത്രി വളരെ വൈകുവോളം അദ്ദേഹം നിന്ന് പ്രാര്‍ഥിക്കുമായിരുന്നു. റമദാനല്ലാത്ത മറ്റു മാസങ്ങളിലും പല ദിവസവും അദ്ദേഹത്തിന് നോമ്പുണ്ടാവും. ആ ചുണ്ടുകള് എപ്പോഴും ദൈവസ്‌തോത്രങ്ങള് ഉരുവിട്ടുകൊണ്ടിരിക്കും. എന്നിട്ടും സ്വന്തം അനുയായികളുടെയോ സുഹൃത്തുക്കളുടെയോ കുടുംബത്തിന്റെയോ കാര്യത്തില് അദ്ദേഹം എന്തെങ്കിലും അവഗണനയോ അലംഭാവമോ കാണിച്ചതായി ഒരാള്‍ക്കും ചൂണ്ടിക്കാണിക്കാനാവില്ല.\nഅദ്ദേഹത്തെ സംബന്ധിച്ചേടത്തോളം ആത്മീയത, സ്വയം തന്നെ ശരീരപീഡകള് ഏല്‍പിക്കുന്നതിന്റെയോ ന്യായമായ ഭൗതികാവശ്യങ്ങളുടെ നിര്‍വഹണത്തില് വീഴ്ചവരുത്തുന്നതിന്റെയോ പേരായിരുന്നില്ല. ദൈവത്തെ സ്‌നേഹിക്കുകയും അനുസരിക്കുകയും ചെയ്യുന്നതിന്റെ പേരാണ് ആത്മീയത എന്ന് അവിടുന്ന് പഠിപ്പിച്ചു. ദൈവം കനിഞ്ഞരുളിയ അപാരവും അപരിമേയവുമായ അനുഗ്രഹങ്ങള്‍ക്ക് നന്ദി പ്രകാശിപ്പിച്ചുകൊണ്ടാണ് ദൈവസ്‌നേഹം പ്രകടമാവേണ്ടത്.\nപ്രവാചകനാവുന്നതിനു മുമ്പുതന്നെ അദ്ദേഹം വളരെ കാരുണ്യവാനും ഉദാരനുമായിരുന്നു. മക്കന് സമൂഹത്തില് ഏറ്റവുമധികം വിശ്വാസ്യതയാര്‍ജിച്ച വ്യക്തിയും (അല് അമീന്) മറ്റൊരാളായിരുന്നില്ല. അതിനാല് വിവിധ ഗോത്രങ്ങള് തമ്മില് തര്‍ക്കങ്ങളുണ്ടാകുമ്പോള് മധ്യസ്ഥനായി അദ്ദേഹത്തെ വിൡക്കാറുണ്ടായിരുന്നു. പാവങ്ങള്‍ക്കും മര്‍ദിത വിഭാഗങ്ങള്‍ക്കും പ്രവാചകത്വ ലബ്ധിക്കു മുമ്പുതന്നെ അദ്ദേഹം കൈത്താങ്ങായി. ബന്ധുക്കളെയും അപരിചിതരെയും ഒരേ സ്‌നേഹാദരങ്ങളോടെ പരിചരിച്ചു.\nപ്രവാചകത്വ ദൗത്യം ഏറ്റെടുത്ത് പത്തു വര്‍ഷം പിന്നിട്ടപ്പോഴേക്കും അദ്ദേഹത്തിനും അനുയായികള്‍ക്കുമെതിരെ ശത്രുക്കള് നടത്തിക്കൊണ്ടിരുന്ന പീഡനങ്ങള് അവയുടെ പാരമ്യത്തിലെത്തി. ഗത്യന്തരമില്ലാതെ അദ്ദേഹം മക്കയുടെ സമീപമുള്ള ത്വാഇഫ് നഗരത്തിലേക്ക് ചെന്നു; അവിടത്തുകാരെങ്കിലും തന്റെ സത്യപ്രബോധനത്തെ അംഗീകരിക്കുമെന്ന പ്രതീക്ഷയില്. ത്വാഇഫിലെ പൗരപ്രമുഖര് മാത്രമല്ല, സാധാരണ ജനവും പ്രവാചകനെ കല്ലെറിയുകയും അപമാനിക്കുകയുമാണ് ചെയ്തത്. മുറിവേറ്റ്, ചോരയൊലിച്ച് അദ്ദേഹം തൊട്ടടുത്ത ഒരു തോട്ടത്തില് കയറിയിരുന്നു. അദ്ദേഹത്തിന്റെ ഹൃദയവ്യഥകള് ഒരു പ്രാര്‍ഥനാ മന്ത്രത്തിന്റെ രൂപത്തില് ഇങ്ങനെ പുറത്തേക്കൊഴുകി:”നാഥാ, ജനങ്ങള്‍ക്ക് മുന്നില് എന്റെ കഴിവുകേടും നിസ്സഹായതയും ഞാന് നിന്നോടല്ലാതെ മറ്റാരോട് പരാതിപ്പെടാന്. നീ കരുണാവാരിധിയാണ്, ദുര്‍ബലരുടെ സംരക്ഷകനാണ്, എന്റെ സംരക്ഷകനും നീ തന്നെയാണല്ലോ. നീ എന്നെ ആര്‍ക്കാണ് ഏല്‍പിച്ചുകൊടുക്കുന്നത്? എന്നോട് മോശമായി പെരുമാറുന്ന വിദൂരത്തുള്ള ഈ അപരിചിതര്‍ക്കോ? എനിക്കു മേല് നീ ആധിപത്യം നല്‍കിയ എന്റെ തന്നെ ശത്രുക്കള്‍ക്കോ? നിനക്ക് എന്നോട് കോപമില്ലെങ്കില് പിന്നെയൊന്നും എനിക്ക് പ്രശ്‌നമല്ല. നിന്റെ സഹായമാണ് എന്റെ മുന്നിലെ വിശാല വഴിയും പ്രതീക്ഷയും. അന്ധകാരങ്ങളെ വകഞ്ഞുമാറ്റുന്ന നിന്റെ പ്രകാശത്തിലാണ് ഞാന് അഭയം തേടുന്നത്. ഇഹലോകത്തെ കാര്യവും പരലോകത്തെ കാര്യവും നേരായ രീതിയിലാവണം. എങ്കിലേ നിന്റെ കോപവും ക്രോധവും എന്റെ മേല് പതിക്കാതിരിക്കൂ. എന്തൊക്കെ സംഭവിച്ചാലും നിന്റെ തൃപ്തിയാണ് ഏറ്റവും അഭികാമ്യമായിട്ടുള്ളത്. സകല കഴിവുകള്‍ക്കുമുടമ നീ തന്നെയാണല്ലോ.”\nപ്രവാചകന്റെ ജീവിതം, പ്രവാചകത്വലബ്ധിക്കു മുമ്പുതന്നെ, സഹ ഗോത്രീയരുടെ ജീവിതത്തില്‍നിന്ന് തീര്‍ത്തും ഭിന്നമായിരുന്നു. ദീര്‍ഘകാലം അദ്ദേഹം ധ്യാനമനനങ്ങളിലായിരിക്കും. അങ്ങനെയൊരു സന്ദര്‍ഭത്തിലാണല്ലോ ദിവ്യ വെളിപാടുകള് ആദ്യമായി അവതരിക്കുന്നതു തന്നെ. അപ്പോഴൊന്നും താന് കൈയേറ്റ ഈ ഉത്തരവാദിത്തം തന്റെ ജനതയുടെ ഇത്രയേറെ കടുത്ത ശത്രുത ക്ഷണിച്ചുവരുത്തുമെന്ന് അദ്ദേഹം കരുതിയില്ല. നബിയുടെ ഭാര്യ ഖദീജ(റ)യുടെ ബന്ധുവായ വറഖതുബ്‌നു നൗഫല് ഇക്കാര്യം തുടക്കത്തിലേ ഉണര്‍ത്തുന്നുണ്ട്. ആദ്യ ദിവ്യവെളിപാട് ലഭിച്ചതിന്റെ പരിഭ്രാന്തിയില് തന്നെ വന്നു കണ്ട പ്രവാചകനോട് ആ വയോധികന് പറഞ്ഞു: ”മോസസിന്റെ അടുത്ത് വന്ന അതേ മാലാഖ തന്നെ ഇത്. എനിക്കെന്റെ യുവത്വം തിരിച്ചുകിട്ടിയിരുന്നെങ്കില്, താങ്കളെ താങ്കളുടെ ജനം പുറത്താക്കുമ്പോള് ഞാന് ജീവിച്ചിരുന്നെങ്കില്.” അപ്പോള് പ്രവാചകന് ചോദിക്കുന്നുണ്ട്; ‘അവര് എന്തിനാണ് എന്നെ പുറത്താക്കുന്നത്?’ വറഖത്തിന്റെ മറുപടി: ”പീഡിപ്പിക്കപ്പെടാതെ ഒരു പ്രവാചക നിയോഗവും ഉണ്ടാവുകയില്ല.”\nരണ്ട് കാര്യങ്ങളാണ് വറഖത്ത് ഊന്നിപ്പറഞ്ഞത്. ഒന്ന്, പ്രവാചകനായി നിയോഗിതനായതിനാല് പീഡനപരമ്പരകള് വരാന് പോകുന്നു. രണ്ട്, പീഡന പര്‍വങ്ങളിലൂടെ കടന്നുപോവുകയെന്നത് എല്ലാ പൂര്‍വ പ്രവാചകന്മാരുടെയും പാരമ്പര്യവുമാണ്. എന്തെല്ലാം പീഡന രൂപങ്ങളെയാണ് മക്കയിലെ ആ ചെറിയ ഇസ്‌ലാമിക സമൂഹത്തിന് അഭിമുഖീകരിക്കേണ്ടിവന്നത്! ഗോത്രീയ ബന്ധങ്ങള് അതോടെ ശിഥിലമായെങ്കിലും, ആദര്‍ശപരവും ആത്മീയവുമായ ഒരു സുദൃഢബന്ധം പകരം വളര്‍ന്നുവരുന്നുമുണ്ടായിരുന്നു. ദൈവത്തിന്റെ ഏകത്വത്തില് ഊന്നിയ ആദര്‍ശബന്ധം. ആദര്‍ശസമൂഹ(ഉമ്മഃ)ത്തിന്റെ പിറവിയെയും അത് വിളംബരപ്പെടുത്തി. അതിന് ദേശീയമോ വംശീയമോ ആയ പരിധികളുണ്ടായിരുന്നില്ല. പരിചയിച്ചു വന്ന ഗോത്രാചാരങ്ങളില്‍നിന്നും സാമൂഹിക സങ്കല്‍പങ്ങളില്‍നിന്നും തീര്‍ത്തും വ്യത്യസ്തമായിരുന്നു ആ ആദര്‍ശസമൂഹം മുന്നോട്ടുവെച്ച പരികല്‍പനകള്.\nമക്കയില് അനുഭവിക്കേണ്ടിവന്ന പീഡനങ്ങള് സകല പരിധികളും ലംഘിച്ചപ്പോഴാണ് മദീനയിലേക്ക് പലായനം ചെയ്യേണ്ടിവന്നത്. ആ ചരിത്രസംഭവം ഹിജ്‌റ എന്ന് അറിയപ്പെട്ടു. പ്രവാചകന്റെയും ശൈശവദശയില് കഴിയുന്ന ഇസ്‌ലാമിക സമൂഹത്തിന്റെയും പ്രയാണത്തിലെ ഏറ്റവും ശ്രദ്ധേയമായ നാഴികക്കല്ലായി ഹിജ്‌റയെ വിലയിരുത്താം. ഇസ്‌ലാമിക ചരിത്രത്തെ തന്നെ അത് പുതിയൊരു ദിശയിലേക്ക് തിരിച്ചുവിട്ടു. ജന്മനാട്ടില്‍നിന്ന് വേരോടെ പിഴുതുമാറ്റപ്പെടുക എന്നത് ഏതൊരു മനുഷ്യനും വളരെ വേദനാജനകമായ അനുഭവമാണ്. പക്ഷേ, സാമൂഹികമായി ചിന്തിച്ചാല് അതൊരു വിജയപാത ഒരുക്കല് കൂടിയാണ്. ഹിജ്‌റ തന്നെയാണല്ലോ ഏതാനും വര്‍ഷങ്ങള്‍ക്കകം പ്രവാചകനെയും അനുയായികളെയും ദിഗ്വിജയികളായി മക്കയില് തിരിച്ചെത്തിച്ചത്. ഇസ്‌ലാം അറേബ്യയുടെ ഭൂമിശാസ്ത്ര പരിധികള് മറികടന്ന് ലോക ചരിത്രത്തിലേക്ക് കടക്കുന്നത് ഹിജ്‌റയോടെയാണ്. പ്രവാചകന് ലോക ജനതക്കാകെ കാരുണ്യമാണെന്നും ഒരു സാര്‍വലൗകിക സന്ദേശമാണ് ഇസ്‌ലാമിന് പകര്‍ന്നുനല്‍കാനുള്ളതെന്നുമുള്ള ഖുര്‍ആന്റെ പ്രഖ്യാപനത്തിന് സാധൂകരണം ലഭിക്കുന്നത് ഹിജ്‌റയോടെയാണ് എന്നര്‍ഥം.\nഹജ്ജ് വേളയില് പ്രവാചകന് നടത്തിയ വിടവാങ്ങല് പ്രഭാഷണം, എത്ര ഉദാത്തമാണത്! അറബിക്ക് അനറബിയേക്കാള് യാതൊരു ശ്രേഷ്ഠതയുമില്ല. ഒരു തരത്തിലുള്ള ശ്രേണീ ബദ്ധ വിഭജനങ്ങളും ഇസ്‌ലാമിക സമൂഹം അംഗീകരിക്കുകയില്ല എന്നാണതിന്റെ അര്‍ഥം. സ്ഥലപരമോ വംശീയമോ ആയ വേര്‍തിരിവുകള് മറികടന്ന് ആദര്‍ശം അംഗീകരിച്ചവരെയെല്ലാം ഒരേ ചരടില് കോര്‍ക്കുകയാണ്. ദേശീയ-സാംസ്‌കാരിക പൈതൃകങ്ങള് എന്തുതന്നെയായാലും, വിശ്വാസി സമൂഹത്തിലെ ഓരോരുത്തര്‍ക്കും അവകാശങ്ങളും ബാധ്യതകളും ഒരേ തരത്തിലുള്ളത്.\nഹിജ്‌റക്കു ശേഷം പ്രവാചകന് മദീനയില് എന്താണ് ചെയ്തത്? പരസ്പരം പോരടിച്ചുകൊണ്ടിരുന്ന ഔസ്, ഖസ്‌റജ് ഗോത്രങ്ങളെ സമാധാനത്തിന്റെ പാതയിലേക്ക് കൊണ്ടുവന്നു. ജൂതന്മാരുള്‍പ്പെടെയുള്ള എല്ലാ ജനവിഭാഗങ്ങള്‍ക്കും മുഴുവന് രാഷ്ട്രീയ പൗരത്വാവകാശങ്ങളും വകവെച്ചുനല്‍കുന്ന ഒരു ഭരണഘടന തയാറാക്കി. ചരിത്രത്തിലെ ആദ്യത്തെ ലിഖിത ഭരണഘടന. ഇതിന് മുന് മാതൃകകളില്ല. ഓരോ വിഭാഗത്തിന്റെയും അവകാശബാധ്യതകള് അവരുടെ പേര് എടുത്തുപറഞ്ഞുകൊണ്ടുതന്നെ അതില് പ്രതിപാദിച്ചിരുന്നു.\nമദീനാ ജീവിതകാലത്താണ് നജ്‌റാനിലെ ക്രൈസ്തവ സമൂഹത്തെ പ്രതിനിധീകരിച്ച് ഒരു ബിഷപ്പിന്റെ നേതൃത്വത്തില് അറുപത് പേരടങ്ങുന്ന സംഘം പ്രവാചകനെ കാണാനെത്തിയത്. സംസാരം കഴിഞ്ഞ ശേഷം പുരോഹിതന്മാരും നേതാക്കളും ഉള്‍ക്കൊള്ളുന്ന ആ സംഘത്തിന് തന്റെ മസ്ജിദില് പ്രാര്‍ഥന നിര്‍വഹിക്കാന് അദ്ദേഹം അനുവാദം നല്‍കി. ഇസ്‌ലാമും ക്രൈസ്തവതയും തമ്മിലുള്ള പ്രത്യേക ബന്ധം ഊന്നിപ്പറയുകയായിരുന്നു പ്രവാചകന്. രണ്ടും അബ്രഹാമിക് പാരമ്പര്യത്തിലുള്ള മതങ്ങളാണ്. ഏതൊരു വിഭാഗത്തിന്റെയും മതസ്വാതന്ത്ര്യം പ്രധാനമാണെന്നും അത് സംരക്ഷിക്കപ്പെടേണ്ടതുണ്ടെന്നും ഈ സംഭവം വ്യക്തമാക്കുന്നുണ്ടല്ലോ. ക്രൈസ്തവര്‍ക്ക് അവരുടെ മതാനുഷ്ഠാനങ്ങള് നിര്‍വഹിക്കാന് സ്വാതന്ത്ര്യമുണ്ട് എന്നതോടൊപ്പം തന്നെ, അവരുടെ ചര്‍ച്ചുകളും മറ്റു മതസ്ഥാപനങ്ങളും സംരക്ഷിക്കപ്പെടുമെന്ന ഉറപ്പുകൂടി നല്‍കുകയാണ് പ്രവാചകന് ഈ അന്യാദൃശമായ പ്രവൃത്തിയിലൂടെ.\nമക്കയില് വിജയശ്രീലാളിതനായി തിരിച്ചെത്തിയപ്പോള് പ്രവാചകന് എന്താണ് ചെയ്തത്? സകല ശത്രുക്കള്‍ക്കും അദ്ദേഹം മാപ്പു കൊടുത്തു. പ്രവാചകനെതിരെയുള്ള യുദ്ധങ്ങള്‍ക്ക് നേതൃത്വം കൊടുത്ത അബൂസുഫ്‌യാനും ഉഹുദ് യുദ്ധത്തില് പ്രവാചകന്റെ പ്രിയങ്കരനായ പിതൃസഹോദരന് ഹംസ(റ)യെ കൊലപ്പെടുത്താന് വഹ്ശി എന്നൊരാളെ പറഞ്ഞുവിടുകയും ഹംസ(റ) രക്തസാക്ഷിയായപ്പോള് അദ്ദേഹത്തിന്റെ ശരീരം കുത്തിക്കീറി വികൃതമാക്കുകയും ചെയ്ത ഹിന്ദും കൂട്ടത്തിലുണ്ട്. എല്ലാവരോടുമായാണ് പ്രവാചകന് പറഞ്ഞത്; ‘പിരിഞ്ഞുപോകൂ. നിങ്ങള് സ്വതന്ത്രരാണ്.’\nതന്റെ ഭാര്യമാര്‍ക്കൊക്കെയും സ്‌നേഹനിധിയായ ഭര്‍ത്താവായിരുന്നു പ്രവാചകന്. അവരില് ആഇശ(റ)യും ഹഫ്‌സ(റ)യും പ്രവാചകന്റെ ജീവിതകാലത്തും ശേഷവും അന്വേഷിച്ചെത്തുന്നവര്‍ക്ക് ഇസ്‌ലാമിക നിയമങ്ങളില് വിശദീകരണവും വ്യക്തതയും നല്‍കാന് മാത്രം വ്യുല്‍പത്തി നേടിയിരുന്നു. അദ്ദേഹത്തിന്റെ ഏറ്റവുമടുത്ത നാല് അനുചരന്മാരെ നോക്കൂ- അബൂബക്ര്, ഉമര്, ഉസ്മാന്, അലി (എല്ലാവരെയും അല്ലാഹു അനുഗ്രഹിക്കുമാറാകട്ടെ). അവരാണ് പിന്നീട് ഇസ്‌ലാമിക സമൂഹത്തിന്റെ കടിഞ്ഞാണ് കൈയേറ്റത്. വളരെ മാതൃകാപരമായി അവര് തങ്ങളുടെ ജനതയെ നയിച്ചു. ലോക ചരിത്രത്തിലെ തന്നെ ഏറ്റവും സത്യസന്ധരായ ഭരണാധികാരികള്. ഒരു നൂറ്റാണ്ട് പിന്നിടുമ്പോഴേക്കും, ഖുര്‍ആനും നബിചര്യയും മാതൃകയാക്കിയ ഈ സമൂഹം ഒരു മഹാ രാഷ്ട്രീയ സാന്നിധ്യമായി ലോകചരിത്രത്തില് അടയാളപ്പെടുത്തപ്പെട്ടുകഴിഞ്ഞിരുന്നു. സ്‌പെയിന് മുതല് ചൈനയുടെ അതിര്‍ത്തികള് വരെയുണ്ടായിരുന്നു അതിന്റെ വ്യാപ്തി. മാനവികതയുടെയും സംസ്‌കാരത്തിന്റെയും മാത്രമല്ല, ശാസ്ത്ര പുരോഗതിയുടെയും സുവര്‍ണ യുഗമായിരുന്നു അത്. അന്ദുലൂസിലെ ഇസ്‌ലാമിക നാഗരികതയാണല്ലോ പാശ്ചാത്യ നവോത്ഥാനത്തിന് വരെ ഒരു മുഖ്യ പ്രേരണയായിത്തീര്‍ന്നത്.\nയഥാര്‍ഥത്തില് അബ്രഹാമിക് വിശ്വാസ സംഹിതയുടെ പുനര് ജന്മമാണ് മുഹമ്മദ് നബി(സ)യുടെ നിയോഗത്തോടെ സംഭവിക്കുന്നത്. രണ്ടിന്റെയും അസ്തിവാരം കരുത്തുറ്റതും എന്നാല് ലളിതവുമായ കലര്‍പ്പറ്റ ഏകദൈവ വിശ്വാസമാണ്. മോസസ്, ഡേവിഡ്, ജീസസ് എന്നിവരിലൂടെ കൈമാറിക്കിട്ടിയ അതേ വിശ്വാസസംഹിത. മനുഷ്യന്റെ വിമോചനവും യഥാര്‍ഥ സമാധാനവും ഈ പ്രവാചക ദൗത്യത്തിലൂടെ മാത്രമാണ് സാക്ഷാത്കരിക്കാനാവുക. ‘സകല ലോകങ്ങള്‍ക്കും കാരുണ്യമായാണ് താങ്കളെ അയച്ചത്’ എന്ന ഖുര്‍ആനിക പ്രഖ്യാപനത്തിന്റെ (21:107) പൊരുള് അതാണ്.\nപ്രവാചക ജീവിതം ആദ്യം മുതല് അവസാനം വരെ മനുഷ്യസമൂഹത്തിനൊന്നാകെയും അനുഗ്രഹമാണെന്ന് പ്രഖ്യാപിക്കുന്ന മുസ്‌ലിം സമൂഹം, ആ ജീവിതത്തിലെ കാരുണ്യം, നീതിബോധം, സത്യത്തോടുള്ള പ്രതിബദ്ധത തുടങ്ങിയ സമുന്നത മാനുഷിക മൂല്യങ്ങള്‍ക്ക് സ്വന്തം ജീവിതത്തിലൂടെ മൂര്‍ത്ത രൂപം നല്‍കുകയാണ് വേണ്ടത്. പ്രവാചകന്റെ മഹദ് പൈതൃകത്തിന് അവര് നല്‍കുന്ന ഏറ്റവും വലിയ ആദരമായിരിക്കുമത്.\nഭയം കൊണ്ട് നഷ്ടം മാത്രം\nസൗന്ദര്യത്തിന്‍റെ മതം അന്വേഷിച്ച മാര്‍ട്ടിന് ലിംഗ്സ്


Dweepnews: കില്‍ത്താനില് വിദ്യാര്‍ത്ഥി സമരം ശക്തമായി\nകില്‍ത്താനില് വിദ്യാര്‍ത്ഥി സമരം ശക്തമായി\nകില്‍ത്താന്(25.6.12): +1, +2 അധ്യാപകര് പൂര്‍ണ്ണമായും എത്താത്തതില് പ്രധിഷേധിച്ച് വിദ്യാര്‍ത്ഥികള് നടത്തുന്ന സമരം ശക്തമായി. ഇന്ന് വിദ്യാര്‍ത്ഥികള് അധ്യാപകരെ സ്കൂളിന്‍ല് കയറാന് അനുവധിച്ചില്ല. കൂടാതെ പ്രിന്‍സിപ്പാളെ6മണിക്കൂറോളം റൂമില് തടഞ്ഞു വെച്ചു. English, Physics, Chemistry, Botany, Arabicഎന്നീ വിഷയങ്ങള്‍ക്കാണ് അധ്യാപകര് ഇതുവരെയായി എത്താത്തത്. സമരം കൂടുതല് ശക്തമാക്കുമെന്ന് വിദ്യാര്‍ത്ഥികള് പഞ്ഞു. അധികൃതര് തങ്ങളെ പരിഗണിക്കുന്നില്ലെന്ന് നാട്ടുകാരും ആരോപിക്കുന്നു. കഴിഞ്ഞ5ദിവസമായി വിദ്യാര്‍ത്ഥികള് സമരത്തിലാണ്.


തര്‍ക്കം പരിഹരിച്ചു; വടകരയിലും എലത്തൂരിലും ജെഡിയുവിന് സ്ഥാനാര്‍ഥി...\nതര്‍ക്കം പരിഹരിച്ചു; വടകരയിലും എലത്തൂരിലും ജെഡിയുവിന് സ്ഥാനാര്‍ഥികളായി\n27 Apr, 2018 at 05:30 PM\nവടകരയില് മനയത്ത് ചന്ദ്രനും എലത്തൂരില് പി കിഷന്‍ചന്ദും മത്സരിക്കും.\nവടകര, എലത്തൂര് മണ്ഡലങ്ങളിലേക്കുള്ള ജെഡിയു സ്ഥാനാര്‍ത്ഥികളെ പ്രഖ്യാപിച്ചു. വടകരയില് മനയത്ത് ചന്ദ്രനും എലത്തൂരില് പി കിഷന്‍ചന്ദും മത്സരിക്കും. വി സുരേന്ദ്രന്‍പിള്ളയുടേത് പെയ്മെന്‍റ് സീറ്റാണെന്ന ആരോപണം അടിസ്ഥാനരഹിതമാണെന്നും ജെഡിയു പാര്‍ലമെന്‍ററി ബോര്‍ഡ് ചെയര്‍മാന് ചാരുപാറ രവി കൊച്ചിയില് പറഞ്ഞു.\nസ്ഥാനാര്‍ത്ഥിയെ നിശ്ചയിക്കുന്നതിനെ ചൊല്ലി തര്‍ക്കമുണ്ടായതിനെ തുടര്‍ന്നായിരുന്നു വടകര, എലത്തൂര് മണ്ഡലങ്ങള് ഒഴിച്ചിട്ട് ശേഷിക്കുന്ന5ഇടങ്ങളിലെ സ്ഥാനാര്‍ത്ഥി പട്ടിക ജെഡിയു നേരത്തെ പ്രഖ്യാപിച്ചത്. ഇവിടങ്ങളില് കൂടുതല് വിജയസാധ്യതയുള്ള സ്ഥാനാര്‍ത്ഥികളെ നിശ്ചയിക്കുന്നതിനായാണ് ഒഴിച്ചിട്ടതെന്നാണ് സ്ഥാനാര്‍ത്ഥി പ്രഖ്യാപനം നടത്തിയ പാര്‍ലമെന്‍റ് ബോര്‍ഡ് പ്രസിഡന്‍റ് ചാരുപാറ രവി പറഞ്ഞു.\nകഴിഞ്ഞ തവണ വടകരയില് പ്രേംനാഥിനെ തോല്‍പിക്കുന്നതിന് നേതൃത്വം വഹിച്ചായാളാണ് മനയത്ത് ചന്ദ്രനെന്ന് നേരത്തെ പാര്‍ട്ടി അന്വേഷണ കമ്മീഷന് കണ്ടെത്തിയിരുന്നു. എന്നാല് ചര്‍ച്ചചെയ്യത്തക്കവണ്ണം ഒന്നും റിപ്പോര്‍ട്ടിലില്ലെന്നാണ് ഇതുസംബന്ധിച്ച് പാര്‍ട്ടിയുടെ വിശദീകരണം. നേമത്ത് വി സുരേന്ദ്രന്‍പിള്ളയെ സ്ഥാനാര്‍ത്ഥിയാക്കിയത് വ്യക്തിത്വം മാത്രം പരിഗണിച്ചാണെന്നും പെയ്മെന്‍റ് സീറ്റാണെന്ന ആരോപണം അടിസ്ഥാനരഹിതമാണെന്നും ചാരുപാറ രവി പ്രതികരിച്ചു.\nKerala State Assembly Election 2016JDUVadakara ConstituencyElathur Constituency


വിഷയത്തെക്കുറിച്ചുള്ള ബൈബിൾ വാക്യങ്ങൾ: ബൈബിളിലെ രാക്ഷസന്മാർ -> രഹസ്യങ്ങൾ\nരഹസ്യങ്ങൾ: [ബൈബിളിലെ രാക്ഷസന്മാർ]\nഎവിടേക്കാകുന്നു നാം കയറിപ്പോകുന്നത്? അവിടെയുള്ള ജനങ്ങൾ നമ്മെക്കാൾ വലിയവരും ദീർഘകായന്മാരും പട്ടണങ്ങൾ വലിയവയും ആകാശത്തോളം എത്തുന്ന മതിലുള്ളവയും ആകുന്നു; ഞങ്ങൾ അവിടെ അനാക്യരെയും കണ്ടു” എന്ന് പറഞ്ഞു.ഇങ്ങനെ നമ്മുടെ സഹോദരന്മാർ നമ്മുടെ ഹൃദയം ക്ഷീണിപ്പിച്ചിരിക്കുന്നു എന്ന് നിങ്ങൾ നിങ്ങളുടെ കൂടാരങ്ങളിൽ വെച്ച് പിറുപിറുത്തു.\nബാശാൻരാജാവായ ഓഗ് മാത്രമേ മല്ലന്മാരിൽ ശേഷിച്ചിരുന്നുള്ളു; ഇരിമ്പുകൊണ്ടുള്ള അവന്റെ കട്ടിൽ അമ്മോന്യനഗരമായ രബ്ബയിൽ ഉണ്ടല്ലോ? അതിന് ഒമ്പത് മുഴം നീളവും നാല് മുഴം വീതിയും ഉണ്ട്. -\nഅക്കാലത്ത് ഭൂമിയിൽ മല്ലന്മാർ ഉണ്ടായിരുന്നു; അതിന്റെ ശേഷവും ദൈവത്തിന്റെ പുത്രന്മാർ മനുഷ്യരുടെ പുത്രിമാരുടെ അടുക്കൽ ചെന്നിട്ട് അവർ മക്കളെ പ്രസവിച്ചു; ഇവരാകുന്നു പുരാതനകാലത്തെ വീരന്മാർ, അവർ പ്രശസ്തരായ പുരുഷന്മാർ തന്നെ.\nഅക്കാലത്ത് യോശുവ മലനാടായ ഹെബ്രോൻ, ദെബീർ, അനാബ്, യെഹൂദാമലനാട്, യിസ്രായേല്യമലനാട് എന്നിവിടങ്ങളിലെ അനാക്യരെ സംഹരിച്ചു; അവരുടെ പട്ടണങ്ങളോടുകൂടെ യോശുവ അവരെ നിർമ്മൂലമാക്കി.\n അവർ എസ്കോൽതാഴ്വരയോളം ചെന്ന് അവിടെനിന്ന് ഒരു മുന്തിരിവള്ളി കുലയോടുകൂടി പറിച്ചെടുത്ത് ഒരു തണ്ടിന്മേൽ കെട്ടി രണ്ടുപേർകൂടി ചുമന്നു; അവർ മാതളപ്പഴവും അത്തിപ്പഴവും കൂടെ കൊണ്ടുപോന്നു. യിസ്രായേൽമക്കൾ അവിടെനിന്ന് മുറിച്ചെടുത്ത മുന്തിരിക്കുലനിമിത്തം ആ സ്ഥലത്തിന് എസ്കോൽതാഴ്വര എന്ന് പേരായി. അവർ നാല്പത് ദിവസംകൊണ്ട് ദേശം ഒറ്റുനോക്കിക്കഴിഞ്ഞ് മടങ്ങിവന്നു. അവർ യാത്രചെയ്ത് പാരാൻ മരുഭൂമിയിലെ കാദേശിൽ മോശെയുടെയും അഹരോന്റെയും യിസ്രായേൽമക്കളുടെ സർവ്വസഭയുടെയും അടുക്കൽ വന്ന് അവരോടും സർവ്വസഭയോടും വർത്തമാനം അറിയിച്ചു; ദേശത്തിലെ ഫലങ്ങളും അവരെ കാണിച്ചു. അവർ അവനോട് വിവരിച്ചു പറഞ്ഞതെന്തെന്നാൽ: “നീ ഞങ്ങളെ അയച്ച ദേശത്തേക്ക് ഞങ്ങൾ പോയി; അത് പാലും തേനും ഒഴുകുന്ന ദേശം തന്നെ; ഇതാ അതിലെ ഫലങ്ങൾ. എങ്കിലും ദേശത്ത് പാർക്കുന്ന ജനങ്ങൾ ബലവാന്മാരും പട്ടണങ്ങൾ ഏറ്റവും ഉറപ്പും വലുപ്പവും ഉള്ളവയും ആകുന്നു. ഞങ്ങൾ അനാക്കിന്റെ പുത്രന്മാരെയും അവിടെ കണ്ടു. അമാലേക്യർ തെക്കെ ദേശത്ത് വസിക്കുന്നു; ഹിത്യരും യെബൂസ്യരും അമോര്യരും പർവ്വതങ്ങളിൽ താമസിക്കുന്നു; കനാന്യർ കടൽക്കരയിലും യോർദ്ദാൻനദീതീരത്തും പാർക്കുന്നു”. എന്നാൽ കാലേബ് മോശെയുടെ മുമ്പാകെ ജനത്തെ നിശ്ശബ്ദരാക്കി: “നാം ചെന്ന് അത് കൈവശമാക്കുക; അത് ജയിക്കുവാൻ നമുക്കു കഴിയും” എന്ന് പറഞ്ഞു. എങ്കിലും അവനോടുകൂടി പോയ പുരുഷന്മാർ: “ആ ജനത്തിന്റെ നേരെ ചെല്ലുവാൻ നമുക്ക് കഴിയുകയില്ല; അവർ നമ്മിലും ബലവാന്മാർ ആകുന്നു” എന്ന് പറഞ്ഞു. അവർ ഒറ്റുനോക്കിയ ദേശത്തെക്കുറിച്ച് അവർ യിസ്രായേൽമക്കൾക്ക് തെറ്റായ വിവരണം നൽകി: “ഞങ്ങൾ സഞ്ചരിച്ച് ഒറ്റുനോക്കിയ ദേശം നിവാസികളെ തിന്നുകളയുന്ന ദേശം ആകുന്നു; ഞങ്ങൾ അവിടെ കണ്ട സകല ജനവും അതികായന്മാർ; അവിടെ ഞങ്ങൾ മല്ലന്മാരുടെ സന്തതികളായ അനാക്യമല്ലന്മാരെയും കണ്ടു; ഞങ്ങൾക്ക് തന്നെ ഞങ്ങൾ വെട്ടുക്കിളികളെപ്പോലെ തോന്നി; അവരുടെ കാഴ്ചയ്ക്കും ഞങ്ങൾ അങ്ങനെതന്നെ ആയിരുന്നു.\nഎനിക്കു വിരോധമായി ചുറ്റും പാളയമിറങ്ങിയിരിക്കുന്ന ആയിരം ആയിരം ജനങ്ങളെ ഞാൻ ഭയപ്പെടുകയില്ല.\n ഞാൻ അമോര്യനെ അവരുടെ മുമ്പിൽനിന്ന് നശിപ്പിച്ചുകളഞ്ഞു; അവന്റെ ഉയരം ദേവദാരുക്കളുടെ ഉയരംപോലെയായിരുന്നു; അവൻ കരുവേലകങ്ങൾപോലെ ശക്തിയുള്ളവനുമായിരുന്നു; എങ്കിലും ഞാൻ മീതെ അവന്റെ ഫലവും താഴെ അവന്റെ വേരും നശിപ്പിച്ചുകളഞ്ഞു. ഞാൻ നിങ്ങളെ ഈജിപ്റ്റിൽനിന്ന് പുറപ്പെടുവിച്ച്, അമോര്യന്റെ ദേശം കൈവശമാക്കേണ്ടതിന് നിങ്ങളെ നാല്പത് സംവത്സരം മരുഭൂമിയിൽകൂടി നടത്തി.\n വലിപ്പവും പെരുപ്പവും അനാക്യരെപ്പോലെ പൊക്കവുമുള്ള ജാതിയായ ഏമ്യർ പണ്ട് അവിടെ വസിച്ചിരുന്നു. ഇവരെ അനാക്യരെപ്പോലെ മല്ലന്മാർ എന്ന് വിചാരിച്ചുവരുന്നു; മോവാബ്യരോ അവർക്ക് ഏമ്യർ എന്ന് പേരു പറയുന്നു. ഹോര്യരും പണ്ട് സേയീരിൽ വസിച്ചിരുന്നു; എന്നാൽ ഏശാവിന്റെ മക്കൾ അവരെ അവരുടെ മുമ്പിൽനിന്ന് നീക്കിക്കളയുകയും സംഹരിക്കുകയും അവർക്ക് പകരം ആ ദേശത്ത് പാർക്കുകയും ചെയ്തു; യിസ്രായേലിന് യഹോവ കൊടുത്ത അവകാശദേശത്ത് അവർ ചെയ്തതുപോലെ തന്നേ. ഇപ്പോൾ എഴുന്നേറ്റ് സേരെദ് തോട് കടക്കുവിൻ എന്ന് യഹോവ കല്പിച്ചപ്പോൾ നാം സേരെദ് തോട് കടന്നു; നാം കാദേശ് ബർന്നേയയിൽനിന്ന് പുറപ്പെട്ടതുമുതൽ സേരെദ് തോടു കടക്കുംവരെയുള്ള കാലം മുപ്പത്തെട്ട് സംവത്സരം ആയിരുന്നു; അതിനിടയിൽ യോദ്ധാക്കളായിരുന്ന തലമുറ മുഴുവനും യഹോവ അവരെക്കുറിച്ച് സത്യം ചെയ്തതുപോലെ പാളയത്തിൽനിന്ന് നശിച്ചുപോയി. അവർ മരിച്ചുതീരും വരെ യഹോവയുടെ കൈ അവരെ പാളയത്തിൽനിന്ന് നശിപ്പിക്കുവാൻ തക്കവണ്ണം അവർക്ക് വിരോധമായിരുന്നു. ഇങ്ങനെ യോദ്ധാക്കൾ എല്ലാവരും ജനത്തിന്റെ ഇടയിൽനിന്ന് മരിച്ചുപോയി. യഹോവ എന്നോട് കല്പിച്ചത്: നീ ഇന്ന് ആർ എന്ന മോവാബ്യദേശത്തുകൂടി കടക്കുവാൻ പോകുന്നു. അമ്മോന്യരോട് അടുത്തുചെല്ലുമ്പോൾ അവരെ ഞെരുക്കരുത്; അവരോട് യുദ്ധം ചെയ്യുകയും അരുത്; ഞാൻ അമ്മോന്യരുടെ ദേശത്ത് നിനക്ക് അവകാശം തരുകയില്ല; അതു ഞാൻ ലോത്തിന്റെ മക്കൾക്ക് അവകാശമായി കൊടുത്തിരിക്കുന്നു. അതും മല്ലന്മാരുടെ ദേശമെന്ന് വിചാരിച്ചുവരുന്നു; മല്ലന്മാർ പണ്ട് അവിടെ പാർത്തിരുന്നു; അമ്മോന്യർ അവരെ സംസുമ്മ്യർ എന്ന് പറയുന്നു. അവർ വലിപ്പവും പെരുപ്പവും അനാക്യരെപ്പോലെ പൊക്കവുമുള്ള ജാതിയായിരുന്നു; എങ്കിലും യഹോവ അവരെ അവരുടെ മുമ്പിൽനിന്ന് നശിപ്പിച്ചു; ഇങ്ങനെ അവർ അവരുടെ ദേശം കൈവശമാക്കി അവിടെ കുടിയേറിപ്പാർത്തു.\n മനുഷ്യർ ഭൂമിയിൽ പെരുകാൻ തുടങ്ങുകയും അവർക്ക് പുത്രിമാർ ജനിക്കുകയും ചെയ്തപ്പോൾ മനുഷ്യരുടെ പുത്രിമാർ സൗന്ദര്യമുള്ളവരെന്ന് ദൈവത്തിന്റെ പുത്രന്മാർ കണ്ടിട്ട് തങ്ങൾക്ക് ഇഷ്ടപ്പെട്ട ഏവരെയും ഭാര്യമാരായി സ്വീകരിച്ചു. അപ്പോൾ യഹോവ: “മനുഷ്യനിൽ എന്റെ ആത്മാവ് എന്നേക്കും വാദിച്ചുകൊണ്ടിരിക്കുകയില്ല; അവൻ ജഡം തന്നെയല്ലോ; എങ്കിലും അവന്റെ ആയുസ്സ് നൂറ്റിഇരുപത് വർഷമാകും” എന്ന് അരുളിച്ചെയ്തു. അക്കാലത്ത് ഭൂമിയിൽ മല്ലന്മാർ ഉണ്ടായിരുന്നു; അതിന്റെ ശേഷവും ദൈവത്തിന്റെ പുത്രന്മാർ മനുഷ്യരുടെ പുത്രിമാരുടെ അടുക്കൽ ചെന്നിട്ട് അവർ മക്കളെ പ്രസവിച്ചു; ഇവരാകുന്നു പുരാതനകാലത്തെ വീരന്മാർ, അവർ പ്രശസ്തരായ പുരുഷന്മാർ തന്നെ.\n൧ ദിനവൃത്താന്തം ൨൦:൪-൮\n അതിന്റെശേഷം ഗേസെരിൽവെച്ചു ഫെലിസ്ത്യരോടു യുദ്ധം ഉണ്ടായി; ആ സമയത്ത് ഹൂശാത്യനായ സിബ്ബെഖായി മല്ലന്മാരുടെ മക്കളിൽ ഒരുവനായ സിപ്പായിയെ വെട്ടിക്കൊന്നു; പിന്നെ അവർ കീഴടങ്ങി. പിന്നെയും ഫെലിസ്ത്യരോടു യുദ്ധം ഉണ്ടായപ്പോൾ യായീരിന്റെ മകനായ എൽഹാനാൻ ഗിത്യനായ ഗൊല്യാഥിന്റെ സഹോദരനായ ലഹ്മിയെ വെട്ടിക്കൊന്നു. അവന്റെ കുന്തത്തണ്ടു നെയ്ത്തുകാരന്റെ പടപ്പുതടിപോലെ ആയിരുന്നു. വീണ്ടും ഗത്തിൽവെച്ചു യുദ്ധം ഉണ്ടായി; അവിടെ ദീർഘകായനായ ഒരു മനുഷ്യൻ ഉണ്ടായിരുന്നു; അവന് ഓരോ കൈക്കും ആറുവിരൽ വീതവും ഓരോ കാലിനും ആറു വിരൽ വീതവും, ആകെ ഇരുപത്തിനാലു വിരൽ ഉണ്ടായിരുന്നു; അവനും രാഫെക്കു ജനിച്ചവനായിരുന്നു. അവൻ യിസ്രായേലിനെ ധിക്കരിച്ചപ്പോൾ ദാവീദിന്റെ സഹോദരനായ ശിമെയയുടെ മകനായ യോനാഥാൻ അവനെ വെട്ടിക്കൊന്നു. ഇവർ ഗത്തിൽ രാഫെക്കു ജനിച്ചവർ ആയിരുന്നു; അവർ ദാവീദിന്റെയും അവന്റെ ദാസന്മാരുടെയും കയ്യാൽ പട്ടുപോയി.\n൨ ശമുവേൽ ൨൧:൧൫-൨൨\n ഫെലിസ്ത്യർക്ക് യിസ്രായേലിനോട് വീണ്ടും യുദ്ധം ഉണ്ടായപ്പോൾ ദാവീദ് തന്റെ ഭൃത്യന്മാരുമായി ചെന്ന് ഫെലിസ്ത്യരോടു പോരാടി; ദാവീദ് തളർന്നുപോയി. അപ്പോൾ മുന്നൂറു ശേക്കെൽ തൂക്കമുള്ള താമ്രശൂലം ധരിച്ചവനും പുതിയ വാൾഅരയ്ക്കു കെട്ടിയവനുമായി രാഫാമക്കളിൽ യിശ്ബി-ബെനോബ് എന്നൊരുവൻ ദാവീദിനെ കൊല്ലുവാൻ ഭാവിച്ചു. എന്നാൽ സെരൂയയുടെ മകനായ അബീശായി അവന്റെ സഹായത്തിനായി വന്ന് ഫെലിസ്ത്യനെ വെട്ടിക്കൊന്നു; അപ്പോൾ ദാവീദിന്റെ ഭൃത്യന്മാർ അവനോട്: “നീ യിസ്രായേലിന്റെ ദീപം കെടുത്താതിരിക്കേണ്ടതിന് ഇനി ഞങ്ങളോടുകൂടി യുദ്ധത്തിന് പുറപ്പെടരുത്” എന്ന് സത്യംചെയ്തു പറഞ്ഞു. അതിന്റെശേഷം ഗോബിൽവച്ച് വീണ്ടും ഫെലിസ്ത്യരോടു യുദ്ധംഉണ്ടായി; അപ്പോൾ ഹൂശാത്യനായ സിബ്ബെഖായി മല്ലന്മാരുടെ മക്കളിൽ ഒരുത്തനായ സഫിനെ വെട്ടിക്കൊന്നു. ഗോബിൽവച്ച് പിന്നെയും ഫെലിസ്ത്യരോടു യുദ്ധം ഉണ്ടായി; അവിടെവച്ച് ബേത്ത്ലേഹെമ്യനായ യാരെ-ഓരെഗീമിന്റെ മകൻ എൽഹാനാൻ ഗിത്യനായ ഗൊല്യാത്തിന്റെ സഹോദരനെ വെട്ടിക്കൊന്നു; അവന്റെ കുന്തത്തണ്ട് നെയ്ത്തുകാരുടെ പടപ്പുതടിപോലെ ആയിരുന്നു. പിന്നെയും ഗത്തിൽവച്ച് യുദ്ധം ഉണ്ടായി; അവിടെ ഒരു അതികായൻ ഉണ്ടായിരുന്നു; അവന്റെ ഓരോ കൈക്ക് ആറാറുവിരലും ഓരോ കാലിന് ആറാറുവിരലും ആകെ ഇരുപത്തിനാല് വിരൽ ഉണ്ടായിരുന്നു; ഇവനും രാഫയ്ക്കു ജനിച്ചവനായിരുന്നു. അവൻ യിസ്രായേലിനെ അധിക്ഷേപിച്ചപ്പോൾ ദാവീദിന്റെ സഹോദരനായ ശിമെയയുടെ മകൻ യോനാഥാൻ അവനെ കൊന്നുകളഞ്ഞു. ഈ നാല് പേരും ഗത്തിൽ രാഫയ്ക്കു ജനിച്ചവരായിരുന്നു. അവർ ദാവീദിന്റെയും അവന്റെ ഭൃത്യന്മാരുടെയും കയ്യാൽ കൊല്ലപ്പെട്ടു.


ബരാക് ഒബാമയുടെ മുത്തശ്ശി അന്തരിച്ചു - KeralaVoice\nHome Ociana ബരാക് ഒബാമയുടെ മുത്തശ്ശി അന്തരിച്ചു\nനയ്‌റോബി : മുന് അമേരിക്കന് പ്രസിഡന്റ് ബരാക് ഒബാമയുടെ മുത്തശ്ശി സാറാ ഒബാമ അന്തരിച്ചു. 99 വയസ്സായിരുന്നു. കിസുമുവിലെ ആശുപത്രിയില് ചികിത്സയിലിരിക്കെയാണ് മരണം. ബരാക് ഒബാമയുടെ മുത്തശ്ശന്റെ മൂന്നാം ഭാര്യയാണ് സാറാ.\nബരാക്കിന്റെ അച്ഛനെ പഠിക്കാന് വേണ്ട സഹായങ്ങള് ചെയ്തതും ചെറുപ്പത്തില് ഒന്‍പത് കിലോമീറ്ററപ്പുറമുള്ള സ്‌കൂളില് സൈക്കിളില് കൊണ്ടുപോയതും സാറ മുത്തശ്ശിയായിരുന്നു.\nപെണ്‍കുട്ടികള്‍ക്ക് പലപ്പോഴും സ്‌കൂളില് പോകാന് അവസരമില്ലായിരുന്ന കെനിയയില് സാറ അവരുടെ വിദ്യാഭ്യാസത്തിനായി മുന്നിട്ടിറങ്ങി. ഒരു സ്ത്രീക്ക് വിദ്യാഭ്യാസം ലഭിച്ചാല് അവള് കുടുംബത്തെ മാത്രമല്ല, ഗ്രാമത്തിനു മുഴുവന് വിദ്യാഭ്യാസം നല്‍കുമെന്നവര് പറഞ്ഞു. വിദ്യാഭ്യാസത്തിന് നല്‍കിയ പിന്തുണ മാനിച്ച്, 2014-ല് ഐക്യരാഷ്ട്രസഭ അവരെ ആദരിച്ചു. അതേസമയം, അനാഥരെ ശാക്തീകരിക്കുന്നതിനും വിദ്യാഭ്യാസം പ്രോത്സാഹിപ്പിക്കുന്നതിനുമായി പ്രവര്‍ത്തിച്ച സാറയുടെ സംഭാവനകള് സമൂഹത്തില് വലിയമാറ്റം കൊണ്ടുവന്നെന്ന് കിസുമു ഗവര്‍ണര് അനിയാങ് ന്യോങ്‌ഗോ പറഞ്ഞു.\nPrevious articleമാസ് ഡയലോഗുകള് പറഞ്ഞു വോട്ടുപിടിച്ചു സുരേഷ് ഗോപി ; ഗൗരവക്കാരനായി ധര്‍മജന് ; വിമര്‍ശനങ്ങളെ തമാശ പറഞ്ഞ് നേരിട്ട് മുകേഷ് ; ഇരുത്തം വന്ന രാഷ്ട്രീയക്കാരനായി വോട്ടുതേടി ഗണേശ് കുമാറും ; താരങ്ങളുടെ പ്രചരണം ഇങ്ങനെ\nNext articleഇനി പറക്കാന് ചിലവേറും: വിമാന സുരക്ഷാ ഫീസ് വര്‍ധിപ്പിച്ചു ; ഏപ്രില് ഒന്ന് മുതല് വിമാനയാത്ര നിരക്ക് കൂടും


കേരള ബ്ലാസ്റ്റേഴ്‌സിനു ഗുഡ്‌ബൈ, നോര്‍ത്ത് ഈസ്റ്റ് പ്ലേ ഓഫിലേക്ക് - Keralabhooshanam Daily കേരള ബ്ലാസ്റ്റേഴ്‌സിനു ഗുഡ്‌ബൈ, നോര്‍ത്ത് ഈസ്റ്റ് പ്ലേ ഓഫിലേക്ക്\nHome/NEWS/LATEST/കേരള ബ്ലാസ്റ്റേഴ്‌സിനു ഗുഡ്‌ബൈ, നോര്‍ത്ത് ഈസ്റ്റ് പ്ലേ ഓഫിലേക്ക്\nവാസ്‌കോ : ഐ.എസ്.എല് ഏഴാം സീസണിലെ കേരള ബ്ലാസ്‌റ്റേഴ്‌സിന്റെ കഥ കഴിഞ്ഞു. ആദ്യ പകുതിയില് നേടിയ ഏക പക്ഷീയമായ രണ്ട് ഗോളുകള്‍ക്ക് നോര്‍ത്ത് ഈസ്റ്റ് യുണൈറ്റഡ് ,കേരള ബ്ലാസ്‌റ്റേഴ്‌സിനെ പരാജയപ്പെടുത്തി.\nപ്ലേ ഓഫിലേക്കു യോഗ്യത നേടാന് സമനില മാത്രം മതിയായിരുന്ന നോര്‍ത്ത് ഈസ്റ്റ് ക്ലീന് വിജയത്തോടെയാണ് അര്‍ഹത നേടിയത്. എ.ടി.കെ മോഹന് ബഗാന്, മുംബൈ സിറ്റി എഫ്.സി ടീമുകള് ഇതിനകം യോഗ്യത നേടിക്കഴിഞ്ഞു ഇനി ശേഷിക്കുന്ന ഒരു സിറ്റിനു വേണ്ടി ഹൈദരാബാദും ഗോവയും , ആദ്യ സ്ഥാനത്തിനു എ.ടി.കെയും മുംബൈയും ഞായറാഴ്ച ഏറ്റുമുട്ടും.\n20 മത്സരങ്ങളില് നോര്‍ത്ത്് ഈസ്റ്റിനു എട്ട് ജയം, ഒന്‍പത് സമനില, മുന്നു തോല്‍വി 33പോയിന്റ്. ഐ.എസ്.എല്ലില് രണ്ടാം തവണയാണ് നോര്‍ത്ത ഈസ്റ്റ് പ്ലേ ഓഫിലേക്കു മുന്നേറുന്നത്. പ്ലേ ഓഫിലേക്കു യോഗ്യത നെടുന്ന ടീമിന്റെ ആദ്യത്തെ ഇന്ത്യന് കോച്ച് എന്ന സ്ഥാനവും നോര്‍ത്ത് ഈസ്റ്റിന്റെ ഖാലിദ് ജമീലിനു സ്വന്തം.\nമറുവശത്ത് കേരള ബ്ലാസ്‌റ്റേഴ്‌സിനു ഇത് മറ്റൊരു നാണം കെട്ട , നിരാശ സമ്മാനിച്ച സീസണ് കൂടിയായി മാറി. പത്താം സ്ഥാനത്തേക്കു കൂപ്പുകുത്തി വീണ കേരള ബ്ലാസ്റ്റേഴ്‌സിനു ആകെ മൂന്നു മത്സരങ്ങള് മാത്രമെ ജയിക്കാനായുള്ളു. എട്ട്് സമനില, ഒന്‍പത് തോല്‍വി.. 17 പോയിന്റ്. ഏറ്റവും ദയനീയം 36 ഗോളുകളാണ് ബ്ലാസ്‌റ്റേഴ്‌സ് വാങ്ങിക്കൂട്ടിയത്. ജനുവരി 30നു ബെംഗഌരുവിനെ 21നു പരാജയപ്പെടുത്തയതിനു ശേഷം ബ്ലാസ്റ്റേഴ്‌സിനു ഒരു ജയവും സ്വന്തമാക്കാനായില്ല.\nഅവസാന മത്സരത്തിനു ഇറങ്ങുമ്പോള് ഒരു ജയം നേടി അഭിമാനത്തോടെ വിടപറയുമെന്ന കേരള ബ്ലാസ്‌റ്റേഴ്‌സ് ആരാധകരുടെ അവസാന പ്രതീക്ഷയാണ് തകര്‍ന്നടിഞ്ഞത്. വിദേശ താരങ്ങളായ ബക്കാരി കോനയും കോസ്റ്റ നമുനേസുവും അടങ്ങിയ പ്രതിരോധന നിര ടോട്ടല് ഫ്്‌ളോപ്പായതാണ് ബ്ലാസ്റ്റേഴ്‌സിനു സംഭവിച്ച ദുരന്തം.\nലീഗ് റൗണ്ടിലെ അവസാന പോരാട്ടത്തിനു വന്ന രണ്ടു ടീമുകളും രണ്ട് സുവര്‍ണാവസരങ്ങള് തുലച്ചുകൊണ്ടാണ് തുടക്കമിട്ടത്. നോര്‍ത്ത് ഈസ്റ്റിന്റെ ഡൈലന് ഫോക്‌സും കേരള ബ്ലാസ്‌റ്റേഴ്‌സിന്റെ ബക്കാരി കോനയും ആദ്യ ഗോള് നേടാനുള്ള അവസരങ്ങള് നഷ്ടപ്പെടുത്തി. എന്നാല് നോര്‍ത്ത് ഈസ്റ്റിനു ഏറെ കാത്തിരിക്കേണ്ടി വന്നില്ല.\nമലയാളി താരം വി.പി. സുഹൈറിലൂടെ നോര്‍ത്ത് ഈസ്റ്റ് മുന്നിലെത്തി. കമാറയുടെ ത്രൂ പാസ് ബ്ലോക്ക് ചെയ്യാന് എത്തിയ ബക്കാരി കോനയുടെ കാലില് തട്ടി വന്ന . പന്ത് എടുത്തു മുന്നേറിയ സുഹൈറിനു പന്ത് കിട്ടുന്നതിനു മുന്‍പ് സന്ദീപ് സിംഗിനും ചാടി വീണു ക്ലിയര് ചെയ്യാന് അവസരം ഉണ്ടായിരുന്നു. എന്നാല് സന്ദീപിനെ മറികടന്നു പന്ത് കൈവശമാക്കി മുന്നേറിയ സുഹൈര് ബ്ലാസ്റ്റേഴ്‌സ് ഗോളി അഡ്വാന്‍സ് ചെയ്തു വന്ന അല്‍ബിനോ ഗോമസിനെയും മറികടന്നു സുഹൈര് പന്ത് വലയിലാക്കി (10).\nഒന്നാം പകുതിയുടെ ഇഞ്ചുറി ടൈമില് നോര്‍ത്ത് ഈസ്റ്റ് രണ്ടാം ഗോളും വലയിലെത്തിച്ചു. ഇത്തവണയും മറ്റൊരു ഇന്ത്യന് താരത്തിന്റെ വക 47ാ മിനിറ്റില് ഡൈലന് ഫോക്‌സിന്റെ അസിസ്റ്റില് 20 കാരന് അപ്പുയിയയുടെ (ലാലെങ്മാവിയ) 40 വാര അകലെ നിന്നുള്ള ഒരു ബുള്ളറ്റ് ഷോട്ട് അല്‍ബിനോയുടെ തലയ്ക്കും കൈകള്‍ക്കും മുകളിലൂടെ വെടിയുണ്ടപോലെ അകത്തേക്കു പാഞ്ഞു ക്രോസ് ബാറില് തട്ടി വലയില്‍് (20). ഈ സീസണിലെ തന്നെ ഏറ്റവും മനോഹര ഗോള്.\nഅവസാന മത്സരങ്ങളില് വമ്പന് പരാജയമായിരുന്ന ബക്കാരി കോനയെ പിന്‍വലിച്ചു ജുവാന്‍ഡയുമായിട്ടാണ് കേരള ബ്ലാസ്റ്റേഴ്‌സ് രണ്ടാം പകുതിയില് ഇറങ്ങിയത്. തൊട്ടുപിന്നാലെ മറ്റൊരു വിദേശ താരം ഗാരി ഹൂപ്പറിനേയും പിന്‍വലിച്ചു. ആശ്വാസ ഗോള് നേടാനുള്ള മോഹം പോലും ഇല്ലാതെയാണ് കേരള ബ്ലാസ്‌റ്റേഴ്‌സ് രണ്ടാം പകുതി കളിച്ചത്. ലീഡുയര്‍ത്താനുള്ള അധ്വാനത്തിനു നോര്‍ത്ത് ഈസ്റ്റിനും താല്‍പ്പര്യം ഇല്ലാതെ വന്നതോടെ രണ്ടാം പകുതി പൂര്‍ണമായും വിരസം.


മൂന്നാം ദിനവും അരലക്ഷത്തിലേറെ രോഗികള്; ഇന്ത്യയില് മരണം 36,511 – Kasaragod.com\nന്യൂഡല്‍ഹി : തുടര്‍ച്ചയായ മൂന്നാം ദിനവും രാജ്യത്ത് അരലക്ഷത്തിലധികം രോഗികള്. കഴിഞ്ഞ 24 മണിക്കൂറിനിടെ ഇന്ത്യയില് റജിസ്റ്റര് ചെയ്തത് 57,117 പുതിയ കോവിഡ് കേസുകളാണ്. ഇതുവരെയുള്ള ഉയര്‍ന്ന രോഗനിരക്കാണിത്. ഇതോടെ രാജ്യത്തെ കോവിഡ് രോഗികളുടെ എണ്ണം 17 ലക്ഷത്തോട്\nഅടുക്കുകയാണ്. ചികില്‍സയിലുള്ള 5,65,103 രോഗികളടക്കം 16,95,988 പേര്‍ക്കാണ് ഇതുവരെ കോവിഡ് ബാധിച്ചത്.10,94,374 പേര് രോഗവിമുക്തരായി. അതേസമയം, ഇന്നലെ മാത്രം 764 പേരാണ് രാജ്യത്തിന്റെ വിവിധ ഭാഗങ്ങളിലായി മരിച്ചത്. ആകെ മരണം 36,511 ആയി. 2.18 ശതമാനമാണ് മരണനിരക്ക്. 1,93,58,659 പേരിലാണ് ഇതുവരെ സാംപിള് പരിശോധന നടത്തിയത്. 5,25,689 സാംപിളുകള് ഇന്നലെ പരിശോധിച്ചു.\nരാജ്യത്ത് കോവിഡ് സ്ഥിരീകരിച്ച് 99 ദിവസങ്ങളില് ഒരു മരണം പോലും റിപ്പോര്‍ട്ട് ചെയ്യപ്പെടാതിരുന്ന വിയറ്റ്‌നാമിന് മൂന്നാമത്തെയാളും രോഗം ബാധിച്ചു മരിച്ചു. മൂന്നുപേരും ഡാ നാങ്ങിലെ ആശുപത്രിയില് വച്ചാണ് മരിച്ചത്. വൃക്ക രോഗിയായ 70കാരനാണ് ആദ്യം മരിച്ചത്. പിന്നാലെ രക്താര്‍ബുദത്തിന് ചികിത്സയിലിരുന്ന 68കാരിയും വൃക്കരോഗത്തിനും സെപ്റ്റിക് ഷോക്കിനും ചികിത്സയിലിരുന്ന 61കാരനും മരണമടയുകയായിരുന്നു.15 രോഗികള് ഗുരുതരാവസ്ഥയില് ചികിത്സയിലുണ്ട്. ഇവര്‍ക്ക് മറ്റു രോഗങ്ങളുമുണ്ട്. ശനിയാഴ്ച 12 പുതിയ കേസുകളും ഇവിടെ റിപ്പോര്‍ട്ട് ചെയ്യപ്പെട്ടിട്ടുണ്ട്.\nPrevious കപ്പലില് നിന്ന് കാണാതായ നാവികനെ കണ്ടെത്താന് പ്രധാനമന്ത്രിയുടെ ഓഫീസുമായി ബന്ധപ്പെട്ടതായി എം പി\nNext നടിയെ ആക്രമിച്ച കേസില് വിചാരണ പൂര്‍ത്തിയാക്കാന്6മാസംകൂടി ആവശ്യപ്പെട്ട് വിചാരണ കോടതി ജഡ്ജി


താരങ്ങളെ തല്ലുന്ന വീഡിയോ:ബാലയുടെ പരദേശി വിവാദത്തില്\nSaturday 16th March 2013 1:52pm\nകൊച്ചി: സ്വകാര്യ ടെലികോം കമ്പനിയായ ഭാരതി എയര്‍ടെല്ലിന് കേരളം ഉള്‍പ്പെടെ ഏഴു സര്‍ക്കിളുകളില് 3ജി സേവനം നിര്‍ത്തേണ്ടിവരും.\nലൈസന്‍സ് ഇല്ലാത്ത സര്‍ക്കിളുകളില് മൂന്ന് ദിവസങ്ങള്‍ക്കുള്ളില് 3ജി സേവനം അവസാനിപ്പിക്കണമെന്ന് ടെലികോം വകുപ്പ് അന്ത്യശാസനം നല്‍കിക്കഴിഞ്ഞു.\nലൈസന്‍സ് ഇല്ലാതെ പ്രവര്‍ത്തിച്ചതിനാല് തന്നെ 350 കോടി രൂപ പിഴ അടയ്ക്കണമെന്നും ടെലികോം വകുപ്പ് എയര്‍ടെല്ലിനോട് ആവശ്യപ്പെട്ടിട്ടുണ്ട്.\nകേരളം ഉള്‍പ്പെടെ ഏഴു സര്‍ക്കിളുകളിലാണ് എയര്‍ടെല് 3ജി ലൈസന്‍സ് ഇല്ലാതെ തന്നെ 3ജി സേവനം ലഭ്യമാക്കുന്നത്. വോഡഫോണ് , ഐഡിയ സെല്ലുലാര് എന്നിവരുമായി ഉണ്ടാക്കിയ ഇന്‍ട്രാസര്‍ക്കിള് കരാറിലൂടെയാണ് ഈ സര്‍ക്കിളുകളില് എയര്‍ടെല് 3ജി ഒരുക്കുന്നത്.\n13 സര്‍ക്കിളുകളില് കമ്പനിക്ക് 3ജി ലൈസന്‍സുണ്ട്. അവിടെയുള്ള സേവനം തുടരുന്നതില് തടസ്സമില്ല.\nഹരിയാന, മഹാരാഷ്ട്ര, യു.പി, കൊല്‍ക്കത്ത, ഗുജറാത്ത്, മധ്യപ്രദേശ് എന്നിവയാണ് മറ്റു സര്‍ക്കിളുകള്. രാജ്യത്തൊട്ടാകെയായി 68 ലക്ഷം 3ജി വരിക്കാരാണ് എയര്‍ടെല്ലിനുള്ളത്. ഏഴു സര്‍ക്കിളുകളില് സേവനം നിര്‍ത്തേണ്ടിവന്നാല് ഇതില് 30 ശതമാനം കുറയുമെന്നാണ് സൂചന.\nടെലികോം വകുപ്പിന്റെ നടപടിക്കെതിരെ ഭാരതി എയര്‍ടെല് ഡല്‍ഹി ഹൈക്കോടതിയെ സമീപിച്ചിട്ടുണ്ട്. തിങ്കളാഴ്ചയാണ് ഇതിന്മേല് വാദം കേള്‍ക്കുന്നത്.


കല്ലട ബസില് യാത്രക്കാരിക്ക് നേരെ പീഡന ശ്രമം; പ്രതി അറസ്റ്റില് | The NRI News\nകല്ലട ബസില് യാത്രക്കാരിക്ക് നേരെ പീഡന ശ്രമം; പ്രതി അറസ്റ്റില്\nNovember 28, 2019 11:51 am NRI Desk Head News, Kerala\nമലപ്പുറം: കല്ലട ബസില് യാത്രക്കാരിയെ പീഡിപ്പിക്കാന് ശ്രമം. വ്യാഴാഴ്ച്ച പുലര്‍ച്ചെ മൂന്ന് മണിയോടെ മലപ്പുറം കോട്ടക്കല് സ്റ്റേഷന് പരിധിയിലാണ് സംഭവം. സംഭവവുമായി ബന്ധപ്പെട്ട് കാസര്‍കോട് കുടലു സ്വദേശി മുനവറിനെ(23) പോലീസ് അറസ്റ്റ് ചെയ്തു. തിരുവനന്തപുരത്ത് നിന്ന് കാസര്‍കോട്ടേക്ക് പോവുകയായിരുന്നു ബസ്.\nകൊല്ലം സ്വദേശിയായ യുവതി ബസിന്റെ താഴേ ബര്‍ത്തിലായിരുന്നു കിടന്നിരുന്നത്. നേരെ എതിര്‍വശത്തെ ബര്‍ത്തിലുണ്ടായിരുന്ന മുനവര് യുവതിയെ കടന്നുപിടിക്കുകയായിരുന്നു. ഞെട്ടിയുണര്‍ന്ന യുവതി ബഹളം വെക്കുകയും ഇവരുടെ നിര്‍ദ്ദേശപ്രകാരം ബസ് പോലീസ് സ്റ്റേഷനിലേക്ക് വിടുകയുമായിരുന്നു.\nTags: kalada bus rape


യുഎസ് ഡോളറുമായുള്ള വിനിമയത്തിൽ പൗണ്ടിന്റെ വിലയിൽ കുത്തനെ ഇടിവ് : ജനറൽ ഇലക്ഷൻ നടന്നേക്കുമെന്ന അഭ്യൂഹം മൂലമാണ് വിലയിടിവ് | Malayalam UK\nയുഎസ് ഡോളറുമായുള്ള വിനിമയത്തിൽ പൗണ്ടിന്റെ വിലയിൽ കുത്തനെ ഇടിവ് : ജനറൽ ഇലക്ഷൻ നടന്നേക്കുമെന്ന അഭ്യൂഹം മൂലമാണ് വിലയിടിവ്\nSeptember 03 02:10 2019 by News Desk\tPrint This Article\nബ്രിട്ടനിൽ ഒരു ജനറൽ ഇലക്ഷൻ നടന്നേക്കുമെന്ന അഭ്യൂഹ പ്രചാരണത്തിനിടെ, പൗണ്ടിന്റെ വിലയിൽ കുത്തനെ ഇടിവ്. ഡോളറുമായുള്ള വിനിമയത്തിൽ ഏകദേശം ഒരു ശതമാനത്തോളം വിലയിടിവാണ് രേഖപ്പെടുത്തിയിരിക്കുന്നത്. വൈകുന്നേരം നടത്തിയ വാർത്താസമ്മേളനത്തിൽ പ്രധാനമന്ത്രി ബോറിസ് ജോൺസൺ ഇലക്ഷനെ പറ്റി പ്രസ്താവന ഒന്നും തന്നെ നടത്തിയിട്ടില്ല. എന്നാൽ പ്രചരിച്ച അഭ്യൂഹങ്ങൾ മൂലമാണ് പൗണ്ടിന്റെ വില കുത്തനെ ഇടിഞ്ഞത്.\nപ്രധാനമന്ത്രിയുടെ വാർത്ത സമ്മേളനത്തിനു ശേഷവും പൗണ്ടിന്റെ നിലയിൽ മെച്ചം ഒന്നുമില്ല. 1985 ന് ശേഷമുള്ള ഏറ്റവും താഴ്ന്ന നിലയിലാണ് ഇപ്പോൾ വിനിമയം നടക്കുന്നത് . എക്സ് ടി ബി സ്റ്റോക്ക് എക്സ്ചേഞ്ച് ചെയർമാൻ ഡേവിഡ് ചീതം, പൗണ്ടിന്റെ വിലയിടിവിനെ പറ്റിയുള്ള വാർത്ത ശരിയാണെന്ന് രേഖപ്പെടുത്തി.\nജനറൽ ഇലക്ഷനെ പറ്റിയുള്ള വാർത്ത രാജ്യത്താകമാനം ഒരു സംശയദൃഷ്ടിയിലേക്ക് ജനങ്ങളെ എത്തിച്ചിരിക്കുകയാണ്. ഒരു രണ്ടാം ഇലക്ഷൻ വന്നാൽ, രണ്ടാം റഫറണ്ടത്തിനുള്ള സാധ്യതയും ഉള്ളതായാണ് റിപ്പോർട്ടുകൾ. ബ്രിട്ടന് യൂറോപ്യൻ യൂണിയനിൽ തുടരാനുള്ള ഒരു അവസരമായും രണ്ടാം ഇലക്ഷനെ ജനങ്ങൾ കാണുന്നു. എന്നാൽ പലരും ബ്രിട്ടന്റെ സമ്പത്ത് വ്യവസ്ഥ തകരാറിലാക്കുന്ന ഒരു പ്രക്രിയയായി ഇതിനെ കാണുന്നു. പൗണ്ടിന്റെ വിലയിടിവ് ഭാവിയിൽ ബ്രിട്ടനിൽ വലിയ പ്രതിസന്ധികൾ ഉളവാക്കും എന്നതാണ് നിഗമനം. എന്നാൽ പ്രതിസന്ധികൾ ഒന്നും തന്നെ ഇല്ലെന്ന് ഗവൺമെന്റ് വക്താവ് രേഖപ്പെടുത്തി.\nവീട് വിലയിൽ അമിത പ്രതീക്ഷയ്ക്ക് വകയില്ല ; ഈ വർഷവും വീട് വിപണി അനിശ്ചിതത്വത്തിൽ തന്നെ.


|3 Oct 2020 8:52 AM GMT\nആറുവര്‍ഷം സൗത്ത് ഇന്ത്യന് ബാങ്കിനെ നയിച്ച വി ജി മാത്യു പടിയിറങ്ങി. ബാങ്കിന്റെ പുതിയ മാനേജിംഗ് ഡയറക്റ്ററും ചീഫ് എക്‌സിക്യുട്ടീവ് ഓഫീസറുമായി മുരളി രാമകൃഷ്ണന് ചുമതലയേറ്റു.\nവി ജി മാത്യു സാരഥ്യം വഹിച്ച ആറുവര്‍ഷം എസ് ഐ ബി വന് വളര്‍ച്ചയാണ് നേടിയത്. ഇക്കാലയളവില് ബാങ്കിന്റെ ബിസിനസ് 83,000 കോടിയില് നിന്ന് 1,48,000 കോടി രൂപയിലെത്തി. നിക്ഷേപത്തിലും വായ്പയിലും വന് വളര്‍ച്ച നേടിയ ബാങ്ക് ദുബായില് പ്രതിനിധി ഓഫീസ് തുറക്കുകയും ചെയ്തു.\nബാങ്കിന്റെ കിട്ടാക്കടം നിയന്ത്രണം വളരെ ഫലപ്രദമായി നടപ്പാക്കാനും ഇക്കാലയളവില് സാധിച്ചു. റീറ്റെയ്ല് രംഗത്ത് കരുത്തുറ്റ സാന്നിധ്യമാക്കി എസ് ഐ ബിയെ വളര്‍ത്തി എന്നതാണ് വി ജി മാത്യുവിന്റെ നിര്‍ണായകമായ സംഭാവനകളില് ഒന്ന്.\nബാങ്കിന്റെ പശ്ചാത്തല സൗകര്യങ്ങളില് വരെ കാതലായ മാറ്റം വരുത്തിയാണ് വി ജി മാത്യു ബാങ്കിന്റെ ബിസിനസ് മോഡല് കരുത്തുറ്റതാക്കിയത്. റീറ്റെയ്ല് വായ്പ സംവിധാനം കുറ്റമറ്റതും കാര്യക്ഷമവുമാക്കാന് ബാങ്കില് സുസജ്ജമായ കേന്ദ്രീകൃത സംവിധാനം ഒരുക്കി. മുന്‍പ് ഈ വിഭാഗത്തില് 90 ജീവനക്കാരാണ് ഉണ്ടായിരുന്നതെങ്കില് ഇന്ന് 1000ത്തോളം ജീവനക്കാരടങ്ങുന്ന വിഭാഗമാണിത്.\nഡിജിറ്റല് ബാങ്കിംഗ് രംഗത്തും ശ്രദ്ധേയമായ മുന്നേറ്റം ഇക്കാലത്തുണ്ടായി. കോര്‍പ്പറേറ്റ് സോഷ്യല് റെസ്‌പോണ്‍സിബിലിറ്റിയുടെ ഭാഗമായി തൃശൂരിന്റെ തന്നെ മുഖച്ഛായ മാറ്റുന്ന പദ്ധതിക്കും സൗത്ത് ഇന്ത്യന് ബാങ്ക് ഇക്കാലയളവില് നേതൃത്വം നല്‍കി.\nറീറ്റെയ്ല് രംഗത്തേക്കുള്ള എസ് ഐ ബിയുടെ ചുവടുമാറ്റം വരും വര്‍ഷങ്ങളില് നേട്ടം കൊയ്യാന് പര്യാപ്തമാകുമെന്നാണ് ബാങ്കിംഗ് നിരീക്ഷകര് പറയുന്നത്.\nവി ജി മാത്യുവിന് പകരം സാരഥ്യത്തിലെത്തുന്ന മുരളി രാമകൃഷ്ണന്, രാജ്യത്തെ ഏറ്റവും വലിയ സ്വകാര്യ ബാങ്കുകളിലൊന്നായ ഐസിഐസിഐയില് നിര്‍ണായക പദവികള് വഹിച്ച വ്യക്തിയാണ്. സ്വകാര്യ ബാങ്കില് നിന്ന് എസ് ഐ ബിയുടെ സാരഥ്യത്തിലെത്തുന്ന ആദ്യ വ്യക്തി കൂടിയാണ് മുരളി രാമകൃഷ്ണന്.\nബാങ്കിംഗ് രംഗത്ത്, പ്രത്യേകിച്ച് റീറ്റെയ്ല് ബാങ്കിംഗ് മേഖലയില് വര്‍ഷങ്ങളുടെ അനുഭവസമ്പത്തുള്ള പ്രൊഫഷണലാണ് മുരളി രാമകൃഷ്ണന്. ഐഐഎം ബാംഗ്ലൂരില് നിന്ന് ബിരുദമെടുത്ത ഇദ്ദേഹം ഒമ്പതോളം രാജ്യങ്ങള് ഉള്‍ക്കൊള്ളുന്ന ഐസിഐസിഐ ബാങ്കിന്റെ ഹോങ്കോങ് ഡിവിഷന്റെ നേതൃനിരയിലുണ്ടായിരുന്നു. കണക്കുകൂട്ടി ചുവടുവെപ്പുകള് നടത്തുന്ന ബാങ്കിംഗ് പ്രൊഫഷണലായ മുരളി രാമകൃഷ്ണന് ഒട്ടും എടുത്തചാട്ടക്കാരനല്ലെന്ന ബാങ്കിംഗ് രംഗത്തെ നിരീക്ഷകര് അഭിപ്രായപ്പെടുന്നു. റിസ്‌ക് മാനേജ്‌മെന്റ് രംഗത്തും വര്‍ഷങ്ങളുടെ അനുഭവസമ്പത്ത് ഇദ്ദേഹത്തിനുണ്ട്.\nMurali Ramakrishnan South Indian Bank VG Mathew